[ސެޕްޓެމްބަރު 20، 2015 ގެ ބަޔާ ގުޅޭ]\nމިހާރު ޔާނީއާއެކު ޒައިދްގެ ދަރިއެއްވާކަން އެނގުމުން ޔާނީއަށް ކަމެއް ވެދާނެތީ އޭނާ ވަރަށް ހާސްވެއެވެ. ޔާނީ ހޯދުމުގެ މަސައްކަތުގައި އެންމެން އުޅެނިކޮށް ޒައިދްގެ ފޯނަށް ނުދަންނަ ނަންބަރަކުން ގުޅަން ފެށިއެވެ. ޒައިދް ފޯނުނެގުމާއެކު އެކޮޅުން އިވެންފެށީ ފިރިހެނެއްގެ ހުނުމުގެ އަޑެވެ. “ޔާނީ މިހިރީ އަހަރެންގެ އަތްދަށުގަ. ކުރިމަތިން ލާފަ އައިރުވެސް ކަލެއަކަށް ނޭނގުނެއްނު، ދެން ސަލާމަތްކުރެވެންޏާ ކުރޭ! ކަލޭއަށް އަހަރެން ދޭނަން ދެގަޑިއިރު، އެދެގަޑިއިރުތެރޭ ކަލޭގެ އަނބިމީހާ ހުރިތަނެއް ހޯދާ! ހަނދާންކުރާތި ޕޮލިހުންނަށް ގުޅަން ހިތަށް ވެސް ނާރުވާތި، އެހެންނޫނީ ކަލޭގެ އަނބިމީހާއާ އެއްކޮށް ކަލޭގެ ދަރިވެސް އަނބުރައެއް ނުލިބޭނެ” ވިކާޝް އޭނާގެ އެންމެ ފަހުގެ ރޭވުން ކާމިޔާބުކޮށް ޔާނީ އޭނާގެ އަތްދަށަށް ގެނައީ ޒައިދްގެ ކުރިމަތިންލާފައެވެ. ޝިވަމްމެން ގޭތެރެއިން ޒައިދްގެ ކުރިމަތިން ލާފައި އޭރު ނުުކުމެގެން ދިޔައީ ވިކާޝްގެ ކާރެވެ. އޭރު ކާރުތެރޭގައި ހޭނައްތާލާފައި ޔާނީ އޮތްނަމަވެސް ޒައިދަކަށް ފެންނަވަރެއް ނުވިއެވެ. “ޒައިދް.. ޒައިދް އަހަރެން ސަލާމަތްކުރޭ، މި ވިކާޝް އަހަރެން މަރާލާނެ” ރޮމުން ރޮމުން އާދޭސް ކުރަމުން ދިޔަ ޔާނީގެ އަޑު އިވުމުން ޒައިދްގެ ހިތުގައި ކޫރު އެޅުނެވެ. “އޭތް، ހަބަރުދާރު އަހަރެންގެ އަންހެނުންނާ ދަރިފުޅަށް ކަމެއް ވެއްޖެއްޔާ ކަލޭގެ ދުވަސް ދުއްވާލާނަން. އޭނަ ގައިގަ އަތްނުލާތި!” ރުޅިގަދަވުމުން ޒައިދްއަށް ކިޔޭ އެއްޗެއްވެސް ނޭނގުނެވެ. ޒައިދްއަށް މިވަގުތު މުހިންމީ ޔާނީއާއި އޭނާގެ ދަރިފުޅުގެ ފުރާނައެވެ. އެދެމީހުން ސަލާމަތް ކުރުމަށް ޒައިދް ކޮންމެފަދަ ޤުރުބާނީއެއްވެސް ވެދާނެއެވެ.\nކަންފަތުގައި ޖަހައިގެން ހުރި ފޯނު ޒައިދްގެ އަތުން ދޫވެގެން ބިންމައްޗަށް ވެއްޓުނީ އެކޮޅުން ދިން ފަހުގެ އިންޒާރާއެކު ފޯނު ކަނޑާލުމުންނެވެ. “ޒައިދް ކިހިނެއްވީ؟ ކޮބާ ޔާނީ؟ ކާކުތަ ގުޅީ؟” ޒައިދަށް އައި ކޯލާއެކު އެންމެންވެސް ތިބީ ހާސްކަމެއްގެ ތެރޭގައި ނޭވާ ހިފަހައްޓާލައިގެންނެވެ. “ވިކާޝް ޔާނީ ކިޑްނެޕްކޮށްފި. އޭނާއަށް ހުރިހާ ކަމެއް އެނގުނީ، ޔާނީގެ ބަނޑުބޮޑުކަމާ ހުރިހާ ހަނދާންތަކެއް އަނބުރާ އައިކަން” ބޮލުގައި އަތްއަޅާލައިގެން ސޯފާބުޑަށް ވެއްޓެމުން ޒައިދްގެ އަނގައިން ބުނެވުނީ މިވަރަށެވެ. އަނބިމީހާ އާއި އަދި މިދުނިޔެއަށް އުފަންވެސް ނުވާ ދަރިފުޅު އަތުން ބީވެގެން ދާން އުޅޭކަމުގެ އިހުސާސްތައް ޒައިދްގެ ހިތުގައި އާލާވަމުން ދިޔަ ވަރަކަށް ޒައިދްގެ ހިތް ބާރަށް ތެޅެން ފެށިއެވެ. ” ކިޑްނެޕްކުރީއޭ؟ ކިހިނެއް؟ ކޮންއިރަކު؟ ޒައިދް ޕްލީޒް ޔާނީ ސަލާމަތްކޮށްދީ، ޝިވަމް އައި ވޯންޓް ޔާނީ ބެކް.. ޕްލީޒް” ކުޑަކުޑަ ޔޫވީ އުރާލައިގެން ހުރި މިޝްކާގެ ލޮލުން އެއްވެސް ހިފެހެއްޓުމެއް ނެތި ކަރުނަތައް ފައިބަން ފެށީ ހިތަށް ކުރި އަސަރެއްގެ ބޮޑުކަމުންނެވެ. “އެކަމަކު އަދިވެސް އަހަރެންނަކަށް ނުވިސްނުނު ވިކާޝް ޔާނީގެ ކިބައިން ބަދަލު ހިފަންވީ ސަބަބެއް. ވިކާޝްއާ ޔާނީއާ ދިމާވީ އަދި އެހަކަށް ދުވަހު، ދެން ކިހިނެއް؟ އައިމް ޝުއަރ ދެއަރ އިޒް ސަމްތިން ވީ ޑޯންޓް ނޯ” ޔާނީއާއި ވިކާޝްއާ ދެމެދު ކޮންމެވެސް ސިއްރެއް ވާކަމަށް ޝިވަމްއަށް ހީވަނީއެވެ.\nއެންމެންނަށްވެސް އެނގޭ ކަމަކީ ޔާނީގެ ހަޔާތަށް ވިކާޝްއައީ މީގެ ކުޑަ ދުވަސްކޮޅެއް ކުރިންކަމެވެ. “ޔޭސް ދެއަރ އިޒް ސަމްތިން ވިޗް ޔޫ އޯލް ޑޯންޓް ނޯ. އިންފެކްޓް އަ ވެރީ ބިގް ސީކްރެޓް” އެހާ ކުޑަ ދުވަސްކޮޅެއްގެ ތެރޭގައި އެދެމީހުންގެ މެދުގައި ހިނގީ ކޮންކަމެއްކަން އެއްވެސް މީކަކަށް ނޭނގި ތިއްބާ ސިހުންގެނުވީ ދޮރުމަތީގައި ހުރި ތާރާގެ ޖަވަބާއެކުގައެވެ. ރަޔާންއާކު ތަރާ އެގެއަށް އައީ ޔާނީއާއި ބައްދަލުކޮށް އެވާހަކަ ދެއްކުމަށްކަމަށް ވީނަމަވެސް އެގެއަށް އައިސް ވަނުމާއެކު އިވިގެން ދިޔަ ވާހަކައިން މިއޮއް ހުރިހާ ދުވަހު ސިއްރުކޮށްގެން ހުރި ވާހަކަ ހާމަކުރަން ތާރާ އަށް މަޖުބޫރުވިއެވެ. “ތާ! ވަޓް ޑޫ ޔޫ މީން؟ ތާއަށް އިނގޭ އެކަމަކު އަހަރެމެންނަށް ނޭނގޭ ސިއްރަކީ ކޮބާ؟ ޖަސްޓް ޓެލް މީ، އައި ވޯންޓް ޓު ނޯ. ތާ ޓެލް މީ” ތާރާގެ ފަރާތުން އިވިގެންދިޔަ މިވާހަކައާއެކު ކޮންމެ މީހަކުވެސް އެކަކު އަނެކަކުގެ މޫނަށް ބަލަން ތިބެވުނެވެ. ތާރާގެ މޫނުގައި ހިފަހައްޓާލަމުން ފެންކަޅިވެފައިވާ ދެލޮލުން ޒައިދް އާދޭސްކުރަމުން ދިޔައީ އޭނާގެ އަންހެނުންނާއި ދަރިފުޅުގެ ހައްޤުގައެވެ. “ދޮންބޭ އައެމް ސޮރީ، އަހަންނަށް މައާފް ކުރޭ. އަހަންނަށް އިނގޭ މިވާހަކަތައް ބުނަން މިހާރު މާލަސްވެއްޖެކަންވެސް. އެކަމަކު މިވާހަކަ އިތުރަށް ފޮރުވައިގެން ހުންނާކަށް އަހަރެންގެ ޒަމީރު އެއްބަހެއް ނުވި، އެހެންވެ އަހަރެން މިއަދު މިގެއަށް މިއައީ ޔާނީއަށް އެކަން އަންގަންވެގެން. އެއީ މީގެ އެތަށް ދުވަހެއް ކުރީގެ ވާހަކައެއް” ޒައިދް އާއި ހަތަރުކަޅި ހަމަކުރާނެ ހިތްވަރެއް ނެތިގެން ތާރާ އޭނާގެ ބޭބެއަށް ފުރަގަސްދިނެވެ.\nތާރާގެ ލޮލުން ކަރުނަ ފެނުމުން ރަޔާންގެ ހިތުގައި ރިހުމެއް އުފެދުނެވެ. ތާރާއަށް ނޭނގުނަސް ރަޔާންގެ ހިތުގައި ތާރާއަށް ދެވިފައިވަނީ ހަޤީޤީ ލޯބި ކަމުގައި ވިޔަސް އެކަން ހާމަކުރަން ރަޔާން ބޭނުންވަނީ ތާރާގެ ދުލުން އޭނާ ދެކެ ލޯބިވާކަން ހާމަކުރާ ދުވަހަކުންނެވެ. ތާރާގެ ގާތަށް ހުއްޓި ރަޔާން އޭނާގެ އަތުން ތާރާގެ ދަތްދޅީގައި ހިފަ އުފުލާމަށް ފަހު ކަރުނަތައް ފޮހެދެމުން ހިތްވަރު ދިނެވެ. “އަދިވެސް ނުބުނަމެއްނު ވީގޮތެއް” ތާރާގެ ވާހަކަ މެދުކެނޑުމުން ޒައިދް އަނެއްކާވެސް ހަނދާންކޮށްދިނެވެ. “ހަނދާންވޭތަ ދޮންބެ ބުނެގެން ޔާނީ ގޮވައިގެން ތާ ބޭރަށް ދިޔަ ރޭގެ މަތިން. ދޮންބެދައްތަ އަށް ސަޕްރައިޒެއް ދޭންވެގެން. ވިކާޝްއާ ދޮންބެދައްތައާ ފުރަތަމަ ދިމާވީ އެރޭ. ވިކާޝް ދޮންބެދައްތަގެ ގައިގަ އައިސް އަޅައިގަތީ، އޭނަގެ އަމަލުތައް ހުރިގޮތުން އަހަރެންވެސް ވަރަށް ރުޅިއައި ހަޅޭވެސް ލެވިން އެންމެފަހުން ދޮންބެދައްތައަށް ކެތްނުވެގެން ވިކާޝްގެ މޫނުމަތީ ޖެހީ. އެރޭ ބުނިގޮތަށް އޭނާ މިއަދު ހިފަމުން އެދަނީ އެކަމުގެ ބަދަލު. އަހަންނަށް މިވާހަތައް ސިއްރުކުރަން މަޖުބޫރުވީ ދޮންބެދައްތައަށްޓަކައި އޭނާގެ އެދުމުގެ މަތިން. ސޮރީ ދޮންބޭ، ދޮންބެގެ ތާއަކަށް މައާފެއް ނުކުރާނަންތަ؟” ތާރާއަށް މައާފު ކުރަމުން ޒައިދް އޭނާގެ ކޮއްކޮގެ ގައިގައި ބައްދާލިއެވެ.\nތާރާގެ ވާހަކައާއެކު އެންމެންގެ ކުރިމައްޗަށް ހަޤީޤަތް އައުމުން ދެން އިތުރަށް ލަސްނުކޮށް ޒައިދް އަވަސްވެގަތީ އެ އަނިޔާވެރިޔާގެ ކިބައިން ޔާނީ ސަލާމަތްކުރުމަށެވެ. “ޝިވަމް، އަހަރެން މިދަނީ ޔާނީ ހޯދަން ދެން އެންމެ ސިކުންތެއްވެސް ބޭކާރުވެގެން ދާކަށް އަހަރެން ބޭނުމެއް ނޫން” ޒައިދް ބޭނުންވީ އޭނާ އެކަނި ނަމަވެސް ޔާނީ ހޯދަން ނުކުތުމަށެވެ. އެކަމަކު ޔާނީ ވީތަނެއްގެ އެއްވެސް ވަރަކަށް ހިޔާލަށް ގެންނާކަށްވެސް ޒައިދަކަށް ނޭނގުނެވެ. “ޒައިދް ރިލޭކްސް، މިއޮއް ބޮޑު މާލޭގަ ކޮންތާކަށްތަ ޔާނީ ހޯދަން ދާނީ. ތިހެން ކިތަންމެ ވަރަކަށް މަސައްކަތް ކުރިޔަސް ދެގަޑިއިރުތެރޭ ޔާނީ ހޯދުމަކީ ވާނެކަމެއް ނޫން. ވީ ނީޑް ޓު ކޯލް ދަ ޕޮލިސް، ނޯ އަދަރ ޗޮއިސް” ޒައިދް ޔާނީ ހޯދަން ދާން އުޅުމުން ޝިވަމް އޭނާއަށް ވިސްނަދޭން މަސައްކަތް ކުރިއެވެ. “ނޫން ޝިވަމް. ޕޮލިހުންނަށް ނުގުޅާތި! އަހަރެން ބޭނުމެއް ނޫން ޔާނީއަށް އެއްވެސް ގެއްލުމެއް ވާކަށް. އަހަރެމެން މިކަން ކުރަން ޖެހޭނީ ވަރަށް ވިސްނައިގެން” ވިކާޝްގެ އިންޒާރު ހަނދާންވުމުން ޕޮލިހުންނަށް ގުޅައިގެން އެއްވެސް ރިސްކެއް ނަގާކަށް ޒައިދް ބޭނުމެއް ނުވިއެވެ. “އަހަރެންވެސް ޝިވަމްގެ ވާހަކަތަކަށް ތާއީދު ކުރަން. ޕޮލިހުންގެ އެހީއާ ނުލާ ޔާނީ ހޯދުމަކީ ވަރަށް އުނދަގޫވާނެ ކަމެއް. އެހެންވީމަ ޔާނީ ސަލާމަތް ކުރެވެން އޮތް ހަމައެކަނި ގޮތަކީ އެއީ” ޒައިދްގެ ކޮނޑުގައި އަތް އަޅުވާލަމުން ރަޔާންވެސް ލަފާދިނީ ޝިވަމްގެ ހިޔާލާ އެއްގޮތަށް އަމަލު ކުރުމަށެވެ. “ޒައިދް ޕްލީޒް ދެއަރ އިޒް ނޯ ޓައިމް ޓު ތިންކް، ވީ ނީޑް ޓު ސޭވް ޔާނީ” އެވަރަށް ވިސްނަދިނުމުންވެސް ޒައިދް އެއްބަސްނުވުމުން ޝިވަމް ގާތަށް ރުޅިއައެވެ.\nއެންމެންގެ އެހީތެރިކަމާއެކު އެގޮތް މިގޮތުން ޒައިދަށް ވިސްނައިދީގެން ޕޮލިހުންގެ އެހީ ހޯދުމަށް އޭނާ އެއްބަސްވިއެވެ. ޝިވަމް ޕޮލިހުންނަށް ގުޅައި ކަން ވީގޮތް ވަރަށް ތަފްސީލުކޮށް ކިޔައިދިނުމުން އެމީހުން ޔާނީ ހޯދުމަށްޓަކައި ބޮޑު ޓީމަކާއެކު މަސައްކަތް ފެށިއެވެ. ޝިވަމް އާއި ރަޔާން ޕޮލިހުންނާއެކު ދިޔައިރު ޒައިދް ދިޔައީ އެކަންޏެވެ. ޒައިދަށް ކުރިން ގުޅި ނަންބަރުގެ ވެރިފަރާތް ހޯދައި ޕޮލިހުން ދިޔައީ ވިކާޝް ވީތަނެއްގެ މައުލޫމާތުތައް ހޯދަމުންނެވެ. ވިކާޝް ޒައިދަށް ގުޅި ނަންބަރަކީ މީގެ ދެދުވަސް ކުރިން އޭނާ ވަގަށް ނަގައިފައިވާ ނަންބަރެއްކަން ތަހުގީގަށް އެނގުނީ އޭގެ ވެރިފަރާތް ގެނެސް ސުވާލުކުރުމުންނެވެ. އަނދިރިކަމުން ފުރިފައިވާ ކޮޓަރިއެއްގެ ތެރޭގައި ދެއަތާއި ދެފަޔާއެކު ގޮނޑިއެއްގައި އައްސާފައި އިން ޔާނީގެ ހޭވެރިކަންވީއިރު އެތަނުގައި އެއްވެސް މީހަކު ފެންނާކަށް ނެތެވެ. ސަލާމަތްވާނެ ގޮތެއް ހޯދަމުން ދަނިކޮށް ބިންމަތީގައި އޮތް ކުޑަ ވަޅިއެއް ފެނުމުން ގޮނޑި ކޮއްޕަމުން އެހިސާބަށް ދިޔައެވެ. ވަރަށް މަސައްކަތުން ވަޅިނަގައިގެން އައްސާފައި ހުރި ވާތައް ކަފަމުން ދިޔައިރު އަތުގެ އެކި ތަންތަނުން ލޭއައިސް ޒަހަމްވަމުން ދިއުމުން ޔާނީއަށް ރޮވެން ފެށުނެވެ. ވާތައް ކަނޑާލާފައި ތެދުވިތަނާ އެތަނުގައި ހުރި ފީފާއެއްގެ މަތީގައި އޮތް ވިކާޝްގެ ފޯނު ފެނުމުން ހިތުގައި އުއްމީދުގެ ހުޅުކޮޅު ރޯވިއެވެ. ފޯނުނަގައި ފުރަތަމަވެސް ޔާނީ ގުޅާލީ ޒައިދްގެ ނަންބަރަށެވެ.\nފުރަތަމަ ފަހަރަށް ގުޅުމުން ޒައިދް ފޯނެއް ނުނެގިއެވެ. “ޒައިދް ޕޮލީޒް ފޯނު ނަގާބަލަ! ޕްލީޒް!” ގިސްލަމުން ހުރެ ޔާނީ ދެވަނަ ފަހަރަށް ޒައިދްގެ ނަންބަރަށް ގުޅުމުންވެސް ޒައިދް ފޯނަކަށް ޖަވާބެއް ނުދިނެވެ. ޔާނީ ހަދާނެ ގޮތް ހުސްވެ ފާރު ބުޑަށް ތިރިވެ އަމިއްލާ ހާލާ މެދު ވިސްނަން ފެށުމުން ހޯސްލާފައި ލޮލުން ކަރުނަތައް ފައިބަން ފެށިއެވެ. މާލޭގެ އެކި ހިސާބުތައް ބަލަމުން ދަނިކޮށް ޒައިދްގެ ފޯނަށް ޕޮލިހުން ގުޅައި ތަހުގީގަށް އެނގުނު މައުލޫމާތު ހިއްސާ ކުރިއެވެ. ޒައިދް ފޯނުގައި ހުއްޓައި އޭނާގެ ފޯނަށް ނުދަންނަ ނަންބަރަކުން ގުޅަމުން ދިއުމުން ފޯނު ބާއްވާފައި ޒައިދް ބަލާލިއިރު އެނަންބަރުން އެތައް މިސްކޯލްތަކެއް އައިސްފައި އޮތެވެ. ލަސްނުކޮށް ޒައިދް އެނަންބަރަށް ޑައިލްކޮށްލީ އެގުޅެނީ ޔާނީއާއި ކަން ނޭނގޭ ހާލުގައެވެ. ދެކަކޫމަތީ ބޯއަޅާލައިގެން އިންދާ ޔާނީ ސިހިގެންދިޔައި ކުއްލިއަކަށް ފޯނު ރިންގް ވާން ފެށުމުންނެވެ. އެހެން މީހަކަށް އަޑުއިވިދާނެތީ ޔާނީ އަވަހަށް އެދިމާލަސް ގޮސް ބަލައިލިއިރު ފޯނުގެ ސްކްރީނުން ޒައިދްގެ ނަންބަރު ފެނުމުން އުފަލުން ދެލޯފޮހެލަމުން ފޯނުނެގިއެވެ. “ހަ..ހަލޯ ޒައިދް! ޒައިދް އަހަރެން ސަލާމަތްކޮށްދީ ހެޔޮނުވާނެ. ވިކާޝް އަހަންނަށް ވަރަށް އަނިޔާ ކުރޭ، ޒައިދް އަހަރެން މިތަނުން ގެންދޭ” ރޮމުން ދިޔަ ޔާނީގެ އަޑު ކަންފަތުގައި ޖެހުމާއެކު ޒައިދަށް ހުރެވުނު ތަންވެސް ނޭނގުނެވެ. ޔާނީއަށް ކޮށްފައި ހުރި އަސަރުން ޒައިދްގެ ހިތް ނުހުއްޓުނީވެސް ހަމަ ކިރިޔާއެވެ. “ޔާނީ! ކޮންތާކު ތިހުރީ؟ އަހަންނަށް ތިތަން ކިޔައިދީ އޭރުން ހަމަމިހާރު ތިތަނަށް މިދަނީ. ހާސް ނުވާތި ޔާނީއަށް އެއްވެސް ކަމެއް ވިޔަކަ ނުދޭނަން، އަހަރެން ޔާނީ ސަލާމަތްކުރާނަން”\nއަނދިރިކަމުގެ ތެރެއިން އެއީ ކޮންތަނެއްކަން ފާހަގަކުރަން ޔާނީއަށް ދަތިވިއެވެ. “ޒައިދް އަހަންނަކަށް ނޭނގެ މީކޮންތަނެއް ކަމެއް. މިތަނުން ބޭރެއްވެސް ނުފެނޭ، މުޅިތަން އޮތީ އަނދިރިކޮށް. ޒައިދް އަހަރެން ވަރަށް ބިރުގަނޭ” ބޭރު ފެންނާނެފަދަ ކުޑަދޮރެއް ކަހަލަ ތަނެއްވެސް ނެތުމުން އެތަން ހުރީ ކޮން ހިސާބެއްގައިކަން ޒައިދަށް ބުނެދޭނެ ގޮތެއް ޔާނީއަކަށް ނުވިސްނުނެވެ. “އެންމެ ރަނގަޅު، އަހަރެން ތިތަން އެބަ ހޯދަން، ޔާނީ ފޯނު ކަނޑާނުލާތި” ޕޮލިހުންނަށް ގުޅައި ޒައިދް އެނަންބަރު ޓްރޭސްކޮށްގެން ޔާނީ ހުރިތަން ވަރަށް ފަސޭހަކަމާއެކު ހޯދިއެވެ. ވިކާޝް އޭނާއަށް ދީފައި އޮތް ވަގުތުގައި ބާކީ އޮތީ ވިއްސަކަށް މިނެޓްކަމުން ޔާނީ ގާތު މިދަނީއޭ ބުނެ ޒައިދް އެދިމާލަށް މިސްރާބުޖެހީ އެކަންޏެވެ. އެހެން މީހުންނަށް އިންތިޒާރުކުރަން ހުރެއްޖެނަމަ ވަގުތު ފާއިތުވެދާނެކަމުގެ ބިރު ހިތުގައި އާލާވުމުންނެވެ. ޒައިދަށް ވަކި ހިސާބަކަށް ދެވުނުތަނާ ފޯނު ނިވި ޔާނީގެ ކޯލުވެސް ކެނޑުނެވެ. އެހެނަސް ހިތްވަރު ދޫކޮށްލުމެއްނެތި ޒައިދް މަސައްކަތް ކުރަމުން ދިޔައީ މަންޒިލަށް ވާސިލްވުމަށްޓަކައެވެ. “ވާއު! ވަރަށް ގަދަ އިނގޭ، މަ ބޭނުންވި ގޮތަށް ޔާނީ ހުރިހާ ކަމެއްވެސް ތި ކޮށްދިނީ. މަގޭ ދުޝްމަނަކީ ޔާނީ ކަމަށްވިޔަސް ޝިކާރައަކަށް ހަދަން ބޭނުންވަނީ ޒައިދް. އެއީ އޭނައަށް ލިބޭ ކޮންމެ އަނިޔާއަކުން އަސަރުކުރާނީ ޔާނީއަށްކަމަށް ވާތީ! އެނގޭތަ މަގޭ ޕްލޭންއަކީ ކޮބާކަން، މަ ބޭނުންވީ ޔާނީ ޒައިދަށް ގުޅައިގެން އޭނަ މިތަނަށް ގެންނަން. އެހެންވެ ހަމަ ގަސްދުގަ މިތާގަ ފޯނު ބާއްވާފަ ދިޔައީ” ވިކާޝް ވަރަށް ހުޝިޔާރުވެފައި އޭނާގެ ރޭވުންތެރިކަންވެސް ކާމިޔާބެވެ.\nޕްލޭންއާ އެއްގޮތަށް ކަންތައްތައް ދާތީ ވިކާޝް ހުރީ ވަރަށް ހަމަޖެހިފައެވެ. އޭނާ ބޭނުންވީ ޒައިދް އެތަނަށް ގެނެސް ޔާނީގެ ކުރިމަތީގައި ޒައިދަށް އަނިޔާކޮށް އޭނާ މަރާލާށެވެ. އޭރުން އޭނާއަށް ޔާނީގެ ކިބައިން ހިފަން ބޭނުންވާ ބަދަލް ހިފުނީއެވެ. ވިކާޝްގެ ހަޔާތުގައި އޭނާއަށް ލޯބި ނުލިބުމުން އެހެން އެއްވެސް މީހަކަށް ލޯބި ލިބޭކަށް އޭނާ ނޭދެއެވެ. މިހާތަނާ ޖެހެންދެންވެސް ވިކާޝްގެ މަގަސް ހުރަސް އަޅަމުން ދިޔަ ކޮންމެ މީހެއްގެ ފުރާނަވެސް އޭނާ ވަނީ ދުއްވާލާފައެވެ. ނަމަވެސް އެކަށިގެންވާ ހެއްކެއް ނުލިބުމުގެ ސަބަބުން އޭނާ ކޮންމެ ފަހަރަކުވެސް ސަލާމަތްވަނީއެވެ.\nޕްލޭންއާ އެއްގޮތަށް ކަންތައްތައް ދާތީ ވިކާޝް ހުރީ ވަރަށް ހަމަޖެހިފައެވެ. އޭނާ ބޭނުންވީ ޒައިދް އެތަނަށް ގެނެސް ޔާނީގެ ކުރިމަތީގައި ޒައިދަށް އަނިޔާކޮށް އޭނާ މަރާލާށެވެ. އޭރުން އޭނާއަށް ޔާނީގެ ކިބައިން ހިފަން ބޭނުންވާ ބަދަލް ހިފުނީއެވެ. ވިކާޝްގެ ހަޔާތުގައި އޭނާއަށް ލޯބި ނުލިބުމުން އެހެން އެއްވެސް މީހަކަށް ލޯބި ލިބޭކަށް އޭނާ ނޭދެއެވެ. މިހާތަނާ ޖެހެންދެންވެސް ވިކާޝްގެ މަގަށް ހުރަސް އަޅަމުން ދިޔަ ކޮންމެ މީހެއްގެ ފުރާނަވެސް އޭނާ ވަނީ ދުއްވާލާފައެވެ. ނަމަވެސް އެކަށިގެންވާ ހެއްކެއް ނުލިބުމުގެ ސަބަބުން އޭނާ ކޮންމެ ފަހަރަކުވެސް ސަލާމަތްވަނީއެވެ. “ތިއީ ހާދަ ރަހުމް ކުޑަ މީހެކޭ، ތީ އިންސާނެކޭ ކިޔަން ހެޔޮވާވަރުގެ މީހެއް ނޫން. ވިކާޝް ހިފަން ތިބޭނުންވާ ބަދަލެއް އަހަރެންގެ ކިބައިން ހިފާބަލަ، މިކަމުގެ ތެރެއަށް ޒައިދް ވެއްދުމުގެ ބޭނުމަކީ ކޮބާ. އޭނަ ވިކާޝްއަށް ދިނީ ކޮން ގެއްލުމެއް؟ އާދޭސްކޮށްފަ މިބުނީ ތިހެން ނުހަދާ، އަހަރެންގެ މި ކުޑަކުޑަ އާއިލާ ހަލާކުކޮށް ނުލާ، މިދަރިފުޅު ދުނިޔެއަށް އުފަންވުމުގެ ކުރިން އޭނަގެ ބައްޕަގެ ލޯބިން މަހުރޫމްކޮށް ނުލާ!” ހިތްހަމަނުޖެހިފައި ހުރެ ވިކާޝް ޔާނީއާއި ދިމާލަށް ގޮސް އޭނާގެ އިސްތަށިގަނޑުގައި ހިފައި ވާންކޮށްލުމުން ޔާނީއަށް ރޮއެގަނެވުނީ ވީތަދަށް ކެތްނުވެގެންނެވެ. “ދެން އަހަރެން ބޭނުންވަނީ ތި ދަރި މަރާލަން” ޔާނީގެ އިސްތަށިގަނޑުން ދޫކޮށްލަމުން އޭނާގެ ބުރަކަށީގައި އަތް ވިއްދާލާފައި ވިކާޝް ޔާނީ ވަރަށް ބާރަށް ކޮއްޕައިލީ އެހެން ނުހަދާށޭ ކިޔައި ރޮއެ އާދޭސް ކުރަމުން ދަނިކޮށެވެ. ޔާނީގެ ނަސީބު ރަނގަޅުކަމުން ވެއްޓުމުގެ ކުރިން ޒައިދް ޔާނީ ސަލާމަތްކުރިއެވެ.\nއެވަގުތު ކުރިމަތީގައި ހުރި ޒައިދް ފެނުމުން ޔާނީއަށް ވަރަށް ބާރަށް ޒައިދްގެ ގައިގައި ބައްދާލާ ސަލާމަތްކުރުމަށް އެދި ރޯންފެށިއެވެ. “އޯހް، މިއޮއް އައީނު ހީރޯ. އައި ވީޒް ވެއިޓިންގް ފޯ ޔޫ މޭން. އަދި ކިރިޔާ މި ގޭމް ފެށުނީ، ސޯ އިޓްސް ދަ ޓައިމް ފޯ އެކްޝަން” ޒައިދަށް ހަމަލާ ދޭން ވިކާޝް ކުރީ ވަރަށް ބޮޑަށް ތައްޔާރުވެގެންނެވެ. ވިކާޝް ލައިގެން ހުރީ ޖީންސްގެ ފަހަތު ޖީބުގައި ހެޔޮވަރުގެ ކުޑަ ވަޅިއެއް އޮތެވެ. އޭނާ ހުރީ ޒައިދް އޭނާ އާއި ދިމާލަށް އަންނާނެ ވަގުތަކަށް ސަމާލުވެގެންނެވެ. ” ހައު ޑެއަރ ޔޫ ޓަޗް މައި ވައިފް. އޭނައަށް ގެއްލުމެއް ދެވޭނީ ފުރަތަމަ އަހަންނާ ކުރިމަތި ލައިގެން، މިހިރީ ކުރިމައްޗަށް އައިސް ދެން ހަދާނެ ގޮތެއް ހަދާ” ދެލޯ ބޮޑުކޮށްލައި ދެބުމަ ގޮށްޖަހާލަމުން ޒައިދް އައިސް ވިކާޝް ލައިގެން ހުރި ޓީޝާޓްގެ ކަރުގައި ހިފިއެވެ. “ކާމް ޑައުން ބްރޯ. އެހާ ރުޅިގަދަވުމަކީ ސިއްހަތަށް އެހާ ފައިދާ ހުރި ކަމެއް ނޫން. އެހެންނޫނަސް މާ އަވަސް އަރުވާލައިގެން ކަލޭ މަރާލާކަށް މަ ބޭނުމެއް ނޫން. މަ ބޭނުންވަނީ ކަލޭ މަރަށް ތެޅޭތަން ބަލަން ކަލޭގެ އަންހެނުން ބަލަން ބަހައްޓަން. އޭރުން އޭނައަށް އިނގޭނެ ލޯބި ބީވުމުން ކުރާނެ އަސަރު” ވިކާޝްގެ ވާހަކަ ނިމުމާއެކު ޖީބުގައި އޮތް ވަޅިނަގައި ޒައިދްގެ ބުރަކަށްޓަށް ހަމަލަ ދިނެވެ. އިސާހިތަކު ޒައިދް ލައިގެންހުރި މަޑު ނޫކުލައިގެ ޓީޝާޓް ލެއިން ފޯވެގެން ދިޔައެެވެ. މިމަންޒަރު ފެނިފައި ޔާނީއަށް ހަޅޭލަވައިގަނެވުނީ ކަރުގައި ހުރިއްޔާ ހުރި ނާރެއް ބުރިބުރިވާހާ ބާރަށެވެ. ޔާނީ ދުވެފައި ޒައިދްގެ ގާތަށް ދާން އުޅުމުން ވިކާޝް ޔާނީ ހިފެހެއްޓިއެވެ.\nބިންމަތީގައި ވެއްޓިފައި އޮތް ޒައިދް ފިރުކެމުން ކަހަލަ ގޮތަކަށް ޔާނީއާ ދިމާލަށް އަތް ދިމާކުރަމުން ދިޔަ ވަރަކަށް ވިކާޝް ދިޔައީ ޔާނީގެ އަތުގައި ހިފައި ދުރައް ޖައްސަމުންނެވެ. “އަހަރެން އެންމެ ފުރަތަމަ މަސައްކަތްކުރީ ކަލޭމެންގެ ގެއަށް ވަދެގެން ޔާނީ މަރާލަން. އެކަން ކާމިޔާބު ނުވީމަ ދެން އަހަރެން ބެލީ ތިދެމީހުން އެކްސިޑެންޓްކޮށްލައިގެން މަރާލަން. އެކަމަކު އެކްސިޑެންޓުންވެސް ކަލޭމެން ސަލާމަތްވީ. ދެން އަހަރެން މަސައްކަތްކުރީ ޒައިދްގެ އޮފީހަށް ވަދެ ހަމަލާ ދޭން. އެރޭވެސް އެތަނަށް ޕޮލިހުން އައިސްގެން ކަލޭ ސަލާމަތްވީ. އެހެންވީމަ ދެން އަހަރެން ޔާނީ ކިޑްނެޕްކުރީ އެއީ ކޮންމެ ގޮތެއްވިޔަސް ޔާނީ ސަލާމަތްކުރަން ޒައިދް މިތަނަށް އަންނާނެކަން މަށަށް ޔަޤީން ވާތީ. މިފަހަރު އަހަންނަށް އެކަން ކާމިޔާބުވެސް ވެއްޖެ. އެހެންވީމަ ދެން ކަލޭއަށް ޖެހޭނީ މަރުވާން” ވިކާޝްގެ ދެވަނަ ހަމާލާ ޒައިދްއާ ހަމައަށް ފޯރުމުގެ ކުރިން ޕޮލިހުން އެތަނަށް އައިސް އޭނާ ހައްޔަރުކޮށް އަތުގައި ބިޑިއެޅުވިއެވެ. ވިކާޝްގެ ޕްލޭން ކާމިޔާބު ނުވުމުން އޭނާ ހުރީ އިންތިހާއަށް ރުޅިގަދަވެފައެވެ. އަދި އެތަނުން ދަމުންވެސް ވިކާޝް ދިޔައި އަދި އަންނާނެކަމަށް ބުނެ އިންޒާރުދެމުންނެވެ. ބިންމަތީގައި ވެއްޓިފައި އޮތް ޒައިދް ގާތުގައި އިށީނދެ ޒަހަމްވެފައި ހރުތަނުގައި ފޮތިގަނޑެއް އައްސައި ބާރުކޮށްލަމުން ކަންތައް ކުރެވުނު ގޮތާއިމެދު ޔާނީ ޒައިދް ގާތުން މައާފަށް އެދުނެވެ. އެހިނދު ޔާނީގެ ބޮލުގައި ފިރުމާލަމުން ވެދިޔަ ކަންތައް ހަނދާން ނައްތާލައި މިދަރިފުޅާއެކު އާފެށުމަކުން ފެށުމަށް އެދުނެވެ.\n*** އެއް އަހަރު ފަސް ****\nމ.ބްލޫމިން ތައްޔާރުވަމުން ދިޔައީ ޒައިދާއި ޔާނީގެ އަލަތު ދަރިފުޅު ކިޔާރާއަށް އެއް އަހަރު ފުރުމުން ބާއްވާ ޕާޓީއަށެވެ. އެތަށް ދުވަހަކަށްފަހު ޒައިދް އަދި ޔާނީ އަލުން ގުޅި އުފާވެރި ހަޔާތެއްގެ މިއީ ފެށުމެވެ. ކިޔާރާ ވީ އެދެމީހުންގެ ހަޔާތް އުޖާލާކޮށްލަދިން ޖަވާހިރަކަށެވެ. އެންމެންގެ އުފަލާއި ހިތްހަމަޖެހުން ގުޅިފައިވަނީ މިއަދު މިލޯބި ލޯބި ފުރާނައާއެވެ. ދިގު އިންތިޒާރަކަށްފަހު މާމަކާފަ ކިޔާލާނެ ދަރިއަކު ލިބުމުން ނާޒްއާއި ޝިޔާޒް ތިބީ ވަރަށް އުފަލުންނެވެ. މުޅި ގޯތިތެރެ ތައްޔާރު ވުރެވިފައިވަނީ ފިޔާތޮށި ކުލައާއި ހުދު ކުލައިގެ ފޮތިތަކާއި ފުއްޕާހަންތަކުންނެވެ. އަދި ކުދިންނާއެކު މަޖާކޮށްލަން މިކާރޓޫން ކެރެކްޓަރއަށް ވެގެން މީހަކު ހަރަކާތްތެރިވަމުން ދިޔައެވެ. ތުއްތު ތުއްތު ކިޔާރާ އޭނާގެ މަންމަގެ އުނގުގައި އޮވެގެން ހިނިތުންވެލަމުން އޭނާގެ ފުރަތަމަ އުފަންދުވަސް ފާހަގަ ކުރަމުން ދިޔައެވެ. މިޝްކާއާއި ޝިވަމްވެސް އެދެމީހުންގެ ކުޑަކުޑަ ޔޫވީގެ އަތުގައި ހިފާލައިގެން ޕާޓީ ތެރޭ މަޖާކުރަމުން ދިޔައިރު ތާރާއަށް ނަޒަރު ހުއްޓިފައި އެތަށް އިރަކު ރަޔާން ހުއްޓެވެ. އެއް އަހަރު ފާއިތުވެގެން ދިޔައިރުވެސް ރަޔާން އަދިވެސް ތާރާއަކަށް ލޯބި ހުށައެއް ނާޅައެވެ. ރަޔާން އެކޭ އެއްގޮތަށް ތާރާވެސް އިންތިޒާރުކުރަމުން ދިޔައީ ރަޔާން އެކަން ހާމަކުރާނެ ވަގުތަކަށެވެ. އެންމެފަހުން ރަޔާން ނިންމީ ތާރާއަށް ލޯބި ހުށައެޅުމަށެވެ. އަދި ޕާޓީ ނިމުމުގެ ކުރިން އޭނާ އެގޮތަށް ކަންތައްވެސް ކުރިއެވެ. ރަޔާން ކުޑަކޮށް ތަޅުވާލަންވެގެން ތާރާ ފުރަތަމަ ނޫނެކޭ ބުނިނަމަވެސް ރަޔާން ދެރަވެގެން ދާން އުޅުމުން އާއެކޭ ބުނެ ލޯބި ޤަބޫލުކުރިއެވެ.\nކޮންމެ މީހަކަށްވެސް އެމީހެއްގެ ލޯބި ކާމިޔާބުވެ ބާއްޖަވެރި ހަޔާތެއް ވޭތުކުރަމުން ދިޔައިރު މިކަމާ އެންމެ އުފާވެފައި ތިބީ ޔާނީއާއި ޒައިދެވެ. އޭރު ވިކާޝް ދިޔައީ ޖަލުގައި މުޅި އުމުރު ހޭދަކުރަމުންނެވެ. ކުރިމަތިވި އެތަކެއް ގޮންޖެހުމަކަށް ކުރިމަތިލަމުން ދިޔައީ ފުރާނަ ފަދައިން ލޯބިވާ ބައިވެރިޔާގެ ހައްޤުގައެވެ. ހަޔާތަށް ދެވަނަ މީހަކު އައިކަމުގައި ވިޔަސް ހަޤީޤީ ލޯބި ވެވޭނީ އެންމެ މީހަކު ދެކެކަން ޒައިދާއި ޔާނީ މިވަނީ ސާބިތުކޮށްދީފައެވެ. ހަމަ އެގޮތަށް ޒައިދްގެ ފުރާނަ އެދެނީ އަދި މުޅި އުމުރަށްވެސް އެދޭނީ ހަމައެކަނި ޔާނީއަށްޓަކައެވެ. މެދު އުޑުގައި ފިޔަޖަހަމުން ދިޔަ ތަރިތަކަށް ބަލަން ބެލްކަނީގައި ހުރެފައި ޔާނީގެ އަތުގައި ހިފާލަމުން ޒައިދް ނުހަނު ލޯތްބާއެކު ބުނެލިއެވެ. “ފުރާނަ އެދެނީ ހަމައެކަނި ކަލާއަށްޓަކައި…” (ނިމުނީ)


"ނިއުޕޯޓްވިއުގެ މައްސަލައިގައި ޑރ.މުޢިއްޒުގެ މައްޗަށް ދަޢުވާކުރަން ތައްޔާރުވަނީ'' - DhiDaily\n”ނިއުޕޯޓްވިއުގެ މައްސަލައިގައި ޑރ.މުޢިއްޒުގެ މައްޗަށް ދަޢުވާކުރަން ތައްޔާރުވަނީ“\nނިއުޕޯޓް ކުންފުނިން ރާޅުގަނޑު ސަރަހައްދުގައި ހިންގި ނިއުޕޯޓުވިއުގެ މައްސަލައިގައި، ޕީޕީއެމްގެ ފަރާތުން މާލޭ ސިޓީ ކައުންސިލަށް ވާދަކުރައްވާ ކުރީގެ ހައުސިން މިނިސްޓަރު ޑރ.މުޙައްމަދު މުޢިއްޒުގެ މައްޗަށް ސިޔާސީ ދަޢުވާއެއް ކުރަން ފޮނުވަން ތައްޔާރުވެފައިވާކަމަށް ޕީޕީއެމް ކައުންސިލް މެންބަރު ޒާހިދު ރަމީޒް ވިދާޅުވެއްޖެއެވެ.\nޒާހިދު ކުރެއްވި ޓްވީޓެއްގައި ވިދާޅުވީ ޕްރޮސެކިއުޓާރޖެނެރަލްއާއި، އެންޓި ކޮރަޕްޝަން ކޮމިޝަން ގުޅިގެން ނިއުޕޯޓް ވިއު (ރާޅުގަނޑު) މައްސަލަ ކުއްލިއަކަށް ތަޙްޤީޤުކޮށް ކައުންސިލް އިންތިޚާބުގެ ކުރިން ޑރ.މުޢިއްޒުގެ މައްޗަށް ސިޔާސީ ދަޢުވާއެއް ކުރަން ފޮނުވަން ތައްޔާރުވިކަމުގެ މަޢުލޫމާތު ޕީޖީ އޮފީހުން ލިބިލައްވާފައިވާ ކަމަށެވެ.\n”ޕީޖީ ޝަމީމް މިއީ ދޮގެއްތޯ. ޓާގެޓަކީ ޑރ.މުޢިއްޒު. އަސްލު މައްސަލައަކީ މޭޔަރުކަމަށް ހޮވޭނެކަން ޔަޤީންވުން. އެހެންނޫންތޯ. ބިޑް ކުރުމުގައި މައްސަލައެއް ނެތްކަމަށް. އެހެނަސް އެމެންޑްމެންޓުތަކުގައި މަޤާމުގެ ނުފޫޒު ބޭނުންކުރިކަމަށް ހަދާ އަގު ވައްޓައިލަންދޯ. މިއިން ސާބިތުވެގެން މި ދަނީ ޕީޖީ ޝަމީމަކީ މާ މާތްވެފައި މިނިވަން ބޭފުޅެއްކަމަށް ހެދިގެން އުޅުނެއް ކަމަކު އަސްލު އެމްޑީޕީ އެކްޓިވިސްޓު ލެވެލް ބޭފުޅެއްކަން. ހަމަ އެފަދައިން އޭސީސީގެ ރައީސްއަކީ ވެސް އޭގެ ކަނބަލެއްކަން. ހިތާމަހުރިކަމެއް. ނޫނޭވާ އިންސާފުވެރި އަދި އެއްވެސް ވަރެއްގެ ނުފޫޒެއްނެތި މިނިވަންކޮށް މަނިކުފާނު ޝަމީމް ތި މަސައްކަތް ކުރަނީ. އޭސީސީވެސް ވަރަށް މިނިވަން. މިނޫން ދުވަހެއް އޮތްކަން ހަނދާންކޮށްދެން. ވަރަށް ސަލާމް.“ ރައީސް ޞާލިޙާއި, އެޓާރނީ ޖެނެރަލް އިބްރާހިމް ރިފްޢަތާއި, އޭސީސީއާއި, ޕީޖީ ޝަމީމަށް ޓެގްކުރައްވައި ޒާހިދު ކުރެއްވި ޓްވީޓުގައި ވިދާޅުވިއެވެ.\nPG އާއި ACC ގުޅިގެން ނިއުޕޯޓް ވިއު (ރާޅުގަނޑު) މައްސަލަ ވަރަށް ކުއްލިއަކަށް ތަހުޤީގުކޮށް، ކައުންސިލް އިންތިހާބުގެ ކުރިން (މުއިއްޒު) ގެ މައްޗަށް ސިޔާސީ ދައުވާ އެއް ކުރަން ފޮނުވަން ރެޑީވެއްޖެ ކަމުގެ މައުލޫމާތު ޕީޖީ އޮފީހުން ލިބިއްޖެ!\n— Zahid Rameez (@xahidcreator) March 17, 2021\nއޭސީސީގެ ރައީސް މަރްޔަމް ޝިއުނާއަށް ޓެގްކުރައްވައި ޒާހިދު ވަނީ ދަޢުވާކުރަން ފޮނުވާގޮތަށް އޮތީ އަންނަ ހަފްތާގައި ނޫންތޯ ވެސް ސުވާލުކުރައްވާފައެވެ.\n”ރައްޔިތުންނަށް ޤަބޫލުކުރަން ފަސޭހަވާނެ އޯ ނިއުޕޯރޓާއި ގުޅުވާލީމައި. ނުބައިނުލަފާ ކޮރަޕްޓް ބައެއް އޭސީސީ އަދި ޕީޖީ އޮފީހުގައި އިސްކޮށް މިތިބީ. ވަރަށް ހަޔާތް ކުޑަ ބައެއް.“ ޒާހިދު ވިދާޅުވިއެވެ.\nޒާހިދު ތިބުނީ ވަރަށް ބޮޑު ތެދެއް.\nވަރަށް މާތް ކަމަށާ އަދި މިނިވަން ކަމަށް ހެދިގެން އުޅޭ ދެ ތަން ތީ. އަދި ތަނުގެ ދެ ވެރިން ވަރަށް މާތް ވެފައި މިނިވަން ކަން ވަރަށް ގަދަ.\nﷲ ސުބްޙާނަހޫ ވަތަޢާލާ މި މީހުން، ކުށެއްނެތް މީހުންނާ އެމީހުންގެ އާއިލާއަށް ދެމުންދާ އަނިޔާއާ ވޭނާ ދުއްތުރާގެ ޙައްގު ޖަޒާ ވީ އެންމެ އަވަހަކަށް މިންވަރު ކުރައްވާދޭވެ. އާމީން.\nއެމް.އެްމް.ޕީ.އާރ.ސީ ގެ ބޮޑު ޚިޔާނާތުގެ ބިިލިއަން ރުފިޔާ ގެ ވާހަކަ އޮތްބާލަން ތަންތަނުގއި ތިބި އިޚްލާސްތެރި މުވައްޒަފުންގެ މައްޗަށް ބަރި ބަރި އަށް ދައުވާ ކުރަނީ. ދެ ތިން މިިލިއަން ރުފިޔާ އިން ގެއްލުންވީޔޯ.\nބަލަގަ ކޮބާ އެއްކަލަ ދައުވާ ކުރަން ބުނި 30 މީހުން. ކޮބާ އެމް.އެމް.ޕީ.އާރ.ސީ ގެފައިސާ އިން ބައި އެޅުން 300 އެއްހާ މީހުން. ލަދެއްނުގަނޭތޯ.\nއެއަރ ކޯން ކޮޓަރީގައި ބައިތިއްބާފައި އެ ތިބަ2މީހުން އެތިބީ ހަމަ ރައްޔިތުންގެ ފައިސާ އިން ވައްކަން ނުކުރާތީ ތޯ.\nކޮބާ ވެންޓިލޭޓަރު ވައްކަން. ކޮބާ އޮކްސިޖަން ފުޅި ވައްކަން، ކޮބާ ފެނަކާ ވައްކަން، ކޮބާ ތަރުޖަމާގެ ވައްކަން، ކޮބާ ކާޑުން ކުރާ ވައްކަން، ކޮބާ އުތުރުތިލަފަޅުގެ ރިޝްވަތު، ކޮބާ ރައީސް އޮފީހުން ވައްކަން ކުރާ ކަމަށް ރައީސް ނަޝީދު ވިދާލުވި ވާހަކަ.\nMeekihaa bodukameh mi laafheenee baigadu nethikurah vaafaadheyve mulhigaumu halaakukoh fànaakurinee minulafaa laadheenee baidadu.\nEgangaa 19 Ge laadheenee baigandu goiy husveemaa mihaaru edhimaakuree siyaasee dhauvaskuran mueez jalahlias mifaharu iraadhfulhun hoveynee muiz varahsaafu ingeythoa


INFOGRAPHIC: Tourism gai kuriyah ummeedhee dhuvasthakeh\nއިންފޮގްރެފިކް: ޓޫރިޒަމްގައި ކުރިއަށް އުންމީދީ ދުވަސްތައް\nކޮވިޑް-19 އަށްފަހު އަލުން ބޯޑަރު ހުޅުވައި މިހާރު ފެންނަނީ އުޖާލާ މަންޒަރުތަކެއް: މި އަހަރުގެ ޓާކެޓަކީ 1.5 މިލިއަން ޓޫރިސްޓުން އައުން -- އަވަސް އިންފޮގްރެފިކް: އައިމިނަތު އިޒުވީނާ\nކޮވިޑުގެ ބަލާއާފާތާއެކު ވިވިހީގެ މާޗް މަހު ރާއްޖޭގެ ބޯޑަރު ބަންދު ކުރުންވީ މިހާތަނަށް ދިވެހިންނަށް ކުރިމަތިވި އެއް ބޮޑު ދައްޗަށެވެ. އެކަންވީ ބޮޑު ވޭނަކަށެވެ. އޭގެ ސަބަބުތައް ބައިވަރެވެ. އެއް ސަބަބަކީ ރާއްޖޭގެ ކޮންމެ ގޭބިސީއެއްގެ ދިރިއުޅާއި ޓޫރިޒަމް ގުޅިފައިވުމެވެ. އޭގެ ފަހުން އެ އަހަރުގެ ޖުލައިގެ މެދުން ބޯޑަރު ހުޅުވާލުމާއެކު މަޑުމަޑުން ފިރުކެމުން ދެތުވެ ރާއްޖެ ހިނގައި ގަންނަން ފެށި އެވެ. އަދި މި އަހަރަށް އަލިވިލުނުއިރު ކޮވިޑް ބައްޔަށް ވެކްސިނެއް ލިބި ޖަހަން ފެށުމާއެކު ބަލިން ސަލާމަތް ވެދާނެކަމުގެ އުންމީދުތަކެއް އާވި އެވެ. އެ ދުވަސް ފަސްދީ މިހާރަށް ބަލާއިރު މިހާރު ޓޫރިޒަމުން ފެންނަ ތަފާތުތަކެއް އެބަހުއްޓެވެ. ޓޫރިޒަމް ނަމްބަރުން މިހާރު ވާހަކަތަކެއް ބުނެދެ އެވެ.\n"އިރާދަކުރެއްވިއްޔާ މި އަހަރުގެ ނޮވެމްބަރުން ފެށިގެން 2019 ވަނަ އަހަރު ޓޫރިޒަމް އޮތް ހާލަތަށް ބެޑްނައިޓްސް [ޓޫރިސްޓުން ހޭދަކުރާ ރޭގެ އަދަދު] އަންނާނެ. އެހެންވެ އުންމީދު ކުރަނީ ފުރިހަމަ ޕްރީ ރިކަވަރީއަކަށް އަންނަ އަހަރު ދާނެ ކަމަށް،" ޓޫރިޒަމް މިނިސްޓަރު ޑރ. އަބްދުﷲ މައުސޫމް ވިދާޅުވި އެވެ.\nގިނަ ދިރާސާތައް ހުރީ ވެސް މިގޮތަކަށެވެ. މިގޮތުން މިއީ ވެސް އެއް ދިރާސާ އެވެ. މަރުކަޒީ ބޭންކް، އެމްއެމްއޭ އިން ޓޫރިޒަމް ކުރިއަށް ލަފާކޮށް ހަދާފައިވާ ދިރާސާ އިން ދެއްކި ގޮތުގައި އަންނަ އަހަރު ކޮވިޑް-19 ގެ އެންމެ ގޯސް ހާލަތުގައި ރާއްޖެ އަށް 1.1 މިލިއަން ޓޫރިސްޓުން އަންނާނެ އެވެ. އަދި އަދި މި ހާލަތުގައި ޓޫރިސްޓުން ރާއްޖޭގައި އަށް މިލިއަން ރޭ ހޭދަ ކުރާނެ އެވެ. އަދި އެންމެ ރަނގަޅު ހާލަތުގައި އަންނާނެ ކަމަށް އަންދާޒާ ކުރަނީ 1.8 މިލިއަން ޓޫރިސްޓުންނެވެ.\nމިފަދަ ދިރާސާތަކުން ކޮންމެ ގޮތަކަށް ހިސާބު ޖެހި ނަމަވެސް، މިހާތަނަށް ދުނިޔެ ކޮށްފައިވާ ތަޖުރިބާއަކީ ޓޫރިޒަމުގެ ކުރިއެރުމާއި ދަށްވުން ގުޅިފައި އޮތީ ކޮވިޑް-19 ގެ ބައްޔަށް އަންނަ ބަދަލުގެ ސަބަބުންނެވެ. މި ބަލީގެ ރާޅުތައް އުފެދި ނަމްބަރުތައް މަތިވެ ދަށްވާ މިން ވަރެއްގެ މައްޗަށް ބަލައިގެން ކެމެވެ. މިހާރުގެ ހާލަތަށް ބަލާނަމަ ދުނިޔޭގައި މި ބަލީގެ ވެކްސިން ޖަހަމުންދާ މިންވަރެއްގެ މައްޗަށެވެ. މިހެން ބުނަންޖެހޭ އެއް ސަބަބަކީ މި ހާލަތާ ގުޅިގެން ހެދި ގިނަ ދިރާސާތަކުގެ ބޮޑުބައި ދިމާވެފައި ނެތުމެވެ. ނަމަވެސް މިހާރު އޮތް އުންމީދަކީ ދުނިޔެ ހަލުވިކަމާއެކު ވެކްސިން ޖަހަމުން ދިއުމެވެ. ވެކްސިނޭޝަން ތަފާސް ހިސާބުތައް ދައްކާ ގޮތުން އެންމެ މަދުވެގެން އެއް ޑޯޒް ފުރިހަމަ ކުރި ދުނިޔޭގެ އާބާދީ މިހާރު އުޅެނީ 46.3 ޕަސެންޓް ފަހަނަ އަޅާފަ އެވެ. މިއީ ވަކި ޑޯޒުން ބަލާނަމަ 6.44 ބިލިއަން ޑޯޒެވެ. މާނައަކީ ދުނިޔޭގެ އާބާދީގެ 50 ޕަސެންޓަށް މިހާރު އޮންނާނީ ވެކްސިންގެ ފުރަތަމަ ޑޯޒް ޖެހިފަ އެވެ.\nރާއްޖެ އާއި ދުނިޔޭގައި ވެކްސިން ރޯލް އައުޓްވަމުންދާ ގޮތް -- އިންފޮގްރެފިކް: އައިމިނަތު އިޒުވީނާ\nރާއްޖޭގައި ވެކްސިންގެ ހާލަތު އޮތް ގޮތަށް ބަލާނަމަ ރާއްޖޭން ފެންނަނީ އުންމީދީ މަންޒަރެވެ. ރާއްޖޭގެ ފަސް ލައްކަ އާބާދީގެ ތެރެއިން 392،887 މީހުން ވަނީ ފުރަތަމަ ޑޯޒް ޖަހާފަ އެވެ. އަދި ދެ ޑޯޒް ފުރިހަމަ ކުރި އާބާދީ އުޅެނީ 344،123 ގަ އެވެ. މީގެ އިތުރުން ރާއްޖޭގެ އެންމެ ބޮޑު ސިނާއަތް ކަމަށްވާ ޓޫރިޒަމް ސިނާއަތަށް ބަލާނަމަ އެ ސިނާއަތުގައި މަސައްކަތް ކުރާ މުވައްޒަފުންގެ 99 ޕަސެންޓް މީހުން ވަނީ ފުރަތަމަ ޑޯޒް ޖަހާފަ އެވެ. އަދި ދެވަނަ ޑޯޒް ޖެހި މީހުންގެ ނިސްބަތަކީ 93 ޕަސެންޓެވެ. އެހެންވެ މިއީ ރާއްޖެ އަންނަން ތިބި މީހުންނަށް ރާއްޖެއާމެދު އުންމީދު އާވާނެ ކަމެކެވެ.\nޓޫރިޒަމް މިނިސްޓަރު މައުސޫމް ވިދާޅުވި ގޮތުގައި ދެވަނަ ޑޯޒް ޖެހި މުވައްޒަފުންގެ އަދަދު 99 ޕަސެންޓަށް ނުގޮސްގެން އުޅެނީ މުވައްޒަފުން ރިސޯޓުތަކުން ބަދަލުވާތީ އެވެ.\n"ރިސޯޓްތަކުގެ މުވައްޒަފުން ވަރަށް އަވަހަށް އެއް ރިސޯޓުން އަނެއް ރިސޯޓަށް ބަދަލުވޭ. އެހެންވެ ޑޯޒް އެއްކޮށް ފުރިހަމަނުވެ ވަގުތު ކޮޅެއް ނަގަނީ،" މައުސޫމް ވިދާޅުވި އެވެ.\nރިސޯޓްތަކުގެ މުވައްޒަފުން ވަރަށް އަވަހަށް އެއް ރިސޯޓުން އަނެއް ރިސޯޓަށް ބަދަލުވޭ. އެހެންވެ ޑޯޒް އެއްކޮށް ފުރިހަމަނުވެ ވަގުތު ކޮޅެއް ނަގަނީ\nވެކްސިންގެ ހާލަތުގެ މައްޗަށް ބަލައި މިހާރު ލިބިފައިހުރި ތަފާސް ހިސާބު ތަކުން އެއްޗެއް ފުރާނާލާއިރު ފެންނަނީ އުފާވެރި މަންޒަރެކެވެ. މި މަހުގެ ހަ ވަނަ ދުވަހުގެ ނިޔަލަށް ބަލާއިރު ރާއްޖެ އަށް މިހާރު އައިސްފައިވާ ޓޫރިސްޓުންގެ ނިސްބަތް އުޅެނީ 890,363 ގަ އެވެ. މި އަދަދަކީ 2019 ވަނަ އަހަރުގެ މި މުއްދަތުގައި އައި 1,274,801 މިލިއަން މީހުންނަށްވުރެ 30.2 ޕަސެންޓް ދަށް އަދަދެއް ނަމަވެސް އުންމީދު ކުރުވަނިވި މަންޒަރު ތަކެއް މި ހިސާބުތަކުން އެބަ ދެނެ އެވެ.\nއެއް ކަމަކީ ޓޫރިސްޓުންގެ "ޑެއިލީ އެރައިވަލަސް" ނުވަތަ ދުވާލެއްގެ މައްޗަށް އަންނަ ޓޫރިސްޓުންގެ އަދަދު މަތިވަމުން ދިއުމެވެ. މި އަހަރުގެ ޖެނުއަރީ މަހު ޑެއިލީ އެރައިވަލްސް 2,971 ގައި ހުރި ނަމަވެސް މިހާރު މި އަދަދު ވަނީ 3,900 އަށް ބަދަލުވެފަ އެވެ. ޖުމްލަކޮށް ބަލާނަމަ އެވްރެޖު އެރައިވަލްސް މިހާރު ހުރީ 3,203 ގަ އެވެ. އަދި ހަގީގީ ޓޫރިޒަމްގެ މަންފާ ލިބޭ، ދުވާލަކު ޓޫރިސްޓަކު ރާއްޖޭގައި ހޭދަކުރާ މުއްދަތު ނުވަތަ "ޑިއުރޭޝަން އޮފް ސްޓޭ" ވެސް ހުރީ ކޮވިޑުގެ ކުރިއާ އަޅާ ބަލާނަނަ ދިގު މުއްދަތެއްގަ އެވެ. ކުރިން ހަތް ރޭ ވަރު ރާއްޖޭގައި މީހުން މަޑު ކުރި ނަމަވެސް މިހާރު މި އަދަދު ވަނީ 9.0 ދުވަހަށް އިތުރު ވެފަ އެވެ. މިއީ އޮތް އުފަލެކެވެ.\nމިވަގުތު ޓޫރިސްޓުން އެންމެ ގިނައިން އަންނަނީ ރާއްޖެއާ އެންމެ "ޝޯޓްހޯލް ޑެސްޓިނޭޝަނެއް" ގެ ގޮތުގައި އޮތް އަވަށްޓެރި އިންޑިއާއިންނެވެ. ގާތްގަނޑަކަށް ދެ ގަޑިއިރުން ފްލައިޓެއްގައި ދެވޭ ރާސްތާގައި އޮންނަ އެ ގައުމުން މިހާތަނަށް 204,530 ޓޫރިސްޓުން އައިސްފައިވެ އެވެ. އަދި ދެވަނާގައި އޮތް ރަޝިއާ އިން 174,095 ޓޫރިސްޓުން އަދި ޖަރުމަނުން 55,707 ޓޫރިސްޓުން އައިސްފައިވެ އެވެ.\nތަފާސް ހިސާބުތަކުން ފެންނަނީ ކޮވިޑަށްފަހު ބޯޑަރު ހުޅުވުމުން ޓޫރިސްޓުން އަންނަ ގައުމުތައް ބަދަލުވުމަށް ފަހު ރާއްޖޭގެ "އޯލްޑް ސްޓައިލަ" ށް މަންޒިލްތައް ވެއްޓެމުންދާ މަންޒަރެވެ. ރާއްޖެއަށް 2019 ވަނަ އަހަރު އެންމެ ގިނައިން ޓޫރިސްޓުން އައި ގައުމުތަކުގެ ތިން ވަނާގައި އޮތް ޖަރުމަނުވިލާތް މަޑުމަޑުން އަނެއްކާ ވެސް ތިން ވަނައަށް އައުމަކީ ވަރަށް ޕޮޒިޓިވް ސައިން އެކެވެ. އަދި ރާއްޖޭގެ ޓޫރިޒަމް ފެށުން އައި އިޓަލީއާއި އިނގިރޭސިވިލާތުގެ ފެހި ލިސްޓަށް ރާއްޖެ އައުމަކީ އިތުރަށް ޓޫރިޒަމް ބޫސްޓް ވެގެންދާނެ ކަމެއްގެ ގޮތުގައި ބެލެވިދާނެ އެވެ.\nޓޫރިޒަމް ތަޖުރިބާކާރުން ގަބޫލު ކުރައްވާ ގޮތުގައި އިޓަލީއާއި އިނގިރޭސިވިލާތް "ރީސްޓާޓް" ވުމަކީ ބޮޑު ފައިދާއެއް ރާއްޖެއަށް ކުރާނެ ކަމެކެވެ. ހާއްސަކޮށް ކުރިމަތީގައި ޓޫރިޒަމްގެ އެންމެ ބޮޑު ފެއާ "ޑަބްލިއުޓީއެމް" އޮތްއިރު މި ފެއާގައި ރާއްޖެ އިސްތިހާރުވުން އިތުރުވެ ރާއްޖޭގެ ވާހަކަ ދެއްކުން ގިނަ ވާނެ އެވެ. މިއީ ވަރަށް ޕޮޒިޓިވް ސައިން އެކެވެ.\nމި އަހަރު ރާއްޖޭގެ ޓޫރިޒަމަށް ކުރިއެރުން ލިބެމުން ދާ ގޮތް -- އިންފޮގްރެފިކް: އައިމިނަތު އިޒުވީނާ\nމިހާރު ތަފާސް ހިސާބުތަކުން ފެންނަ އަނެއް ހަގީގަތަކީ ރާއްޖެއާ ވާދަވެރި މަންޒިލްތަކުގެ ޓޫރިޒަމްވެސް ރީސްޓާޓް ވަމުންދާ ތަކެވެ. މީގެ އިތުރުން މި ސަރަހައްދުގެ އެންމެ ގިނަ ޓްރާންސިޓް ފްލައިޓް ޖައްސާ ސްރީލަންކާ އަލުން ހުޅުވުމަކީ ވެސް ރާއްޖެއަށް ފައިދާ ކުރާނެ ކަމެކެވެ. މިހުރިހާ ކަމަކާއެކު އަަންނަ އަހަރު މިހާރު އަންދާޒާކުރި އަދަދަށްވުރެ ގިނައިން ޓޫރިސްޓުން އައުން މިއީ ވުން ގާތް ކަމެކެވެ. އަދި އަންނަ އަހަރުގެ ފުރަތަމަ ކުއާޓަރުގެ ފަހުކޮޅު ޗައިނާގެ ބީޖިންގައި އޮންނަ ވިންޓަ އޮލިމްޕިކްސް ކުޅިވަރި މުބާރާތަށްފަހު ޗައިނާ ދުނިޔެއަށް ހުޅުވާލާނެ ކަމަށް އުންމީދު ކުރެވެ އެވެ. އެހެންވެއްޖެނަމަ އިތުުރު ބޮޑު ޓޫރިސްޓު ޕޮޕިއުލޭޝަނެއް ރާއްޖެއަށް އަންނާނެ އެވެ. މިހުރިހާ ކަމަކާއެކު ކުރިއަށް އުންމީދީ ނިޝާންތަކެއް ފެންނަ ކަމަށް ބުނުމުގެ ފުރުސަތު އެބައޮތެވެ.\nޓޫރިސްޓް އެރައިވަލް މިނިސްޓްރީ އޮފް ޓޫރިޒަމް އިގްތިސޯދު + ޑރ. އަބްދުﷲ މައުސޫމް ކޮވިޑް-19 ދިވެހި ރާއްޖެ އަލުން ހުޅުވާލުން


Home Stay Viyafaarithakah Fenakain Luyehdhenee ހޯމް ސްޓޭ ވިޔަފާރިތަކަށް ފެނަކައިން ލުއި ދެނީ – Huvadhoo News Home Stay Viyafaarithakah Fenakain Luyehdhenee Huvadhoo News\nހޯމް ސްޓޭ ވިޔަފާރިތަކަށް ފެނަކައިން ލުއި ދެނީ\nހޯމްސްޓޭ ޓްއަރިޒަމްގެ ވިޔަފާރިތަކަށް ލުއި ދޭން ފެނަކައިން ނިންމައިފި އެވެ.\nމ. ދިއްގަރުގައި ހޯމްސްޓޭ ޓުއަރިޒަމްް ފެށުމަށް އިއްޔެ ހަވީރު ބޭއްވި ޚާއްސަ ރަސްމިއްޔާާތުގައި ފެނަކައިގެ މެނޭޖިން ޑިރެކްޓަރު އަހުމަދު ސައީދު ދެއްކެވި ވާހަކަފުޅުގައި ފެނަކައިން މި ނިންމުންވަނީ އިއުލާންކޮށްފައެވެ.\nފެނަކައަކީ، ގިނަ ރަށްރަށުގައި ފެނާއި ނަރުދަމާ އަދި ކަރަންޓުގެ ޚިދުމަތް ދެމުން އަންނަ ކުންފުންޏެވެ. ދިއްގަރުގައި ފެނާއި ނަރުދަމާ އަދި ކަރަންޓުގެ ހިދުމަތްވެސް ދެމުން އަންނަނީ ފެނަކައިން އެވެ.\nވިޔަފާރިތަކަށް ކަރަންޓުގެ ޚިދުމަތްތަކަށް ފެނަކައިން ނަގަނީ އަގުބޮޑުކޮށް ވަކި ރޭޓެއްގަ އެވެ. ހޯމް ސްޓޭ ޓުއަރިޒަމް ކުރިއެރުވުމަށް ފެެނެކައިން ދެމުންދާ ޚިދުމަތުން ލުޔެއް ލިބުމަކީ މިވިަޔަފާރި ކުރިއެރުވުމަށް ލިބޭ އިތުރު ހިތްވަރެކެވެ. މިގޮތުން ހޯމްސްޓޭގެ ވިޔާފަރިތައް ޓޫރިޒަމް މިނިސްޓްރީގައި ރަޖިސްޓްރީކުރުމަށް ފަހު މި ހިދުމަތްތަކަށް ވަކިން ރަޖިސްޓްރީކުރަން ޖެހޭނެ އެވެ.\nނަމަވެސް މިއަދު ދިއްގަރުގައި ފެނަކައިގެ އެމްޑީ ސައީދު ވިދާޅުވީ ހޯމްސްޓޭތަންތައް ރަޖިސްޓްރީ ކުރުމަށް ވަކިން ފެނަކައިގައި ރަޖިސްޓްރީ ކުރުމަށް ތިން މަހެއްްހާާ ދުވަސް ދޭނެ ކަމަށެވެ.\nއަދި ހޯމްސްޓޭގެ ތަންތަނަށް ފެނާއި ކަރަންޓު ފަދަ ހިިދުމަތްތައް ގާާއިމްކުރުމަށް ކުުރަަން ޖެހޭ ހުރިހާ މަސައްކަތެއް ކޮށްދޭނެ ކަމަށެވެ.\nހޯމްސްޓޭ ދިއްގަރުގައި ރަސްމީކޮށް ފެށިއިރު މިރަަށުން އަދި ހިދުމަތް ދޭން ފެށީ އެންމެ ގެއަކުން ނެވެ. މި ގޭގައި މިހާރު ހަަތަރު ފަތުރުވެރިން ދަނީ ޗުއްޓީ ހޭދަކުރަމުން ނެެވެ.\nހޯމް ސްޓޭ ޓުއަރިޒަމް


Enme furathama bandhu kuree resort ehge vote foshi\nއެންމެ ފުރަތަމަ ބަންދު ކުރީ ރިސޯޓެއްގެ ވޯޓުފޮށި\n10 އޭޕްރީލް 2021 - 15:58:33\nމިހާރު ކުރިއަށްދާ ލޯކަލް ކައުންސިލްތަކުގެ އިންތިހާބާއި އަންހެނުންގެ ތަރައްގީއަށް މަސައްކަތްކުރާ ކޮމިޓީގެ އިންތިހާބުގައި މިހާތަނަށް ބަންދު ކޮށްފައިވަނީ އެންމެ ވޯޓުފޮއްޓެއް ކަމަށް އިލެކްޝަންސް ކޮމިޝަންގެ ރައީސް އަހުމަދު ޝަރީފް ވިދާޅުވެއްޖެ އެވެ.\nޝަރީފް ވިދާޅުވީ، މިހާތަނަށް ބަންދު ކޮށްފައިވަނީ ރިސޯޓެއްގައި ބަހައްޓާފައިވާ ފޮއްޓެއް ކަމަށެވެ.\nއެގޮތުން ބަންދު ކުރީ ޑައިމަންޑް ރިސޯޓުގައި ބަހައްޓާފައި ހުރި ވޯޓު ފޮށި ކަމަށާއި، އެ ވޯޓު ފޮއްޓަށް ވޯޓުލާން ހަމަޖެހިފައިވަނީ 17 މީހުން ކަމަށް ޝަރީފް ވިދާޅުވިއެވެ. އެގޮތުން އެ 17 މީހުން ވޯޓުލުމުން ވޯޓު ފޮށި ބަންދު ކުރީކަމަށް ޝަރީފް ވިދާޅުވިއެވެ.\nޝަރީފް ޓުވިޓާގައި ހިއްސާ ކުރި މައުލޫމާތައް ބަލާލާއިރު، 713 ވޯޓު ފޮއްޓަށް ވޯޓުލާއިރު، ހުރިހާ ފޮއްޓަކަށް ވޯޓުލާން ވަނީ ފަށާފައެވެ.\nމީގެ އިތުރުން މިއަދު 13:40 އަށް ވޯޓުލެވޭ 273،128 މީހުންގެ ތެރެއިން 138،444 މީހަކު ވޯޓު ލާފައިވާ ކަމަށް ޝަރީފް އާންމު ކުރިއެވެ. އަދި މިހާތަނަށް ވޯޓުލެވޭ މީހުންގެ ތެރެއިން %49.31 މީހުން އަދި ވޯޓު ނުލާ ކަމަށް ޝަރީފް ވިދާޅުވިއެވެ.\nއީސީލޯކަލް ކައުންސިލް އިންތިހާބުކައުންސިލް އިންތިހާބުކައުންސިލު އިންތިހާބު


Hulhumale' Ge Bodu Bayehga Current Nei - Vaguthu\n5 މަސް ކުރިން ( އޭޕްރީލް 16, 2021 )\nހުޅުމާލެ ދެވަަނަ ފިޔަވެއްސަށް ވަންނަން ބޭނުން ކުރާ ބްރިޖެއް؛- ވަގުތު އިމޭޖަސް- މުހައްމަދު އަފްޒަލް\nހުޅުމާލޭގެ ބޮޑު ސަރަަހައްދަކުން މިއަދު ކަރަންޓު ކަނޑައިގެން ގޮސްފިއެވެ.\nގިނަ އަދަދެއްގެ ބަޔަކު ދިރިއުޅެމުން އަންނަ ހުޅުމާލެ އިން ކަރަންޓު ކެނޑިފައި ވަނީ މިއަދު މެންދުރު ފަހު 13:30 ހާއިރުއެވެ. ކަރަންޓު ކެނޑުނުތާ ގަޑިއިރަކަށް ވުރެ ގިނަ އިރު ވެގެން ދިޔަ އިރު ވެސް އެއްވެސް ހިސާބަކަށް އަދިވެސް ކަރަންޓު ނުލިބޭ ކަމަށްވެއެވެ.\nދިމާވި ޓެކްނިކަލް މައްސަލައަކާއި ގުޅިގެން ހުޅުމާލެއިން ވަނީ ކަރަންޓު ކެނޑިފައި. މައްސަލަ ހައްލުކޮށް ވީއެންމެ އަވަހަކަށް ކަރަންޓު ދިނުމުގެ މަސައްކަތް މިދަނީ ކުރަމުން. ދިމާވާނެ ދަތިތަކަށް މައާފަށް އެދެން.\n— STELCO (@STELCOMALDIVES) April 16, 2021\nސްޓެލްކޯ އިން މިއަދު ވިދާޅުވީ ކަރަންޓު ކަނޑައިގެން ދިޔައީ ޓެކްނިކަލް މައްސަލައަކާ ގުޅިގެން ކަމަށެވެ. މައްސަލަ ހައްލުކޮށް ވީ އެންމެ އަވަހަކަށް ކަރަންޓު ދިނުމުގެ މަސައްކަތް މިހާރު ކުރަމުން އަންނަ ކަމަށް ވެސް ސްޓެލްކޯ އިން ވިދާޅުވިއެވެ.\n"ދިމާވާނެ ދަތިތަކަށް މައާފަށް އެދެން،" ސްޓެލްކޯ އިން ކުރި ޓުވީޓެއްގައި ވިދާޅުވިއެވެ.\nމާލެ ފިޔަވައި އެންމެ ބޮޑު އާބާދީއެއް އޮންނަ ހުޅުމާލެ އިން ކަރަންޓު ކެނޑުމުގެ ސަބަބުން ރައްޔިތުންނަށް ވަނީ އެތައް އުނދަގުލަކާ ކުރިމަތިލާން ޖެހިފައެވެ. އެގޮތުން ބައެއް ފިހާރަތަކުން ހިދުމަތް ދިނުން ހުއްޓާލުމާ ގުޅިގެން އެތައް ބަޔަކަށް އެކަމުގެ އުނދަގޫ ވަނީ ފޯރައިފައެވެ.\n"ގިނަ ފިހާރަތަކުގައި ސިސްޓަމަށް އެންޓަކޮށްގެން ހިދުމަތް ދެނީ. އެކަމަކު ކަރަންޓު ނެތީމަ ސިސްޓަމަށް އެންޓަ ނުކުރެވޭތީ ގިނަ ފިހާރަތަކުގައި ހުރީ ހިދުމަތް ދިނުން ހުއްޓާލައިގެން. އެތައް ބަޔަކު ކަރަންޓު އަންނަން ދެން ކިއުގައި މިތިބެން ޖެހެނީ،" ހުޅުމާލޭގެ މަޝްހޫރު ފިހާރައެއް ކައިރީގައި ކިއުގައި ހުރި މީހަކު ބުންޏެވެ.\nސްޓެލްކޯއިން ޕްލާސްޓިކް ފުޅީގައި ފެންބަންދު ކުރުން ހުއްޓާލައިފި\nﷲއަށްحمد ކުރާބަޔަ ކަށް ކަމެއްދިމާވީމަ ކެތް ކުރަން\nވެސްއެގޭނެ ކިތަށް އިންސާނުންތޯ މިމަށްސަރުގަ\nފެނާ ކާނާޔާ ކަރަންޓާ ނުލާ ރޯދަހިފަނީ\nއޭޕްރީލް 16, 2021 18:37\nކަލޭމެން ހޮވި މޭޔަރު ކައިރީ ތިވާހަކަ ދައްކާ.\nމުއިޒް ހޮވާފަ ދެންވެސް އަތްޖަހާ.\nޢިއްޔެ ހޮވީ، މިއަދު ކަރަންޓެއް ނެތް. އެފެންވަރުގެ މީހުން ނުހޮވަންވީ ސަބަބު މިހާރު ސައުފު ދޯ؟


Leyge Cancer Jehifaivaa Kuda Kuda Aleena Edhenee Ehee Akah - Vaguthu\nމިއަދު ޓެސްޓް ކުރިއަދަދު އިތުރު، ފައްސި މައްޗަށް! - 17 ގަޑިއިރު ކުރިން\n2 އަހަރު ކުރިން ( ފެބުރުއަރީ 8, 2019 )\nގއ.ދާންދޫ ބްރީޒް، ޢުސައިދު ޙުސައިނާއި ޙުޒައިމާ ޢަބްދުﷲ ގެ ކައިވެންޏަށް ލިބިފައިވާ ހަތަރު ކުދިންގެ ތެރެއިން މަރިޔަމް އަލީނާ ޢުސައިދަކީ، އެންމެ ހަގު ކުއްޖާއެވެ. ދާންދޫގައި ދިރިއުޅެމުންގެންދާ މި ކުޑަކުޑަ އާއިލާގެ ހުރިހާ ޚަރަދުތަކެއް ބަލަހައްޓަމުން އައީ، މަސްވެރިކަމުގެ މަސައްކަތުން ޢުސައިދަށް ލިބެމުން ދިޔަ ޢާމްދަނީންނެވެ. ގޭތެރޭގެ ކަންކަން ބެލެހެއްޓުމާއި، ދަރިންގެ ކަންތައްތައް ބެލެހެއްޓުމުގައި ޙުޒައިމާ އަކީ ނަމޫނާ މަންމައެކެވެ. ނަމަވެސް މިއަދު މި އާއިލާ މިވަނީ ތިޔަ ހުރިހާ ފަރާތްތަކުގެ ދީލަތި އެހީތެރިކަމަށް ބޭނުންވެފައެވެ. ކުޑަ ކުޑަ، މަޢުޞޫމު އަލީނާ އަށް ދިމާވެފައިވާ ޙާލަތުން އަރައިގަތުމަށްޓަކައި، ތިޔަ ހުރިހާ ފަރާތްތަކެއްގެ ކިބައިން އަދާހާއި އެކު އެދެނީ، ވެވެން އޮތް މިންވަރަކުން ކޮންމެވެސް އެހީތެރިކަމެއް ފޯރުކޮށްދިނުމަށެވެ.\nއަލީނާގެ ޢުމުރުން4އަހަރުގައި، އާދަޔާ ޚިލާފު ކަމެއް އަލީނާގެ ހަށިގަނޑުން ފާހަގަކުރެވެން ފެށިއެވެ. އަލީނާގެ ގައިގެ ކަށިތަކުގައި ރިއްސާފައި، އެއްވެސް ވަރަކަށް ހަށިގަނޑު ނުހިފެހެއްޓެނީއެވެ. އޭގެ ސަބަބުން ހިނގަން އުނދަގޫވެ، އަދި އެންމެ ފަހުން ހިނގުމުން މަޚޫރޫމުވެސް ވީއެވެ. އޭގެ ކުރިން އަލީނާ އަކީ އެހެން ކުދިންނެކޭ އެއްގޮތަށް ޞިއްޙަތު ރަނގަޅު ކުއްޖެކެވެ.\nއާއިލާއަށް މި ލިބުނު ކުއްލި ޝޮކާއި އެކު، އެކަން މެދުވެރިވާން ދިމާވި ސަބަބު ދެނެގަތުމަށްޓަކައި ވީ އެންމެ އަވަހަކަށް އަލީނާ މާލެ ގެނައެވެ. މިދިޔަ އަހަރުގެ އޯގަސްޓް މަސް ތެރޭގައި، އައި.ޖީ.އެމް ހޮސްޕިޓަލްގައި އަލީނާގެ ޓެސްޓް ތައް ވަނީ ހަދާފައެވެ. ޓެސްޓް ތަކުގެ ނަތީޖާ އިން މުޅި އާއިލާ ވަނީ ކަރުނުން ތެއްމާލާފައެވެ. އަލީނާގެ ލޭގައި ވަނީ އިންފެކްޝަނެއް އުފެދިފައެވެ. އޭގެ އަސަރު ވަނީ ހަށިގަނޑުގެ ހުރިހާ ކައްޓަކަށްވެސް ކޮށްފައެވެ. މި ބަލީގެ އިތުރު ތަފްޞީލު "ވަގުތު" އާއި ޙިއްޞާކުރީ އަލީނާގެ އެއްބަނޑު އެއްބަފާ ދައްތަ، އައިޝަތު އަމާނީއެވެ.\n"އެންމެ ފުރަތަމަ ބަލި ޑައިގްނޯސް ކުރެވުނީ މި ދިޔަ އަހަރުގެ އޯގަސްޓް މަސް ހިސާބުގައި. ޑޮކްޓަރުން ބުނީ ލޭގައި އިންފެންޝަނެއް އުފެދިފަ ހުރި ކަމަށް. އަދި އޭގެ ސަބަބުން ހަށިގަނޑުގެ ކަށިތަކަށް ވަރަށް ބޮޑަށް އަސަރު ކޮށްފައިވާ ކަމަށް. އެންމެ ގިނައިން އެ އިންފެކްޝަން އުފެދެނީ ފައިގައި. ދެން ހުޅުހުޅުގައި އިންފެކްޝަން އުފެދުނީމަ ކޮއްކޮގެ ހުޅުތެރެ ގިރޭގޮތް ވަނީ. އަދި ފައިގަ ހުންނަ ކަށިތަކަށް ލޭގައި ހުންނަ އިންފެކްޝަންތައް ޖަމާވަނީވެސް." އަމާނީ ކިޔައިދިނެވެ.\nއައި.ޖީ.އެމް ހޮސްޕިޓަލުން ހެދި ޓެސްޓުތަކުން ލިބުނު ނަތީޖާ އާއި މެދު ގޮތެއް ނިންމުގެ ކުރީގައި، ލޭގެ ސާމްޕަލް ވަނީ ރާއްޖޭން ބޭރަށްވެސް ފޮނުވާފައެވެ. އައި.ޖީ.އެމް ހޮސްޕިޓަލުގެ ޑޮކްޓަރުންނަށް ޤަބޫލުކުރެވުނު ގޮތުގައި، އެކަން އެގޮތަށް މެދުވެރިވާން ދިމާވި ސަބަބަކީ، ތައިރޮއިޑް ކަމަށް ބެލެވޭތީ، އިތުރަށް ޓެސްތައް ހަދަން ބޭނުންވީއެވެ.\n"އައި.ޖީ.އެމް.އެޗުން ސާމްޕަލްތައް ފޮނުވީ އިންޑީޔާއަށް އިތުރަށް ޓެސްޓު ކުރަން. އެންމެ ފުރަތަމަ ބެލީ ތައިރޮއިޑްގެ މައްސަލައެއްކަމަށް. އައިޖީއެމްއެޗް އިން އިންޑިއާ އަށް ފޮނުވި ސާމްޕަލްތައް ޓެސްޓް ކުރުމުން އެނގުނީ ލޭގައި ކެންސަރ ހުރިކަން." ވަރަށް އަސަރާއި އެކު އަމާނީ ބުންޏެވެ.\nކަންމިހެންހުރި އިރު، އައި.ޖީ.އެމް ހޮސްޕިޓަލުން ލަފާ ދިނީ ވީ އެންމެ އަވަހަކަށް އަލީނާ ގޮވައިގެން އިތުރު ފަރުވާ އަށް ރާއްޖެއިން ބޭރަށް ދިއުމަށެވެ. އިންޑިޔާގެ ކޮޗިންގެ އަމްރިތާ ހޮސްޕިޓަލަށް ވީ އެންމެ އަވަހަކަށް އަލީނާ ދެއްކުމަށެވެ.\n"ޑޮކްޓަރުން ވަގުތުން ރެފާރ ކުރީ އިންޑިޔާގެ އަމްރިތާ ހޮސްޕިޓަލަށްދާން. އާސަންދައިގެ އެހީގަ ދިއުމާއި އެކޮޅުގެ ބޭސް ފަރުވާގެ ކަންކަން ހަމަޖެހުނު. ދެން އެކޮޅަށް ގޮސް ބޯން މެރޯ ސާމްޕަލެއް ނަގާފައި ކެންސަރަށް ޓެސްޓް ކުރީ. އެހާ ހިސާބުން އެނގުނީ ލެއަށް ކެންސަރު ޖެހިފައި ހުރިކަން." އަމާނީ ކިޔައިދިނެވެ.\nއަލީނާގެ މަންމަ އާއި ބައްޕަ މިވަގުތި ތިބީ އިންޑީޔާގެ އަމްރިތާ ހޮސްޕިޓަލުގައެވެ. އަލީނާއަށް ދެވެން އޮތް ފަރުވާއެއް އޭނާ އަށް ހޯދައިދެވޭތޯއެވެ.\n"މިހާރު ކީމޯ ދެމުން އެ ގެންދަނީ. ކޮއްކޮ އެއްކޮށް ރަނގަޅުވާން ފަސް އަހަރު ނަގާނެކަމަށް ޑޮކްޓަރުން ބުނަނީ. ނަމަވެސް ހަ މަސްފަހުން ރާއްޖެ އާދެވޭތޯ މަންމަ އާއި ބައްޕަ އެ މަސައްކަތް ކުރަނީ. އެކަމަކު ބުނި، ރަނގަޅުވަމުން ނުދާކަމަށް ވަންޏާމު، އިތުރަށް މަޑު ކުރަންޖެހިދާނޭ. ހަމަސް ފަހުން އައިކަމުގަވިޔަސް، ކޮންމެ ދެ މަހަކުން އެއް ފަހަރު އިންޑީޔާއަށް ދާންޖެހޭނެ. މިހާރު ފަސްމަސް ވެއްޖެ ކޮއްކޮ ގޮވައިގެން އިންޑީޔާގައި ތިބޭތާ." އަމާނީ ބުންޏެވެ.\nއިންޑީޔާއަށް ދިއުމާއި ޑޮކްޓަރަށް ދެއްކޭނެ އިންތިޒާމު އާސަންދައިގެ ދަށުން ހަމަޖެހިފައި އޮތްކަމުގައި ވިޔަސް، އިންޑިޔާގައި ތިބުމާއި ކެއުމާއި، އަދި އެނޫންވެސް ޒަރޫރީ ބޭނުންތައް ފުއްދުމަށް، ފައިސާގެ އެހީތެރިކަމަށް އަލީނާގެ އާއިލާ އިން ވަނީ އިންތިހާއަށް ބޭނުންވެފައެވެ. އާއިލާގައި ތިބި ހަތަރު ކުދިންނަކީވެސް އަންހެން ކުދިންނެވެ. އެންމެ ދޮށީ އަމާނީއެވެ. އަމާނީވެސް އަދި ކިޔަވަނީއެވެ. އާމްދަނީ ލިބޭ މީހަކު އެ އާއިލާއަކު އަދިއަކު ނެތެވެ. އެހެންކަމުން، އެ އާއިލާގެ ހިތްހަމަޖެހުމާއި، ކުޑަ ކުޑަ އަލީނާގެ ހިނިތުންވުން ގުޅިފައި ވަނީ ތިބޭފުޅުންގެ ދީލަތި އެހީއާއެވެ. އެހީއެއް ވެދެވެން އޮތް ބޭފުޅެއްނަމަ ލަސްނުކުރައްވާށެވެ. އެހީއެއް ދެވެން ނެތް ނަމަ، ހެޔޮ ދުޢާ ކޮށްދެއްވާށެވެ.\nއެކައުންޓް ނަމްބަރ؛ 7701155607101 (ޚާލިދާ ޢަބްދުﷲ)\nގުޅޭނެ ނަމްބަރ؛ ޙުޒައިމާ ޢަބްދުﷲ - 917994497194+\nޢުސައިދު ޙުސައިން - 918129674501+\nފެބުރުއަރީ 8, 2019 10:26\nސަރުކާރޭ ކިޔާފައި މިތިބޭ ބަޔަކަށް މިފަދަ ނިކަމެތިންގެއަޑު އިވޭބާ. މިފަދަކަން ކަންކަމަށް ހުރިހާ ހަރަދެއް ކުރެވެން ޖެހޭނެ. ވަކި ސަރުކާރެކޭ ނުބުނަން. އެހެން ނަމަވެސް ޒަމާނުއްސުރެ ނިކަމެތި ރައްޔިތުން އުޅެން ޖެހެނީ މި ގޮތަށް ސަލާން ޖެހުމުގައި. ހަމަ އެކަނި ދެކޮޅު ޓިކެޓާ ބޭސް ދިނުމަކުން ނުފުދޭ.\nފެބުރުއަރީ 8, 2019 13:11\nމިސަރުކާރުގެ ވައުދެ ފަންޑްފޮށި އުވާލުން. ބޭސްފަރުވާގެ ހުރިހށކަމެ ސަރުކާރުން ކޮއްދިނުން. ކޮބާ ވައުދުއޮތް ހިސާބެއިގޭބާ. އިއްޔެ ރިޔާސީބަޔާން ނިމުނުއިރު ބޭސްފަރުވާގެ ނަންވެސް ނުކިޔާ. ސޯލިހުގެ ސަރުކާރު ދަމަހައްޓަން ހުވާކުރާ އިމުރާނާ މައުމޫނާ ގާސިމާ މިމީސް މީހުންގެ ޕާޓީމީހުންނަ ވޯޓުނުދޭންވީ މިވެރިކަން ގެނައީ ދޮގާ މަކަރާ އޮޅުވާލަމުން ގައުމުގެ މިނިވަންކަން ވިއްކާލާފަ. މާތްﷲ ތިކުޑަދަރިފުޅަށް އަވަސް ޝިފާ ދެއްވާށި. އާމީން.\nފެބުރުއަރީ 8, 2019 14:56\nﷲ އާ މެދު އުންމީދު ކުރޭ\nކަލާންގެ އަތްޕުޅުގައި ވަނީ ފުރިހަމަ ބާރު\nފެބުރުއަރީ 8, 2019 16:03\nﷲ މިކުޑަކުއްޖާއަށް އަވަސް ޝިފާއެއް މިންވަރު ކުރައްވާށި. އާމީން.\nފެބުރުއަރީ 9, 2019 11:23\nފެބުރުއަރީ 9, 2019 00:19\nމާތްﷲ އަވަސް ޝިފާއެއް މިންވަރު ކުރައްވާށި. އާމީން.\nފެބުރުއަރީ 9, 2019 12:01\nފެބުރުއަރީ 9, 2019 12:53\nފެބުރުއަރީ 9, 2019 13:44\nތުއްތު ކުދިންނަށް މިފަދަ ކެންސަރ ތައް ޖެހުމުގެ ސަބަބެއް ކަމުގައި އެކުދިންނަށް ޖަހާ ނެޕީގައި ކެންސަރ ޖައްސާ މާއްދާއެއް ހުރުން ކަމުގައި ދިރާސާތަކުން ދައްކާފައި ވާއިރު މިފަދަ އެތައް ކަމެއް އަހަރެމެންގެ އާދަކާދައިގެ ތެރޭގައި ހިމެނޭ ކަމަށް ވަނީ. އެކަންކަމަށް ހޭލުންތެރި ކުރުވުމަށް ބާރު އެޅުމަށް ކަމާބެހޭ ފަރާތްތަކަށް ގޮވާލަން.\nފެބުރުއަރީ 10, 2019 09:17\nފެބުރުއަރީ 10, 2019 13:47


Dr.Shaheem rahyithun meezaan kurani fikurakah kulayakah belumeh...\nޑރ.ޝަހީމް ރައްޔިތުން މީޒާންކުރަނީ ފިކުރަކަށް ކުލަޔަކަށް ބެލުމެއް ނެތި!\n8 މަސް,5ދުވަސް, 12 ގަޑި, 50 މިނެޓް, 17 ސިކުންތު ކުރިން 6950ފާތިމަތު ރިފާއަތު\nކުރިއަށް އޮތް ރިޔާސީ އިންތިހާބުގައި ވާދަ ކުރައްވަން ރައީސުލްޖުމުހުރިއްޔާ އަބްދުﷲ ޔާމީން އަށް ޓިކެޓް ލިބިވަޑައިގަތުމަށް ފަހު އެމަނިކުފާނުގެ އިންތިހާބީ ބައިވެރި އެއްގެ ގޮތުން ރާއްޖޭގެ އިސްލާމިކް ޔުނިވާސިޓީގެ ޗާންސެލާގެ މަގާމު ފުރުއްވަމުން ގެންދަވާ ޑރ.މުހައްމަދު ޝަޙީމް އަލީ ސައިދު އައްޔަން ކުރުމާ އެކު ޑރ ޝަހީމަށް ގިނަ ބަޔަކު ވަނީ ބަޔަތު ހިފައި އެމަނިކުފާނަށް ތާއިދުކޮށްފައެވެ. އެކަމުގެފަހަތުގައި ގިނަ ސަބަބުތަކެއް ހުރިކަން ގަބޫލުކުރަން ޖެހެނީ ކުޑަ ދުވަސްކޮޅެއްގެ ތެރޭގައި ޑރ.ޝަހީމަށް ލިބިވަޑައިގެންނެވި މަގުބޫލުކަމާއި ލޯބީގެ ސަބަބުންނެވެ.\nޒަމާނުއްސުރެ ދިވެހިންނަކީ ދީނީ ކަންތައްތަކަށް އަހަމިއްޔަތު ކަމެއްދޭ ބަޔަކަށް ވުމުން ރިޔާސީ އިންތިހާބެއްގައި ދީނީ އިލްމްވެރިއަކު ވާދަކުރުން ވެގެންދިޔައީ އެމީހުންގެ ގިނަ އުންމީދުތަކަކާއި ގުޅިގެން ދިޔަ ކަމަކަށް. ހާއްސަގޮތެއްގައި އިދިކޮޅުގައި އޮތް ލާދީނީ ފިކުރާއި ހަނގުރާމަ ކުރެވޭ ވަރުގެ ފެންވަރު ހުރި މީހަކު ރައީސް ޔާމީނާއި އެކު ނުކުތުމަކީ އެމީހުން އިތުރު އުންމީދެއް ގެނެސްދިން ކަމެވެ. މި ގައުމުގައި ދީނީ ވަހުދަތު ދެމެހެއްޓޭނެ ކަމުގެ ފެހި ސިގްނަލް ލިބުމާއެކީގައި ގިނަ ބަޔަކު ޑރ ޝަހީމް އަށް މަރުހާބާ ވިދާޅުވެ އެކަމާ އުފާކުރިތަން ފެނިގެންދިޔައެވެ.\nޑރ ޝަހީމް އަކީ އިލްމީ ދާއިރާގައި ގިނަ ބައެއްގެ ލޯބި ލިބިވަޑައިގެން ހުންނެވި އެދުރަކަށް ވުމުން އެތަކެއް ކިޔަވާ ކުދިންނެއްގެ ހިތުގައި އާދަޔާ ޙިލާފް އުފާވެރިކަމެއް އުފެދުނެވެ. އެކަމަށް ހެކި ދިނީ ދުނިޔޭގެ ކަންކޮޅުތަކުގައި ތިބި ދިވެހި ކިޔަވައި ކުދިން އެމަނިކުފާނަށް ދެންނެވި ހޫނު މަރުހަބާ. ޑރ ޝަހީމް އަކީ އެމަނިކުފާނުގެ މަދަރުސީ ހަޔާތް ނުވަތަ އިލްމު އުނގެނުމަށްޓަކައި ވަރަށް ބުރަ މަސައްކަތްތަކެއް ކުރައްވާފައިވާ ބެފުޅެކެވެ. އެގޮތުން ގްރޭޑް7ކުން ފާސް ނުވެ މަދަރުސީ ހަަޔާތް ކަޑައްތު ކުރީ ވަރަށް އަސަރުން އެހެނަސް ހިތްވަރާއެކުއެވެ.\nނަމަވެސް އިލްމު އުގެނުމަށްޓަކައި ފެށި ދަތުރު އޮޔާވައިގެ ގަދަ ކަނޑުގައި ކޮޅިގަނޑަކަށް ފަހު ކޮޅިގަނޑެއް ގިރާ ކުރަމުން ނިންމަވާލެއްވީ ފީއެޗްޑީ ހާސިލް ކުރައްވައިގެން. ކާމިޔާބީގެ ބޮޅަށް އެމަނިކުފާނު ދެން އިތުރު ކުރެއްވީ ގުރުއާން ހިތުދަސް ހާފިޒެއްގެ ލަގަބެވެ. އެތަށް ގޮންޖެހުމަކާއި ކުރިމަތިލެއްވުމަށް ފަހު މި އަދު ސިޔާސީ މައިދާނަށް ނިކުމެ ވަޑައިގަތީ ލިބިފައިވާ އިލްމާއި ހިލްމެއްގެ ބޭނުން މި ގައުމަށް ކޮށްދިނުމުގެ ނިޔަތުގައި ކަމަށް ޑރ.ޝަހީމް ވަނީ މީގެ ކުރިން ވިދާޅުވެފައެވެ.\nރަނިން މޭޓަކަށް ނުކުތުމުގެ ކުރިން ވެސް ޑރ ޝަހީމަކީ ދިވެހިންނަށް ފަރިތަ، ސިޔާސީ މައިދާނުގައި ނަން ހިނގާ ބޭފުޅެއް. ދީނީ މައްސަލަތައް ރައްޔިތުންނަށް ސާފުކޮށްދެއްވުމަކީ އެމަނިކުފާނު އެންމެ ކުރައްވާހިތުން ކުރެއްވި އެއް މަސައްކަތް. މިސްކިތްތަކުގައި އިމާމުވެ ނަމާދު ކުރައްވައި އަދި ހާތިބެއްވެސްމެއެވެ. ދީނީ އިލްމް އެކިއެކި މަދަރުސާ ތަކުގައި އުނގަންނަވާދެއްވައި އިސްލާމިކް މިނިސްޓަރެއްގެ ހައިސިއްޔަތުން އެތައް ބައިވަރު މަސައްކަތެއް ކުރެއްވިއެވެ.\nހިދުމަތްތަކެއް ދީނަށް ކުރެއްވި ބޭފުޅެއް. ޑރ ޝަހީމް ރިޔާސީ އިންތިހާބުގެ ކެންޕެއިން ކުރައްވަމުން ގެންދަވާއިރު އެމަނިކުފާނުގެ ފުށުން ފެންނަ އެންމެ އާދަޔާ ހިލާފް މަންޒަރަކީ ތުއްތު ކުދިންނާ ދޭތެރޭ ބަހައްޓަވާ ގާތްކަމާއި އޯގާތެރިކަމެވެ. ރަނިންގ މޭޓެއްގެ ގޮތުގައި ކެންޕެއިނަށް ރަށްރަށަށް ވަޑައިގެން މަސައްކަތް ކުރައްވާ އިރު ދީނީ ކަންތަކަށް ދެއްވާ އަހަމިއްޔަތުކަން ފެނިގެންދަނީ ނުހަނު ލޯތްބާއެކުއެވެ. ރައްޔިތުންގެ ގާތަށް ގޮސް ރައްޔިތުންގެ ހާލު ބައްލަވާއިރު ޑރ ޝަހީމްގެ ހިތްޕުޅުގައި އިލްމަށް އޮންނަ ލޯތްބާއި ގަދަރުވެސް ފެނިގެންދެއެވެ. އެގޮތުން އެދުރުންނާ ބައްދަލުކުރެއްވުމާއި ގުރުއާން ކިޔަވައިދޭ މަދަރުސާ ތަކަށް ޒިޔާރަތް ކޮށް ގުރުއާން ކިޔަވައިދޭ މަންޒަކީވެސް ކެމްޕެއިން ހަރަކާތުގެ ތެރެއިން ފެންނަމުންދާ އާންމު މަންޒަރެކެވެ.\nވޮށު ފިލާ އެޅުމާއި ގްރޫޕް ސްޓަޑީ ހެދުމުގައި ކުދިންނާއެކީގައި ބައިވެރިވެ އެކުދިންނަށް އިސްލާމް ދީނުގައި ހިނގާފައިވާ އެކި އެކި ހަނގުރާމަތަކާއި އަދި އެހެނިހެން ގޮތް ގޮތުން ދީނީ ގޮތުން ފުށު އަރާ އަދި އެކުދިންގެ ހިތުގައި އުފެދިވައިފާ ސުވާލުތަކުގެ ޖަވާބު ދިނުމަކީވެސް ޑރ ޝަހީމް ވަޑައިގަންނަވާ ރަށްރަށުން ފެނިގެންދާ މަންޒަރުތަކެކެވެ. ބޮޑާ ކަމާއި ކިބުރު ވެރިކަމަކީ ޑރ ޝަޙީމްގެ ފުށުން ފެންނަން ހުރި ސިފަތަކެއްނޫން ކަމަށް ގިނަ ބަޔަކު އިއްތިފާގުވެއެވެ.\nބަސްމޮށުންތެރިކަމުގައި ހުންނަ ބަލަގާތްތެރިކަމަކީވެސް ޑރ.ޝަހީމާއި ދޭތެރޭ ގިނަ ބަޔެއްގެ ހިތުގައި ލޯބި އުފެދުނު ކަމެއް. ޑރ.ޝަހީމް ފެނުމުން ކުޑަކުދިން ގޮސް އަމިއްލައަށް އެކުދިން އެމަނިކުފާނާއި އެކު ގުރުއާން ކިޔަވަން ބޭނުންވާ ވާހަކަ ދައްކާކަމީވެސް ރަށްރަށުން ފެންނަމުންދާ މަންޒަރެކެވެ. ސިޔާސީ ވާހަކަތައް އެއްފަރާތް ކުރުމަށްފަހު ޑރ ޝަހީމް ހުރިހާ ފަރާތްތަކާ މުއާމަލާތް ކުރާ ގޮތަކީވެސް ގިނަ ބަޔަކު ހައިރާންވާ ކަމެއް. ކެންޕެއިން ކުރައްވަމުން ގެންދަވާއިރު އެންމެ ބޮޑަށް ފާހަގަވާ އެއްކަމަކީ ސިޔާސީ ފިކުރާއި ޖަޒުބާތުތަކަށް ވުރެ ދީނީ ކަންތަކަށް ދެއްވާ އިސްކަމެވެ.\nމިސްކިތްތަކުގައި ދީނީ ދަރުސް ދެއްވާ އަދި އިމާމުވެ ނަމާދުކުރުމާއި ގުރުއާން ކިޔަވައިދިނުން ފަދަ ކަންތައްތަކަކީ ޑރ.ޝަހީމްގެ ނަފްސުގައި ވަކި ފިކުރަކަށް ވީތީ ކިލަނބުކަމެއް ނުވަތަ ބޮޑާކަމެއް ނެތް ކަން ކަމަށް ގިނަ ބަޔކު އިއްތިފާގުވެއެވެ.\nޑރ. ޝަހީމަށް ލިބިފައިވާ އިލްމް ބެއްސެވުމުގައި އެމަނިކުފާނަށް ރީނދުލެއް ރަތެއް ނުލެއް ފެއްސެއް ނެތް ފަދައެވެ. އިލްމީ މީޒާނުން އެމަނިކުފާނު ހުރިހާ ރައްޔިތުން ކިރުއްވަނީ ހަމަހަމަކޮށެވެ. އިހުތިރާމް ހޯއްދަވަނީ އިހުތިރާމް ދެއްވައިގެންނެވެ. ސިޔާސީ ގޮތުން ހަތުރު ފިކުރާވެސް ބައްދަލު ކުރަނީ ޑރ.ޝަހީމްގެ ޓްރޭޑްމާކް ހިނިތުންވުމާއިއެކުއެވެ. ސިޔާސީ ގޮތުން ބޭފުޅަކަށް ބަދު ބަސް ނުދަންނަވައެވެ. ރައީސް ޔާމީނަށް ރައްޔިތުންގެ ހިތުގައި އޮތް ލޯބި އިތުރުކޮށްދެއްވަމުން ޑރ. ޝަހީމް ގެންދަވާއިރު އެމަނިކުފާނު ވެގެން ގޮސްފައިވަނީ ރައްޔިތުންގެ މެދުގައި އެއްވެސް ދެބަސް ވުމެއް ނެތި ބަލައިގަންނަ އިންތިހާބީ ބައިވެރިޔާއަށެވެ.\nޑރ.މުހައްމަދު ޝަހީމް އަލީ ސައިދު މަގުބޫލުކަން ޝަޚުސިއްޔަތު ރައްޔިތުންގެ ލޯބި\n60.00% 40.00% 0% 0%\n3 ދުވަސް ކުރިން 334 0\n3 ދުވަސް ކުރިން 1798 0\n1 ހަފްތާ ކުރިން 2166 0


“އަނދިރި ދައުލަތު”ގެ ބިރުވެރި ވާހަކަ ނަޝީދުގެ ދޫފުޅުން! – Faseha\n“އަނދިރި ދައުލަތު”ގެ ބިރުވެރި ވާހަކަ ނަޝީދުގެ ދޫފުޅުން!\nދީނީ ގޮތުން ހަރުކަށި ފިކުރުގެ މީހުން “އަނދިރި ދައުލަތެއް” ހިންގާ ކަމަށް ސިފަކުރައްވައި އެމީހުންގެ ބިރުވެރި ވާހަކަތަކެއް ރައްޔިތުންގެ މަޖިލިހުގެ ރައީސް މުހައްމަދު ނަޝީދު ހާމަކުރައްވައިފި އެވެ.\n“އަނދިރި ދައުލަތެއް”ގެ ގޮތުގައި ނަޝީދު ސިފަކުރެއްވީ މިނިވަން ނޫހުގެ ނޫސްވެރިޔާ އަހުމަދު ރިލްވާން “ގެއްލުވާލުމުގައި” ބައިވެރިވީ ހަރުކަށި ފިކުރަށް ތާއީދު ކުރާ ބަޔަކު ކަމަށް ރިލްވާންގެ މައްސަލަ ތަހުގީގު ކުރި ރިޔާސީ ކޮމިޝަނުން އާންމުކުރި ޑްރާފްޓް ރިޕޯޓުގައި ބުނެފައިވަނިކޮށެވެ.\nޑިޕާޓްމަންޓް އޮފް ޖުޑިޝަލް އެޑްމިނިސްޓްރޭޝަން (ޑީޖޭއޭ) ގެ މަސައްކަތު ބައްދަލުވުމެއް ފައްޓަވައި ދެއްވުމަށް ރޭ އިސްލާމީ މަރުކަޒުގައި ބޭއްވި ބައްދަލުވުމުގައި ނަޝީދު ވިދާޅުވީ ދިވެހި ދައުލަތުގެ ތެރޭގައި ބާރުގަދަ “އަނދިރި ދައުލަތެއް” އުފެދެމުން އަންނާތީ އެކަމާ ކަންބޮޑުވެވަޑައިގަންނަވާ ކަމަށެވެ.\nދައުލަތެއްގެ ތެރޭގައި “އެހެން ދައުލަތެއް” އުފެދޭ ހާލަތު ބައެއް ދައުލަތްތަކަށް ދިމާވެފައި ހުރި ކަން ފާހަގަކުރައްވައި އެމަނިކުފާނު މިސާލު ނެންގެވީ އިޓަލީ ވިލާތުގެ ސިސިލީންނެވެ. އިޓަލީގެ ސިސިލީގައި ބާރުގަދަވެ ދުނިޔެ އަށް މަޝްހޫރުވި މާފިއާ ޖަމާއަތަކީ މިކަމުގެ ފުރިހަމަ މިސާލެއް ކަމަށް ނަޝީދު ވިދާޅުވި އެވެ.\nމަސައްކަތު ބައްދަލުވުން ފެށުމުގައި ނަޝީދު ވާހަކަފުޅު ދައްކަވަނީ. — ފޮޓޯ: މަޖިލިސް\nއެމަނިކުފާނު ވިދާޅުވީ އިސްލާމް ދީނުގެ ނަމުގައި ސީރިއާ އާއި އިރާގުގައި ހައްދުފަހަނައަޅާފައިވާ ހަރުކަށި ދައުލަތް، ނުވަތަ އިސްލާމިކް ސްޓޭޓް (އައިއެސް) އުފެއްދުމާއި ދެމެހެއްޓުމުގައި ދިވެހިންގެ ތެރެއިން 250 އަށް ވުރެ ގިނަ މީހުން ބައިވެރިވެފައިވާ ކަމަށެވެ. އެމަނިކުފާނު ވިދާޅުވި ގޮތުގައި ރާއްޖެ އިން ބޭރުގައި ކުރާ ހަނގުރާމަތަކަށް ދިވެހިން ދާ ސަބަބަކީ ވެސް “އަނދިރި ދައުލަތެއް” ހިންގަމުން އަންނާތީ އެވެ.\n“އެތައް ދިވެހި ޒުވާން އަންހެން ދަރިންނެއް ވަނީ އައިއެސްގެ ހަނގުރާމަވެރިންނަށް ވިއްކާފައި. ރާއްޖެ އިން ގިނަ އަދަދެއްގެ ފަހުލަވާނުން އައިއެސް އަށް ފޮނުވުނީ ރާއްޖޭގައި އެ ޖަމާއަތުގެ ތަފާތު ހަރަކާތްތައް ހިންގިގެން، ދިވެހި ދައުލަތުގެ ތެރޭގައި އަނދިރި ދައުލަތެއް އުފައްދާ އެ އަނދިރި ދައުލަތުގެ ބާރު އެ ދިވެހި ދައުލަތުގެ މައްޗަށް ގަދަކުރުމުން. ދިވެހި ދައުލަތް ހޮޅިކުރަމުން ގެންދިޔައީތީ،” ނަޝީދު ވިދާޅުވި އެވެ.\n“ދައުލަތުގެ އެންމެ އެތެރެއަށް މި އަނދިރި ބާރު ވަންނަމުން ދިޔައީތީ.”\nނަޝީދު ވިދާޅުވި ގޮތުގައި 2013 އާއި 2016 އާ ދެމެދު 26 އަށް ވުރެ ގިނަ މީހުންގެ ގަޔަށް ވަޅި ޖަހައި މެރި ކަމަށެވެ. މާހިރުންނާ ހަވާލާ ދެއްވައި ނަޝީދު ވިދާޅުވީ ރާއްޖޭގެ މަރުތައް ވެސް ހުރީ އެހެން ވެސް އަނދިރި ދައުލަތުގެ ކަންކަން ހުންނަ ގޮތަށް ކަމަށެވެ.\nނަޝީދު ވިދާޅުވީ މީހުން މަރާފައި ވަނީ މަރާނެ ކަމުގެ އިންޒާރު ދިނުމަށް ފަހު ކަމަށާއި އިންޒާރުތައް ހުންނަނީ ހަރުކަށި ޖަމާއަތްތަކުގެ ފަތުވާތަކާ އެއްގޮތަށް ކަމަށެވެ.\n“އަނދިރި ދައުލަތުގެ ފިކުރުތަކާއި ހުށަހެޅުންތަކާ ދެކޮޅަށް ބަސް ބުނާ މީހުން، ދައުލަތުގެ ފަރާތުން ފާހަގަކުރޭ. ބަސް ބުނާ މީހުންގެ ބޮލުގައި ދީނާ ހިލާފުވާ ކަމުގެ އިލްޒާމު އަޅުވާ. އެމީހުން މަރަން ވެއްޖެ ކަމުގެ ހުކުމް ނެރެނީ ދީނުގެ ނަމުގައި. އެންމެ ފަހުން ފެންނަނީ އެމީހުން މަރާ އެއްލާލައިފައި ވަނިކޮށް،” ނަޝީދު ވިދާޅުވި އެވެ.\nޑިޕާޓްމަންޓް އޮފް ޖުޑިޝަލް އެޑްމިނިސްޓްރޭޝަން (ޑީޖޭއޭ) ގެ މަސައްކަތު ބައްދަލުވުން ފަށަން ރޭ ބޭއްވި ރަސްމިއްޔާތު. — ފޮޓޯ: މަޖިލިސް\nއެމަނިކުފާނު ވިދާޅުވީ “ދަންނަބޭކަލުން”ގެ ހެދުމުގައި ތިބެ، މީހުންގެ ނިންމުންތައް ތަންފީޒު ކުރަނީ މާލޭގެ މަގުމަތީގައި އުޅޭ ގޭންގްތައް ކަމަށެވެ. އަދި އެ ގޭންގުތަކުން އެ ކަން ކުރަނީ ދައުލަތުގެ ބާރުތަކާ ގުޅިގެން ކަމަށް ވެސް ވިދާޅުވި އެވެ.\nނަޝީދު ވިދާޅުވީ ރާއްޖޭގެ ޝަރުއީ ނިޒާމު އިސްލާހު ނުކުރެވިއްޖެ ނަމަ، ފެންނަން އޮތް މަންޒަރު ވަރަށް އަނދިރި އެވެ.\nއިންސާފު ގާއިމުކޮށްދިނުމުގެ ނިޒާމު ފެށިގެން އަންނަނީ، އެމަނިކުފާނު ވިދާޅުވި ގޮތުގައި، ފުލުހުންގެ މަސައްކަތުންނެވެ. އަދި ނިމެނީ ފަނޑިޔާރުންގެ މަސައްކަތުން ކަމަށް ވާ އިރު، ދެ ބައި މީހުންގެ ދެމެދުގައި އެތައް ބައެއްގެ މަސައްކަތް ހިމެނޭ ކަމަށް ވިދާޅުވި އެވެ.\nއެހެންކަމުން މުޅި ޖިނާއީ އަދުލުގެ ނިޒާމު އިސްލާހު ކުރުމަކީ އެންމެންގެ އުންމީދު ކަމަށް އެމަނިކުފާނު ވިދާޅުވި އެވެ.\nނަޝީދުގެ ވާހަކަފުޅު ނިންމަވާލައްވަމުން ވިދާޅުވީ ރާއްޖޭގެ ވެރިކަން “ހޮޅިއެއް” އަދި ބައްޔެއް ވެސް ނުކުރެވޭނެ ކަމަށެވެ. އެކަމަކު ރާއްޖެ ވަނީ ނާޒުކު ފައްތަރެއްގައި ކަމަށާއި ދިވެހިންގެ ތެރޭގައި ހުރި ކަންކަން ނުވާ ކަންކަމަށް ދެކި ތިބެއްޖެ ނަމަ، ގައުމަށް ލިބޭ ގެއްލުން ބޮޑުވާނެ ކަމަށް ވެސް ވިދާޅުވި އެވެ.\nPrevious ދީނަށް ފުރައްސާރަ ކުރި މީހާގެ ބަންދަށް 15 ދުވަސް ޖަހައިފި\nNext ކޮންމެ 40 ސިކުންތަކުން ދުނިޔޭގައި މީހަކު އަމިއްލަ އަށް މަރުވޭ\nތާވަލުގެ ފުލުގައި އޮތް ވެޓްފޯޑް އާއި ކުޅެ އާސެނަލް ފަރުޖައްސާލީ ޕޮއިންޓަކުން\nނަޝީދުގެ ވާހަކަތަކަށް ގާސިމް ރައްދު ދެއްވައިފި\nދެ އަހަރުގެ ކުޑަކުއްޖެއްގެ އޯވަރީ ނަގައިފި\n6 hours ago vaguthu\n2 mins ago feshun\n49 mins ago vaguthu


ސުވާލުތަކެއް… މިއީވެސް އެބުނާ އެންމެ މޮޅު ގޮތް ހެއްޔެވެ؟ | Sandhaanu\nކިތަންމެ ގިނަބަޔަކު އެއްބަސްވިޔަސް ނުވަތަ އެގޮތަކަށް ކަންތައް ކުރިޔަސް އެއީ އެންމެ މޮޅު ގޮތް ކަމުގައި ނުވެދާނެއެވެ. މޮޅު ގޮތް ވާނީ ހަމަ މޮޅު ގޮތްތަކަށެވެ. ވަކި މީހަކަށް ނުވަތަ ވަކި ބަޔަކަށް ކަމުދާ ގޮތަކަށް ވީމާ އެއީ މޮޅު ގޮތްކަމުގައި ވުން ލާޒިމެއްވެސް ނުކުރާނެއެވެ.\nއަޅުގަނޑު ލިޔަން ބޭނުންވަނީ ދާދި މިދާކަށްދުވަހު ހިނގާދިޔަ ހާދިސާއެއްގެ މައްޗަށެވެ. އެއީ ދިވެހިރާއްޖޭގައި ބޭއްވުނު އިންތިޚާބަކާ ގުޅޭގޮތުންނެވެ. ލިއުމުގައި ބޭނުންކުރެވިފައި ވާނީ އަޅުގަނޑުގެ ޚިޔާލެވެ. އަޅުގަނޑަށް ފެންނަ މޮޅު ގޮތެވެ. އެހެންމީހަކު އަޅުގަނޑުގެ ވިސްނުމާ ޚިޔާލަށް އެއްބަސްވުމާއި ނުވުމަކީ އެމީހަކަށް ލިބިފައިވާ ފުރިހަމަ އިޚްތިޔާރެއް ކަމުގައި ހިތުގެ އަޑިން ގަބޫލު ކުރަމެވެ.\nލިއުމާއިގެން ކުރިޔަށް ދިއުމުގެ ކުރިން އެއިންތިޚާބު ކާމިޔާބު ކުރެއްވި އެންމެހާ ބޭފުޅުންނަށް އިޚްލާޞްތެރި ކަމާއެކު މަރުޙަބާ ދަންނަވަމެވެ. އަދި ހަމަ އެއާއެކު އެއިންބޭފުޅަކު ހިތްޕުޅާނުވާ ވާހަކައެއް ލިއެވިފައި ވާނަމަ އަޅުގަނޑާމެދު ހިތްބަރުކަމެއް ނުބޭއްވުމަށް ދަންނަވަމެވެ. އަޅުގަނޑުގެ މި ލިއުމުގެ މަގްސަދަކީ އެއްވެސް ބޭފުޅަކަށް އަމާޒުކޮށްގެން ލިޔާ ލިއުމެއް ނޫނެވެ. ކަންތައް ކުރެވޭގޮތާ ދޭތެރޭ އުފެދޭ ޚިޔާލު ތަފާތުވުންތައް ހާމަކުރުމުގެ ގޮތުން ލިއެވޭ ލިއުމެކެވެ. ގަބޫލުކުރެވޭ ގޮތުގައި ގައުމެއްގެ ރައްޔިތުން އަމަލުކުރަންޖެހޭ ކަންތައްތައް ރާވައި ހިންގުމުގައި އެ ރައްޔިތުންގެ ވިސްނުމާއި ފިކުރު ހުރިގޮތް ދެނެގަންނަން ޖެހޭނެއެވެ. މަޝްވަރާގެ އުސޫލުންނެވެ.\nމަޝްވަރާގެ އުސޫލުން ކަންތައްތައްކުރުމަށް ބާރު އެޅުމުގެ ގޮތުން ރައްޔިތުންގެ މަޖިލީހުގައި ފެންނާނެހެން އެފަދަ ޢިބާރާތެއް ލިޔެވިފައި އޮތުމަކުން ނުފުދެއެވެ. އެގޮތަށް ޢަމަލުކުރަންވެސް ޖެހޭނެއެވެ.\nވޭތުވެދިޔަ ކައުންސިލް އިންތިޚާބުގައި ރާއްޖޭގެ ރައްޔިތުން ވޯޓު ލާފައިވަނީ ނިސްބަތުން ވަރަށް މަދުބައެއްކަން ފާހަގަ ކުރެވުނެވެ. ސަބަބަކީ ކޮބައި ބާވައެވެ؟ މަގުމަތިން އަޑުއިވޭގޮތުގައި ވެރިކަން ހިންގުމުގެ ނިޒާމަށް ރައްޔިތުން ހިތްހަމަ ނުޖެހެނީއެވެ. އުފެދޭ ސުވާލުތައް ހައްތާ ގިނަވަނީއެވެ. ރައްޔިތުން ހިތްހަމަ ނުޖެހެންވީ ކީއްވެގެން ހެއްޔެވެ؟ ރައްޔިތުން ހިތްހަމަ ނުޖެހުން އުފެދުނީ ހަމަކުއްލިއަކަށް ހެއްޔެވެ؟ ރައްޔިތުންގެ ހިތްހަމަ ނުޖެހުން ރަނގަޅު ކުރުމަށްޓަކައި ކުރަންޖެހޭ ކަންތައްތައް އެއީ ނިޒާމު ބަދަލު ކޮށްގެން ކުރުންކަމުގައި ވީނަމަވެސް، އެކަން ކުރުމުގެ މަސްއޫލިއްޔަތު އެޅިފައި ތިބީ ކޮންބައެއްގެ ބޮލުގައިތޯއެވެ؟\nދެން އުފެދޭ ސުވާލަކީ ރައްޔިތުންނަށް ޚިދުމަތްކުރަން އިންތިޚާބު ކުރެވޭ މީހަކު އެތައް ބަޔަކު ދިރިއުޅެމުންގެންދާ މުޖުތަމައަކުން ހަމައެކަނި އެންމެމީހަކު ވޯޓެއްދީގެން ހޮވުމުން އެއީ އެންމެ މޮޅު ގޮތް ހެއްޔެވެ؟ ޚަބަރު ގެނެސްދޭ ވަސީލަތްތަކުން މިވެނިމީހަކަށް އެންމެވޯޓެއްގެ ސަތޭކައިން ސައްތަ ލިބިގެން އިންތިޚާބު ކާމިޔާބު ކޮށްފިޔޭ ބުނާއިރު އެދެވުނީ ޝަރަފެއް ހެއްޔެވެ؟ ނުވަތަ އެ ކުރެވުނީ މަލާމާތެއް ހެއްޔެވެ؟\nއެހެންމީހުން ވޯޓުނުލީ ކީއްވެގެންހެއްޔޭ ބުނެވިދާނެއެވެ. އެކަމަކު ދެނެގަންނަންޖެހޭ ހަގީގަތަކީ ވޯޓުދިނުމާ ނުދިނުމަކީވެސް އިޚްތިޔާރު ލިބިފައިވާ ކަމެއް ކަމެވެ. ދެން އުފެދޭ ސުވާލަކީ އެންމެ ވޯޓަކުން އިންތިޚާބު ކުރެވޭ މީހަކަށް މުޅި މުޖުތަމައުގެ ނަމުގައި ބަސްކިއުން ހުއްދަ ކުރެވޭނެ އުސޫލަކީ ކޮބައި ހެއްޔެވެ؟ މާދަމާ ދިވެހިގައުމުގެ އެންމެ މަތީ މަގާމަށް މީހަކު ޚިޔާރު ކުރާއިރު ސަތޭކަ މީހުން ވޯޓުލައިގެން ފަންސާސް އެއްވޯޓުން ކާމިޔާބު ކުރެވޭ މީހަކަށް ދިވެހި ގައުމުގެ ވަލިއްޔުލް އަމްރު ކަމުގެ މަގާމުވެސް ޙަވާލު ކުރަންވީހެއްޔެވެ؟ މިއީ ކޮންފަދަ ނުރަނގަޅު ނިންމުމަކަށް ވާނެހެއްޔެވެ؟\nމިހުރިހާ ސުވާލުތަކުގެ ޖަވާބަކީވެސް ގާނޫނާއި ގަވައިދުތައް މިކަހަލަ ޙާލަތުތަކަށް ފުރުޞަތު ނުލިބޭގޮތަށް ފަރުމާ ކުރެވިފައި ވުމެވެ. ގާނޫނާއި ގަވައިދުތައް ހެދިފައިހުންނަން ވާނީ އެ ގާނޫނުތަކާއި ގަވައިދުތައް ހިންގުމުގެ މަސްއޫލިއްޔަތު ޙަވާލުކޮށްފައިތިބި ރައްޔިތުންގެ ޚާދިމުން ބޭނުންވާގޮތަށްވުރެން ރައްޔިތުންގެ މަސްލަޙަތު ރައްކާކުރެވޭ ގޮތަށެވެ. އެނޫން ގޮތްގޮތަށް ހެދިފައިހުރި ގާނޫނުތަކާއި ގަވައިދުތައް ވަގުތުން ބަދަލުކުރަން ޖެހޭނެއެވެ. އެކަމަށް އިންތިޚާބުކުރެވިފައިވާ މީހުންނަށް ރައްޔިތުންގެ ވިސްނުމާއި ފިކުރާއި ވިންދުވެސް އެނގެން ޖެހޭނެއެވެ. ނުވިތާކަށް އެރައްޔިތުންގެ ގާތަށްގޮސް އަހައި އޮޅުންފިލުވައިގެންނެވެ.\nމިދިޔަ ކައުންސިލް އިންތިޚާބުގައި ރައްޔިތުން ބަސް އިއްވިގޮތަށް ދެވަނަފަހަރު އެކަހަލަ ފުރުޞަތެއް ނުދިނުމަށްޓަކައެވެ. މުޅި ދުނިޔެއަށް ހުޅުވާލައިގެން އާންމުކުރަމުންދިޔަ އިންތިޚާބުގެ ނަތީޖާއާމެދު ވިސްނާ ފިކުރު ކުރުން ހުއްޓެވެ. ކޮންފަދަ ހަޑި ގޮތަކަށް ނިމިގެންދިޔަ ރައްޔިތުންގެ ބައިވެރިވުންނެތް އެކަމަކުވެސް ރައްޔިތުންގެ އިންތިޚާބެއްހެއްޔެވެ؟\nރައްޔިތުންގެ އަޣްލަބިއްޔަތު، ބައިވެރި ނުވާ އިންތިޚާބަކީ ބާތިލު އިންތިޚާބަކަށް ހަދައިގެން ވިޔަސް މިހާރު ގާނޫނާއި ގަވައިދުތައް އޮތް ގޮތަށްވުރެ މޮޅު ގޮތެއް ހޯދަން މިވަނީ ޖެހިފައެވެ. ތެދުވެރި އިޚުލާސްތެރި މެމްބަރުންތަކެއް މަޖިލީހުގައި ތިއްބެވިނަމަ މިއީ އެވަގުތެވެ. އެހެނީ ވެރިކަމެއް ކަމުނުގޮސްގެން ވެރިކަން ބަދަލުކޮށްދީފިއެވެ. ވެރިކަން ލިބުނަސް މަޖިލީސް ނުލިބި ސަރުކާރަށް ދައުލަތް ނުހިންގޭނޭ ބުނެ އެބަސްވެސް ރައްޔަތު މީހާ އަޑުއަހައި ގަނޑުކޮށް އެވަނީ މަޖިލީސްވެސް އެބަޔަކަށް ދީފައެވެ.\nވީމާ މިހާރު މަޖިލީހުން އެވެނި މިވެނިކަމެއް ނިންމުން ދަތިވެގެން ގާނޫނަކުންނަމަވެސް ރަނގަޅު ނުކުރެވޭނެ އެއްވެސްކަމެއް ނޯންނާނެއެވެ. ވީއިރު މިއީ އެދަނޑިވަޅޭ ދެންނެވުން ކުށަކަށް ވާނެތޯއެވެ؟\nރަށުކަތީބު އޭޕްރިލް 17, 2021 At 4:43 ޕމ\nކިތަންމެގިނަ ސުވާލެއވެސް ކުރެވިދާނެއެވެ. އިޚްލާޞްތެރިކަމާއެކު ރައްޔިތުންގެ އަޑުއަހާނެ ރައްޔިތުންގެ މަޖިލީހެއްގެ އޮތުމުގެ މުހިންމުކަން ލިޔުމުގައިފާހަގަކުރި އިންތިޚާބުންވެސް އެނގިގެން ހިގައްޖެއެވެ. ކުރީގައި އަޑުގަދަމީހާ އާއި ދެކާފުގެ ފަރަގުން ވެރިކަން ކުރިގޮތަށް ދެން ވެރިކަންކުރުމުގެ ފުރުޞަތު ރައްޔިތުން ނުދޭނެކަންވެސް އެއޮތީ އަންގާފައެވެ. އެބުނުން އެގޮތަށް މާނަކުރުމަކީ ބޭނުންކަމެކެވެ. ދެން އޮންނަ ރިޔާސީ އިންތިޚާބެއްގައި ކިތަންމެ މަދުބަޔަކު ވޯޓުދިނަސް ފަރުވާލެއްނެތޭ ހީކޮށް ތިބޭކަށް ނުވާނެއެވެ. ކެތްތެރިކަން ކޮޅުންލުމަކީ ވެދާނެކަމެކެވެ.\nމޫސަ ފިކުރީ އޭޕްރިލް 17, 2021 At 4:53 ޕމ\nތިބުނިވާހަކަ ރަނގަޅެވެ. ނަމަވެސް ތިކަމާ ވިސްނާވަރަށްވުރެ ވަގުތީ ފައިދާ މާބޮޑެވެ. ވީމާ ލިބިފައިވާ ފުރުސަތުގައި އެމީހަކަށް ފައިދާއާއި މަންފާއެއް ކޮށްފާނެ ހުރިހާގޮތެއް ބަލައި އަވަސްކޮށްލަން ޖެހޭނޫންހެއްޔެވެ. އެހެނީ5އަހަރުވެސް ވެރިކަމުގައި ނުތިބެވޭގޮތް އެބަ ދިމާވެއެވެ. ވީމާ އަވަހިއްޔާ އަވަސްނޫންތޯއެވެ. މިހާރު މަޖިލިސްވިޔަސް ސިޔާސީ ޕާޓިތަކަށްވަދެ އިންވެސްޓްކޮށް ކަރުންނާރުނެރެ ފލި އުޅެނީ އަވަސް މަންފާއަށް އެދިގެނެވެ.\nތިބުނާ ގާނޫނާއި ހެޔޮގަވައިދުތައް ހަދައިގެން ރައްޔަތުމީހާއަށް މަންފާހޯދައިދީ ނުވަތަ އަދުލުއިންސާފު ހޯދައިދިނުމަށް އުލެނީ ކާކުތޯއެވެ. އެއީ ބޭކާރުކަމެއްކަމުގައި މިހާރުގެ ބޮޑުންވެސް ދެކެނީ. ވީމާ ތިކަމާއިވިސްނަން ވަގުތެއްނެތެވެ. ވަރަށް ސޮރީއޭ އެވެރިންވެސް ބުނާނީ!\nމޫސާ މުހައްމަދު އޭޕްރިލް 17, 2021 At 4:57 ޕމ\nތިންމީހުން އޮްންލައިންކޮށް ވޯޓުލައިގެންވެސް ބޮޑުމީހާ ބޭނުންވާ ރިސަލްޓެއް ލިބުނީމާ ނިމުނީއެވެ. ރިޒަލްޓް އޭނާ ބޭނުންވާގޮތަށް ނުވެއްޖެނަމަ އަލުން ވޯޓުލުމަށް އަވަހަށް ގޮވާނެއެވެ. އެއީނޫންތޯ ޑިމޮކްރަސީ އަކީ؟ މާ މުސްކުޅި ފިކުރުތިއީ. ވާހަކަ ދައްކަންވާނީ ދީނައްޓަކާ! ރައްޔަތުންނަށްޓަކާ! ގައުމަށްޓަކާ! ނަމަވެސް އަސްލަކީ ޖީބަށްޓަކާ! ތުކި….\nއައްޑޫ އަޙުމަދު އޭޕްރިލް 17, 2021 At 5:01 ޕމ\nބައެއް ބޭފުޅުންނަށް އެ ގޮނޑި ނުލިބޭއިރު ތިކަހަލަ ލަފާ ޚިޔާލުފުޅު އަންނާނެއެވެ. ނަމަވެސް ގޮނޑި ލިބުނީމާ ވިސްނުން ބަދަލުވެ ފުރިހަމަވާނެއެވެ. ތިބޭފުޅާއަށްވެސް އެފަދަ މަގާމެއް ލިބިލެއްވީމާ އެނގޭނީ އޭގެ ފޮނިކަން. އެފޮނިކަން ފެނި ރަހަލުމުންވެސް ބަދަލުނުވާނީ 1% މީހުންކަން ނޭންގެ މިދިވެހި ދީބުގެ. އެއަށްވުރެވެސް މަދުވާނީދޯ؟


ގޯތިން ބޭރުގައި ރުއްގަސް އިންދުމާއިގުޅޭ\nކ.ގާފަރު، ދިވެހިރާއްޖެ ނަމްބަރ:IUL)331/331/2020/31)\nދިރިއުޅުމަށްޓަކައި މިރަށުން ދޫކުރެވިފައިވާ ގޯތިތަކުން ބޭރުގައި (ރަށުގެ އިޖްތިމާޢީ ސަރަޙައްދުތަކާއި މަގުތަކާއި އަދި އެހެނިހެން ހުސްބިންތަކުގައި) އެއްވެސް ބާވަތެއްގެ ރުއްގަސް އިންދުމަކީ ކުރީންސުރެވެސް މަނާ ކުރެވިފައިވާ ކަމެކެވެ. ނަމަވެސް ފަހަކަށްއައިސް ބައެއް ފަރާތްތަކުން ރަށުގެ އިޖްތިމާޢީ ސަރަޙައްދުތަކާއި މަގުތަކާއި، އެހެނިހެން ހުސްބިންތަކުގައި ޤަވާއިދާ ޚިލާފަށް ރުއްގަސް އިންދަމުންދާކަން ވަނީ ފާހަގަ ކުރެވިފައެވެ.\nވީމާ، ރަށުގެ އިޖްތިމާޢީ ސަރަޙައްދުތަކާއި މަގުތަކާއި އަދި އެހެނިހެން ހުސްބިންތަކުގައި ރުއްގަސް ނުއިންދުމަށާއި، މިކަމަކީ މަނާ ކުރެވިފައިވާ ކަމެއްކަން ޢާންމުކޮށް އަންގާ ޢިއުލާން ކުރީމެވެ.\nއަދި މީގެ ކުރިން ގޯތިންބޭރުގައި އިންދާ ހައްދާފައިވާ ރުއްގަސްތަކުގެ ތެރެއިން މިހާތަނަށް މިކައުންސިލްގެ އިދާރާގައި ރަޖިސްޓްރީ ކުރެވިފައިނުވާ ތަކެއްޗަކީ އެފަރާތެއްގެ އަމިއްލަތަކެތި ކަމުގައި ނުބެލެވޭނެ ކަމުގައި ދަންނަވަމެވެ. އަދި މިގޮތުން އިންދާ ހައްދާފައިވާ ރުއްގަހުގެ ބޭނުން ނުކުރުމަށާއި، މިދެންނެވިފަދަ ރުއްގަހުގެ ބޭނުންކުރާ ފަރާތްތަކާއިމެދު ޤާވާއިދުން ފިޔަވަޅު އަޅާނެ ވާހަކަވެސް ދެންނެވީމެވެ.\nޕަބްލިޝްކުރި ތާރީޚު: 08 ޖުލައި 2020\nޕަބްލިޝްކުރި ގަޑި: 1042


Ammaty dhookolli massala isthiunaaf kuranee\nއަންމަޓީ: އޭނާ ބަންދުން ދޫކޮށްލި މައްސަލަ ހައިކޯޓުގައި އިސްތިއުނާފް ކުރަން ޕީޖީ އޮފީހުން ނިންމައިފި\nސީލައިފްގެ މެނޭޖިން ޑިރެކްޓަރު އަހްމަދު މޫސާ (އަންމަޓީ) ބަންދުން ދޫކޮށްލި މައްސަލަ ހައިކޯޓުގައި އިސްތިއުނާފް ކުރަން ޕްރޮސެކިއުޓާ ޖެނެރަލްގެ އޮފީހުން ނިންމައިފި އެވެ.\nއަންމަޓީ ބަންދުން ދޫކޮށްލާފައި ވަނީ ދެ ޝަރުތެއް ކުރުމަށް ފަހު އެވެ. އެއީ ޝަރީއަތް ނިމެންދެން މާލެއިން ބޭރަށް ނުދިއުމާއި އަދި ރާއްޖޭއިން ބޭރަށް ފުރައިގެން ނުދިއުމަށެވެ. މި ނިންމުން މުރާޖައާ ކުރުމުގެ ފުރުސަތު ދައުލަތަށް ލިބިގެންވާ ކަމަށްވެސް މައްސަލަ ބައްލަވާ ގާޒީ ހަސަން ސައީދު ވިދާޅުވި އެވެ.\nޕީޖީ އޮފީހުން މިއަދު ބުނީ އަންމަޓީ ބަންދުން ދޫކޮށްލުމަށް ކްރިމިނަލް ކޯޓުން ނިންމި ނިންމުމާ މެދު އެ އޮފީހުން ހިތްހަމަނުޖެހޭތީ އެ މައްސަލަ ހައިކޯޓުގައި އިސްތިއުނާފްކުރަން ނިންމާފައިވާ ކަމަށެވެ.\nމި މައްސަލާގައި މިއަދު ހެނދުނު ކުރިއަށް ދިޔަ ޝަރީއަތުގެ މަޖިލީހުގައި ދައުލަތުން އެދުނީ ޝަރީއަތް ނިމެންދެން އަންމަޓީ ބަންދުގައި ބެހެއްޓުމަށެވެ. ސަބަބުތަކުގެ ގޮތުގައި ފާހަގަކުރީ މާޒީގައި ވެސް ޝަރީއަތަށް ހާޒިރުވެފައި ނުވާތީ އާއި ފިލައިގެން ދިއުމުގެ ފުރުސަތު އޮތުމާއި ތުހުމަތު ކުރެވޭ މިންވަރަށް ހެކި ހުރުމުންނެވެ. މީގެ އިތުރުން ހެއްކަށް ނުފޫޒު ފޯރުވުމުގެ ފުރުސަތު އޮތް ކަމަށް ވެސް ދައުލަތުގެ ވަކީލް ފާހަގަކުރެއްވި އެވެ.\nއެހެންނަމަވެސް އަންމަޓީގެ ފަރާތުން ބުނީ އޭނާ ހެއްކަށް ނުފޫޒު ނުފޯރުވާނެ ކަމަށާއި އަދި ޝަރީއަތަށް ނުފިލާނެ ކަމަށެވެ. އޭނާ ލަންކާގައި ހުރިއިރު ވެސް ޝަރީއަތަށް ފިލާފައި ނުވާނެ ކަމަށާއި އޭރުވެސް އައީ ތަހުގީގަށް އެއްބާރުލުން ދެމުން ކަމަށެވެ. އަދި އޭނާގެ ބަލި ހާލަތު ހުރި ގޮތުން ބަންދުކުރުމަށް ކޮށްފައިވާ އަމުރަށް ލުޔެއް ދިނުމަށް ވަނީ އެދިފަ އެވެ.\nދެ ފަރާތުގެ ވާހަކަތަކަށް ރިއާޔަތްކޮށް ގާޒީ ހަސަން ސައީދު ނިންމެވީ އަންމަޓީގެ ބަންދަށް ލުއި ދިނުމަށެވެ. މި މައްސަލައަކީ އޭނާ ބަންދުގައި ބަހައްޓައިގެން ކުރިއަށް ގެންދަން ޖެހޭ މައްސަލައެއް ނޫން ކަމަށް ގާޒީ ވިދާޅުވި އެވެ. އަދި ދެން ޝަރީއަތް ކުރިއަށް ގެންދާނީ ކަމާ ގުޅޭ ހުރިހާ ފަރާތްތަކެއް އެއް މަޖިލީހަކަށް ހާޒިރުކޮށްގެން ކަމަށް ވެސް ވިދާޅުވި އެވެ.


Miadhu atholhu thakun Covid-19 ah positive vaa meehun adhadhu mahchah\nމަގުމަތީ ރޭންޑަމް ސާމްޕަލް ނެގުމުގައި ހަރަކާތްތެރިވަނީ\nއަތޮޅުތަކުން ޕޮޒިޓިވްވާ މީހުންގެ އަދަދު މައްޗަށް\n03 އޯގަސްޓް 2021 - 22:27:52\nރާއްޖެއިން އިތުރު 125 މީހަކު ކޮވިޑް-19 އަށް ޕޮޒިޓިވްވެއްޖެ އެވެ.\nހެލްތު ޕްރޮޓެކްޝަން އެޖެންސީ (އެޗްޕީއޭ)ގެ އެންމެ ފަހުގެ ތަފާސް ހިސާބުތަކަށް ބަލާއިރު މިއަދު ރާއްޖެއިން ޓެސްޓު ކުރެވުނު 5،449 ސާމްޕަތަކުގެ ތެރެއިން 2،181 ސާމްޕަލްތަކަކީ މާލެ ސަރަހައްދުން ނެގުނު ސާމްޕަލެވެ.\nމާލޭ ސަރަހައްދުން ނެގުނު 2،181 ސާޕްތަކުގެ ތެރެއިން ޕޮޒިޓިވްވީ 26 މީހުންނެވެ. އަތޮޅުތަކުން އަތޮޅުތަކުން ނެގުނު 3،268 ސާމްޕަލްތަކުގެ ތެރެއިން ޕޮޒިޓިވްވީ 91 މީހުންނެވެ. އަދި ރިސޯޓްތަކުން މިއަދު 8 މީހަކު ޕޮޒިޓިވްވެފައިވެއެވެ.\nއެއާއެކު ރާއްޖެއިން ކޮވިޑް-19 އަށް ޕޮޒިޓިވްވި މީހުންގެ ޖުމްލަ އަދަދު ވަނީ 77،758 އަރާގަފައެވެ. މިހާތަނަށް 75،065 މީހަކު މިބަލިން ރަނގަޅުވެފައިވާއިރު މިވަގުތު ވެސް ބަލި ޖެހިފައި ތިބި 2،459 މީހުން ރާއްޖޭގައި އެބަތިއްބެވެ.\nފަހަކަށް އައިސް އަތޮޅުތަކުން ކޮވިޑަށް ޕޮޒިޓިވްވާ މީހުންގެ އަދަދު އަންނަނީ އިތުރުވަމުންނެވެ.\nމިހާތަނަށް ރާއްޖެއިން 222 މީހަކު މިބަލީގައި މަރުވެފައިވެއެވެ.\n2،476 މީހުން ވެކްސިން ފުރިހަމަ ކޮށްފި\nއަތޮޅުތަކުން 70 އަށްވުރެ ގިނަ މީހުން ކޮވިޑަށް ޕޮޒިޓިވް\n2،000އަށްވުރެ ގިނަ މީހުން ވެކްސިން ފުރިހަމަ ކޮށްފި\n160އަށް ވުރެ ގިނަ މީހުން ކޮވިޑަށް ޕޮޒިޓިވްވެއްޖެ


SunOnline: Film Andhadhun Korea gai Alhuvan Ninmaifi\nފިލްމު "އަންދާދުން" ކޮރެއާގައި އަޅުވަން ނިންމައިފި\nމިދިޔަ އަހަރު ރިލީޒްކުރި ކާމިޔާބު ފިލްމު "އަންދާދުން" ކޮރެއާގައި އަޅުވާ ގޮތަށް ހަމަޖައްސައިފިއެވެ.\nއެ ފިލްމު ވަނީ މީގެ ކުރިން ޗައިނާގައި އެޅުވުމަށްފަހު ޗައިނާގައި 300 ކުރޯޑުގެ އާމްދަނީ އެއް ހޯދާފައެވެ.\nމި މަހު 28 ގައި ފިލްމު ދެކުނު ކޮރެއާގައި އަޅުވަން މުނިންމާފައިވާކަމަށް ކްރިޓީކް ތަރަން އާދަޝް ކުރި ޓްވީޓެއްގައި ވަނީ ހާމަކޮށްފައެވެ. އެ ގައުމުގެ 90 އަށް ވުރެ ގިނަ ސިނަމާގައި ފިލްމު ދައްކަން ވަނީ ހަމަޖެހިފަ އެވެ.\nއެކްޓަރު އަޔޫޝްމަން ކުރާނާ އަށް ނެޝަނަލް އެވޯޑްގެ އެންމެ މޮޅު އެކްޓަރުގެ މަގާމު ވެސް ކަށަވަރުވެފައިވާ އެ ފިލްމަކީ ލޮލަށް ނުފެންނަ ކަމަށް ހެދިގެން އުޅޭ ޕިއާނޯ ކުޅޭ މީހަކަށް ފެންނަ މަރެއްގެ ސަބަބުން ހިނގާ ކަންތައްތަކެއް ފެނިގެންދާ ފިލްމެކެވެ.\nފިލްމުގައި އާޔޫޝްމަން އަދި ތާބޫގެ އިތުރުން، ރާދިކާ އަޕްޓޭ އާއި އަނިލް ދަވަންގެ މުހިންމު ރޯލެއް ވެސް ހިމެނެއެވެ. ކްރިޓީކުންނާއި ބެލުންތެރިންގެ ބޮޑު ތަރުހީބެއް ލިބުނު އެ ފިލްމަށް ވަނީ ތަފާތު އެކި އެވޯޑުތައް ވެސް ލިބިފައެވެ.\n"ތަލައިވީ"ގެ އާ ޕޯސްޓަރެއް\nސޫރިޔާވަންޝީ ރިލީޒްކުރާ ތާރީހު އަވަސްކޮށްފި


މަގާމްގެ ނަންބަރު: J-266244\n16 ސްކޫލްގެ ފަރާތުން އިންތިޒާމް ކުރާ ޕްރޮފެޝަނަލް ޑިވެލޮޕްމަންޓް ޙަރަކާތްތަކުގައި ބައިވެރިވުން.\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 2018 ޖުލައި 22 ވާ އާދިއްތަ ދުވަހުގެ 13:00 ގެ ކުރިން، ރެހެންދި ސްކޫލަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް މެދުވެރިކޮށް ބަލައިގަނެވޭނެއެވެ. އީ-މެއިލް އެޑްރެހަކީ،admin@rehendi.edu.mv އެވެ. އެޕްލިކޭޝަން ފޯމާއެކު ހުށަހަޅަންޖެހޭ ހުރިހާ ލިޔުންތައް ހުށަހަޅާފައިނުވާނަމަ އެޕްލިކޭޝަން ބާތިލް ކުރެވޭނެއެވެ.\nމި މަޤާމަށް މީހަކު ހޮވުމަށް ބޭއްވޭ އިންޓަވިއު އޮންނާނީ 2018 ޖުލައިި 23 އާއި 2018 ޖުލައި 25 އާ ދެމެދު، ރެހެންދި ސްކޫލް ގައެވެ.ވުމާއެކު މި ވަޒީފާއަށް ކުރިމަތިލާ ފަރާތްތަކުން، އެ ތާރީޚުތަކުގައި އިންޓަވިއުއަށް ހާޒިރުވުމަށް ތައްޔާރުވެގެން ތިބުން އެދެމެވެ.\n27 ޝައްވާލް 1439\nސުންގަޑި: 22 ޖުލައި 2018 1300


SunOnline: Column: Ranglhu test ekeve; engidhaanetaa eve.\nއަހުމަދު ޒާހިރު (ހިރިގާ) 08 Apr 2021, 12:51\nމާލޭ ސިޓީ މޭޔަރު ކަމަށް ކުރިމަތި ލާފައިފާ އަނަސް އާއި މުއިއްޒު -- ފޮޓޯ/ ސަން\nލާމަރުކަޒީ ނިޒާމަކީ އެންމެ ރަނގަޅު ނިޒާމު ނޫންކަމަށް ވިދާޅުވެ، ކުރީގެ ރައީސް އަބްދުﷲ ޔާމީން އަބްދުލްގައްޔޫމް ރިޔާސީ އިންތިހާބުގެ ކެމްޕޭނުގައި ދެއްކެވި ވާހަކަފުޅު ވަރަށް ބާރަށް އެނބުރި އައިސް އެމަނިކުފާނުގެ ގައިކޮޅުގައި ޖެހުނެ އެވެ. އެ ވާހަކަފުޅު އެހާ ބާރަށް އައިސް އެ މަނިކުފާނުގެ ގައިކޮޅުގައި ޖެހުނީ އެ ވާހަކަ ވިދާޅުވިލެއް ސޮރީހަކަމުން ކަމަށް ވެދާނެ އެވެ. ރައީސް ޔާމީންނަކީ އަމިއްލަ ޒާތުގައި ވެސް ފިލްޓާ ކުރުމެއް، އަދި މާ ބޮޑު ޑިޕޮލަމަސީއަކާ ނުލައި، ވާހަކަ ދައްކަވާ ބޭފުޅަކަށްވާތީ އެ ވާހަކަ އެ ވިދާޅުވީ އެކަމުގައި އެ މަނިކުފާނު ދެކިވަޑައިގަންނަވާ ގޮތް ކަމަށްވުން ގާތެވެ. އަދި އެ މަނިކުފާނަކީ ފާޅުގައި ޕާލަމެންޓްރީ ނިޒާމަކަށް ވަކާލާތު ކުރެއްވި ބޭފުޅަކަށްވާތީ ފަހަރުގައި އެއީ ވެސް އެ ވާހަކަ އެ ގޮތަށް ވިދާޅުވުމަށް އަމިއްލަ ނަފުސަށް ކުރުވި ނުފޫޒަކަށް ވެދާނެ އެވެ. އަދި އޭގެ އިތުރަށް ރައީސް ޔާމީންއަކީ ކަންކަން ހާސިލުކުރުމަށް ހުދުމުހުތާރު ގޮތް އިސްކުރައްވާ ބޭފުޅަކަށްވާތީ އެ މަނިކުފާނުގެ ތަބިއްޔަތުގައި ވެސް އެ ގޮތް ހުރުން އެކަށީގެންވެ އެވެ.\nއަޅުގަނޑުގެ މަތުލަބަކީ ފަހަރެއްގައި ވެސް ލާމަރުކަޒީ ނިޒާމާ ބެހޭ ގޮތުން ރައީސް ޔާމީން ދެއްކެވި ވާހަކަ ދިފާއު ކުރުމެއް ނޫނެވެ. އަދި ލާމަރުކަޒީ ނިޒާމަކީ ކަމުދާ ނިޒާމެއް ނޫން ކަމަށް ވަކާލާތު ކުރުމެއް ވެސް ނުމެ ނޫންމެ އެވެ. އެކަމަކު ގަބޫލުކުރަން ޖެހޭ ހަގީގަތެއް އެބަ އޮތެވެ. އެއީ ރާއްޖޭގައި ގާއިކޮށްފައި އޮތީ ރިޔާސީ ނިޒާމެއްކަން ގަބޫލުކުރުމެވެ. އަދި ދައުލަތް ހިންގަނީ ޔުނިޓަރީ ދައުލަތެއްގެ ގޮތުގައި ކަން ގަބޫލުކުރުމެވެ. މާނައަކީ އެ ނިޒާމުގައި އޮޓޯނަމަސް، ނޫނީ އިހުތިޔާރީ ބާރުތައް ހަނިވުމެވެ. އެ ނަޒަރުން ބަލާއިރު ރައީސް ޔާމީން ދެއްކެވި ވާހަކަފުޅު މުޅިން ގޯސްކަމަށް ބެލެވޭކަށް ނެތެވެ.\nކުރީގެ ރައީސް މައުމޫން އަބްދުލްގައްޔޫމް ވެރިކަން ކުރެއްވި 30 އަހަރާ އެކު އަދި ޔާމީންގެ ފަސް އަހަރާއި ކުރީގެ ރައީސް ޑރ. މުހައްމަދު ވަހީދު ހަސަން މަނިކު ވެރިކަން ކުރެއްވި ދެތިން އަހަރާ އެކު ވޭތުވެދިޔަ 40 ވަރަކަށް އަހަރު ވެރިކަން ކުރީ ކޮންޒަވޭޓިވް ވިސްނުމުގެ ބޭފުޅުން ކަމަށް ބެލެވިދާނެ އެވެ. ނަތީޖާއަކީ އަބަދު ވެސް މާލޭގެ ވޯޓުގެ ބޮޑު ބައެއް ގުނެމުން އައީ ކޮންޒަވޭޓިވް ވިސްނުމާ ދެކޮޅު ވިސްނުމަށް ކަމަށްވުމެ އެވެ. އެކަން އެހެން ވަނީ ލިބަރަލް އަދި ޑިމޮކްރެސީ އަށް ގިނަ ފަހަރަށް އަޑު އުފުލާނީ ވެރި ރަށުން ކަމަށްވާތީ ވެސްމެ އެވެ.\nއެކަމަކު މި ފަހަރު ތަފާތުވެދާނެ އެވެ. އެއީ ލިބަރަލް ވިސްނުމުގެ ފިކުރުގެ ބޭފުޅުންނަށް ވެރިކަން ކުރަން ލިބުމުން، ކަންކަން ހާސިލު ކުރެވޭ މިންވަރާ ދޭ ތެރޭ ސުވާލުއުފައްދާ ބަޔަކު ތިބުމުންނެވެ. ފަހަރުގައި އެހެން ދިމާވީ ކޮވިޑްގެ ބަލިމަޑުކަމާ އެކު އިގްތިސާދަށް ދިމާވި ލޮޅުންތަކުން އަރައިގަތުމަށް ހުރި ގޮންޖެހުންތަކާ އެކު ކުރިމަތިކުރުވި ކަންކަން ކަމަށް ވެސް ވެދާނެ އެވެ. އެހެނަސް އެމްއެމްޕީއާރުސީގެ ވައްކަން ފަޅާ އަރުވާލުމަށް ހުޅުވި ދަފުތަރުން އަލިމަގެއް ނުހޯދި، އެ ވައްކަމުގެ މުގުލުގައި ތިބި ބޮޑުން މިނިވަންވެ، ޖަލުގެ ކުޑަގޮޅިން ޖާގަ ހޯދި ހަމައެކަނި ބޭފުޅަކީ ކުރީގެ ރައީސް ޔާމީން އަބްދުލްގައްޔޫމް ކަމަށް ވުމުން އިންސާފުގެ ކައްޓާ ހަމަ ހަގީގަތުގައި ވެސް ތިލަފަތް ހަމަތޯ ސުވާލު އުފައްދާނެ ބަޔަކު ތިބޭނެ އެވެ. އަޅުގަނޑު މިހެން ދަންނަވާ އިރު، އެމްއެމްޕީއާރުސީގެ ހިޔާނާތުގެ ކަންކަން ރައީސް ޔާމީންނަށް ނޭނގި ހިންގި ކަމެއް ކަމަށް ވަކާލާތު ކުރާކަށް ނެތީމެވެ. އެކަމަކު އެސްއޯއެފް ކުންފުނީގެ ބޮޑުންނާ ސުވާލު ކުރެއްވުމެއް ނެތި މިނިވަންކަމާ އެކު އެބޭފުޅުން އުޅުއްވަން ބޭނުންފުޅުވާ ގޮތަކަށް އުޅުއްވަން ދޫކޮށްލާފައި ދެން ބެލެން އޮންނާނީ ކޮން މައްސަލައެއްތޯ ހަމަ ހަގީގަތުގައި ވެސް ސުވާލު އުފައްދަން ޖެހެ އެވެ. ތިޔަ ވިދާޅުވަނީ އެމްއެމްޕީއާރުސީގެ ހިޔާނާތުން ގެއްލުނު 1.2 ބިލިއަން ރުފިޔާ ހަމަ އެއީ ނުވާ ކަމަކަށް ހަދައިގެން ތިބޭށޭތޯ އެވެ؟\nކުރީގެ ޓޫރިޒަމް މިނިސްޓަރު އަލީ ވަހީދު ފުރުވާލި ޑްރާމާއި އާއި އަދި ވެންޓިލޭޓަރުތަކުގެ ވާހަކަ ދައްކާކަށް އަޅުގަނޑު ނެތީމެވެ. އެކަމަކު މާލޭގެ މޭޔަރު ކަމަށް ޕީޕީއެމް އިން ވާދަ ކުރައްވާ ޑރ. މުހައްމަދު މުއިއްޒާ ދެކޮޅަށް ވޭތުވެ ދިޔަ ދެ ހަފުތާގެ ތެރޭގައި އެމްޑީޕީގެ ގުނަވަންތަކުން ކުރި އެންޓި ކެމްޕޭންތަކުން ހަގީގުގައި ވެސް މުއިއްޒުއާ ދޭތެރޭ ޖެހިލުންވާ ވަރު ވަރަށް ރަނގަޅަށް ވަޒަން ކުރެވުނެވެ. "ހޮޅި މުއިއްޒޭ" "ވަށަފަރު މުއިއްޒޭ" ކިޔުމަކުން އަޅުގަނޑު ހިތުން މުއިއްްޒު ކަހާތަން ހިރުވާލާހެން ވެސް ހިއެއް ނުވެ އެވެ. ފެންނަނީ އެއަށް ވުރެ އޭނާގެ ހަންބޯތަނެވެ.\nމުއިއްޒަށް އެންމެ ބޮޑަށް ކުރާ ތުހުމަތަކީ ކޮރަޕްޝަންގެ ތުހުމަތެވެ. އެކަމުގެ އެކޮޅު މިކޮޅެއް ނޭނގެ އެވެ. ހަމައެކަނި އެނގޭ ކަމަކަކީ އޭނާ އެންޓި ކޮރަޕްޝަން ކޮމިޝަނަށް ދަމާ ކަމެވެ. އެއީ ވެސް އޭނާ އިންތިހާބުގައި ވާދަކޮށް ކެމްޕޭން ފެއްޓުމާ އެކު އެވެ. ތެދެކެވެ. އެމްޑީޕީ މީހުން އެންމެ ބޮޑަށް ރުޅިި އަންނަ އެއް ބޭފުޅަކީ މުއިއްޒު ކަމަށް ވެދާނެ އެވެ. އެއީ އޭނާގެ ހައުސިން މިނިސްޓަރު ކަމުގައި މާލޭ ސިޓީގެ މަސައްކަތަށް ހުރަސް އެޅި ކަމަށް ކުރާ ތުހުމަތާ އެކު އެވެ. އެއީ ވެސް ދެކޮޅު އޮތް ވާހަކައެކެވެ. ކުރީގެ ސަރުކާރުން ތުހުމަތުކުރީ މާލޭ ސީޓީ ކައުންސިލުން ސަރުކާރަށް އެއްބާރުލުން ނުދިން ކަމަށެވެ. އަދި ސަރުކާރުން މާލޭގެ ތަރައްގީއަށް ކުރަން ހުރި މަސައްކަތްތަކަށް ކައުންސިލުން ހުރަސްއެޅި ކަމުގެ ތުހުމަތެވެ. ކައުންސިލުން ތުހުމަތު ކުރީ، ސަރުކާރުން ކައުންސިލަށް ބަޖެޓް ނުދިން ވާހަކަ އާއި ކަންކަން ނުކުރެވެނީ ބަޖެޓް ނުދިނުމުން ކަމުގެ ވާހަކަ އެވެ.\nމުއިއްޒު ހައުސިން މިނިސްޓަރުކަން ކުރެއްވި ހަތް ވަރަކަށް އަހަރަކީ އޭނާއަށް ފުދޭ ވަރަަކަށް އޭރުގެ އިދިކޮޅުން، މިހާރު ސަރުކާރު ހިންގާ ފަރާތްތަކުން ފާޑުކިއުންތައް އަމާޒު ކުރި ހަތް އަހަރެވެ. އޭގެ ތެރޭގައި ހަގީގީ ފާޑުކިއުންތައް ހުރި ކަމަށް ވެސް ގަބޫލު ކުރެވެ އެވެ. އޭގެ ތެރެއިން އެއް ފާޑުކިޔުމަކީ އަމީނީމަގުގައި ފެންބޮޑުވުމުގެ މައްސަލަ އަށް ހައްލު ނުހޯދުނު ކަމަށް ދެއްކި ވާހަކަ އެވެ. އަނެއް ކަމަކީ ބައެއް ކަންކަން ދެ ވަނަ ފަހަރަށް ކުރަން ޖެހޭ ކަމުގެ ޝަކުވާ އެވެ. އެކަމަކު އޭނާގެ މޭސްތިރިކަމުގެ ތެރޭގައި މާލޭގައި ދިރިއުޅޭ މީހުންނަށް "ބްރީތިން ސްޕޭސް" ނޫނީ ފަހި މާހައުލެއް ހޯދައި ދިނުމަށް ހިންގި މަޝްރޫއުތަކެއް ވެސް އެބަހުއްޓެވެ. އޭގެ ތެރޭގައި މާފަންނު ރަސްފަންނާއި ސަލްޓަން ޕާކާއި މާލޭގެ ބޮޑުތަކުރުފާނުމަގު ފުޅާ ކުރުމާއި އިންޑިއަސްޓްރިއަލް ޒޯން ތަރައްގީ ކުރުމަކީ ފާހަގަ ކުރެވޭ ކާމިޔާބު މަޝްރޫއުތައް ކަމަށް ގަބޫލުކުރަން ޖެހެ އެވެ.\nމުއިއްޒާ އެކު މާލޭ ސިޓީ އަށް އެމްޑީޕީ އިން ވާދަކުރައްވާ އަނަސް އަބްދުއްސައްތާރާއި މުއިއްޒާ އަޅާކިޔާކަށް އަޅުގަނޑު ނެތީމެވެ. އެކަމަކު މުއިއްޒުގެ ގާބިލު ކަމާ ދޭތެރޭ އެއްވެސް ބޭފުޅަކު ސުވާލެއް ނޫފައްދަ އެވެ. އެއާ ހިލާފަށް އަނަސް އާ ދޭ ތެރޭ އުފައްދާ ސުވާލަކީ އޭނާއަކީ ތަޖުރިބާ ނެތް ބޭފުޅެެއް ވާހަކަ އެވެ. އެކަމަކު ތަޖުރިބާއަކީ ވެސް ކަންކަމާ ކުރިމަތިލައްވައިގެއް އޭގެ ތެރެއިން ހޯދާ އެއްޗެެއްކަން ގަބޫލުކުރަން ޖެހެ އެވެ. އަދި އޭނާގެ ފަސްބަޔަކީ ކިލަނބުވެފައިވާ ފަސްބަބައެއް ނޫންކަން ވެސް ގަބޫލުކުރަން ޖެހެ އެވެ.\nއެމްޑީޕީ އިން އަބަދު ވެސް ވަކާލާތު ކުރަނީ މިހާރު އޮތް ވެރިކަމުގެ ނިޒާމުގެ ތެރެއިން ރަނގަޅު ލާމަރުކަޒީ ނިޒާމެއް ހިންގި ދާނެ ކަމަށެވެ. އެހެން ކަމަށް ވާ ނަމަ، ވަކި ބަޔަކު ކައުންސިލްގައި ތިބުމަކީ މައްސަލައެއް ނޫން ދެއްތޯ އެވެ. ނަމަވެސް އެކަން އެނގޭނީ ވޯޓަށް ފަހު އެވެ. ސުވާލަކީ މާލޭ ސިޓީގެ މެޖޯރިޓީ އިދިކޮޅަށް ލިބިއްޖެ ނަމަ، ދެން ކަންކަން ފުރޮޅޭނީ ކިހިނެއްތޯ އެވެ؟ އެކަން އެހެން ނުވެދާނެ އެވެ. އެކަމަކު ރައީސް ޔާމީން ދެއްކެވި ވާހަކާގައި ހުރި އޮއްޓަރު އެނގޭނީ އޭރުންކަން ޔަގީނެވެ.\nލާމަރުކަޒު ކުރުމަކީ ކައުންސިލް މެންބަރުންގެ އަދަދު އެތައް ގުނައެއް އިތުރުކޮށް މުސާރަތަކަށް އަހަރަކު 200 ވަރަކަށް މިލިއަން ރުފިޔާ ހަރަދު ކުރަން ޖެހޭ ނަމަ އެއީ ޓެކްސް ދައްކާ މީހުންގެ ފަރާތުން ކުރަން ހެޔޮވަރުގެ ހަރަދެއްތޯ ވިސްނަން ޖެހެ އެވެ. އަދި ލާމަރުކަޒު ކުރުމަކީ އެންމެ ނިކަމެތި މީހާގެ އަތުން ވެސް ނަގާ ޓެކުހާ އެކު، ބަޔަކަށް މުސާރަ ދިނުމަށް އެކަނި ހިންގާ ހަރަކާތަކަށް ވާ ނަމަ އެ ނިޒާމަށް އަޅުގަނޑު ސަލާމެވެ.


Feature: Miee taxi ge massala ah mujarribu fandithaeh! - 247.mv\n07:35 PM, Saturday 17, April 2021\nމިއީ ޓެކްސީގެ މައްސަލައަށް މުޖައްރިބު ފަންޑިތައެއް!\nHulhukolhu 14:19 PM, Thursday 10, January 2019\nމާލޭގެ މަގެއްގައި ޓެކްސީއެއް ދަތުރުކުރަނީ-- 247 ފޮޓޯ: އަބްދުﷲ އީލާމް\nޓެކްސީ ދަތުރުތަކުގެ އަގުބޮޑު ވާހަކަ މިވަނީ ގައުމީ މައްސަލައަކަށް ވެފައެވެ. އެންމެ އާދައިގެ ރައްޔިތު މީހާއާ ހަމައިން ފެށިގެން ކެބިނެޓް ވަޒީރުންނާ ހަމައަށް މިކަން މިވަނީ މައްސަލައަކަށް ވެފައެވެ. ޓެކްސީ ޑްރައިވަރުންގެ ބަސްނޭހުމާއި ކަމާ ގުޅުންހުރި މުއައްސަސާތަކަށް ކަންކަން ހައްލު ނުކުރެވި ދިގުލައިދާތީ ދުވަހެއް ދުވަހަކަށް މި މައްސަލަ ހަމަ ހޫނުވަނީއެވެ. އެކަމަކު އަހަރެން ބުނެލަން އޮތީ މައްސަލައެއް ހައްލުކުރާން އެދޭނަމަ، އެ މައްސަލައެއް މެދުވެރިވާ ހަގީގީ މަސްދަރު ހޯދައި އެކަމަށް ފިޔަވަޅު އަޅަން ޖެހޭނޭ ވާހަކައެވެ. އެނޫނީ ކިތަންމެ ބައިވަރު އުސޫލުތަކާއި ގަވައިދުތަކެއް ހެދިޔަސް، އަދި ކިތަންމެ މޮޅު ސިޔާސަތެއް ގެނަޔަސް، މައްސަލައަށް ހަގީގީ ހައްލެއް ނުހޯދޭނެއެވެ. ފަރުވާ ދޭންޖެހޭ ބަލި ނޭނގި ބޭސްތަކެއް ކެއުމުން އިއާދަ ނުކުރެވޭވަރުގެ ގިލަންވެރިކަމެއް ޖެހުމަކީވެސް ދުރެއް ނޫންދެއްތޯއެވެ.\nމާލޭގައި ވެސް އަދި ރާއްޖެތެރޭގައިވެސް ޓެކްސީ ދަތުރުތަކުގެ އަގު ވަރަށް ބޮޑެވެ. އެކަން އެންމެންވެސް ގަބޫލުކުރެއެވެ. ޚޮދު ޓެކްސީ ޑްރައިވަރުންވެސް އެކަން ގަބޫލުކުރެއެވެ. އެކަމަކު އެގޮތަށް ބޮޑު އަގުގައި ދަތުރުތައް ކުރާން ޖެހެނީ ސަބަބުތަކެއް ހުރީމައެވެ. އެ ސަބަބުތައް ދެނެގަނެ، ފިޔަވަޅުތަކެއް އެޅިއްޖެ ނަމަ، ޓެކްސީ މައްސަލައަށް ދާއިމީ ހައްލެއް ލިބޭނޭކަމީ ޝައްކެއްވެސް އޮތް ކަމެއް ނޫނެވެ.\nޓެކްސީ ތަކުގެ އާމްދަނީ\nރަނގަޅަށް ދަތުރުތައް ކުރާ ޓެކްސީ ޑްރައިވަރެއްގެ އާމްދަނީ، މަހެއްގެ މައްޗަށް 30,000 ރުފިޔާއިން މަތީގައި އުޅޭ ވާހަކަ ބުނުމުން އެންމެންވެސް ހައިރާންވެއެވެ. އަދި އެވަރު ބޮޑު އާމްދަނީއެއް ހޯދަނީ އާންމު ރައްޔިތުން ފެލައިގެން ކަމަށް ބުނެ ގިނަބަޔަކު ދަނީ އަޑުއުފުލަމުންނެވެ. އެހެންނަމަވެސް، އެ ލިބޭ 30,000 ރުފިޔާއަށް ހަދަނީ ކިހިނެއްތޯއެއް ނުބަލައެވެ. އެ ފައިސާ ހޭދަކުރާގޮތެއް ނުބަލައެވެ. ސަރުކާރުން ޓެކްސީ ދަތުރުތަކުގެ އަގުމަގުކުރުމުގައި ބެލީ، ޓެކްސީތަކުން ކުރާ ހޭދައާއި އެމީހުންނަށް ލިބޭ އާމްދަނީ އެކަންޏެވެ. އެ އާމްދަނީ ހޯދާ ޑްރައިވަރުގެ ހާލަތަށް ބަލައިފައެއް ނުވެއެވެ.\nޓްރާންސްޕޯޓް އޮތޯރިޓީން މީގެ ކުރިން ކުރި ބައެއް ދިރާސާތަކާއި ޓެކްސީ ސެންޓަރުތަކާއި ބައެއް ޑްރައިވަރުންގެ ވާހަކަތަކަށް ބަލާއިރު، ޓެކްސީއަކުން ދުވާލެއްގެ މައްޗަށް ތެލަށް އެންމެ ގިނަވެގެންވެސް ޚަރަދުކުރަނީ 300 ރުފިޔާއެވެ. އަދި އޭގެ އިތުރުން، އާންމު ގޮތެއްގައި ކޮންމެ މަހަކުވެސް ކާރުގެ ސަރވިސްކުރުމާއި އަޑީތެލަށް 500 ރުފިޔާ، އޭސީ މަރާމާތުކުރުމަށް 2000 ރުފިޔާ ކާރު ދޮވުމަށާއި ތެޔޮޖެހުމަށާއި އެނޫންވެސް ކުދިކުދި ފަރުވާދިނުމަށް މަހަކު ގާތްގަނޑަކަށް 550 ރުފިޔާ ވަރު ޚަރަދުވާނޭކަމަށް ބެލެވެއެވެ. އެހެންކަމުން އެއީ މަހެއްގެ މައްޗަށް ގާތްގަނޑަކަށް 12،000 ރުފިޔާއެވެ. ޓެކްސީ ދުއްވަނީ އޭގެ ވެރިފަރާތް ނޫންނަމަ، ޓެކްސީގެ ވެރިފަރާތަށް އާންމު ގޮތެއްގައި ދޭކަމަށް ވަނީ ދުވާލަކު 300 ރުފިޔާއެވެ. އެއީ 9000 ރުފިޔާއެވެ. އެހެންކަމަށް ވާނަމަ، ޚަރަދުގެ ގޮތުގައި 21،000 ރުފިޔާ ދާނެއެވެ.\nމިހާރު ޓެކްސީ ދަތުރަކަށް ކަނޑައަޅާފައިވާ 25 ރުފިޔާގެ މަގުން، ދުވާލެއްގެ މައްޗަށް ހަ ގަޑިއިރާ އަށް ގަޑިއިރާ ދެމެދު ދަތުރުކުރާ ޓެކްސީ ޑްރައިވަރަކަށް ގިނަވެގެން ޖެހެނީ 1800 ރުފިޔާ ވަރުކަމަށް ޓެކްސީ ޑްރައިވަރުން ބުނެއެވެ. އެހެންކަމަށް ވާނަމަ، ހަފްތާއަކު އެއްދުވަސް އަރާމުކުރުމަށް ދޫކޮށްލާފައިވެސް މަހެއްގެ މައްޗަށް 46،000 ރުފިޔާ ލިބޭނެއެވެ. އަދި ޚަރަދަށް ކެނޑުމަށްފަހު، 35،000 ރުފިޔާވަރު ލިބޭނެއެވެ. އަމިއްލަ ޓެކްސީއެއް ނޫންނަމަ އޭގެ ވެރިފަރާތަށް ބައެއް އަޅާފައި، ޖީބަށްލާން 25،000 ރުފިޔާ ލިބޭނެއެވެ.\nހަގީގީ މައްސަލަ ހޯދަމާ؟\nދުވާލުގެ ބޮޑުބައެއް މަސައްކަތުގައި ހޭދަކުރުމަށްފަހު ޓެކްސީ ޑްރައިވަރުންނަށް ޖީބަށް ލާން މި ލިބެނީ މަހަކު 25،000 ރުފިޔާއެވެ. ގިނަ ޑްރައިވަރުންނަކީ މާލޭގައި ބޮޑު ކުލީގައި ދިރިއުޅޭ މީހުންނެވެ. އާއިލާގައި ދެ ކުދިން ތިބި ކަމަށް ވާނަމަވެސް އެއް ކޮޓަރީގެ އެޕާޓްމަންޓެއް ހޯދަން ޖެހެއެވެ. މާލޭން އެއް ކޮޓަރީގެ އެޕާޓްމަންޓެއް ލިބެނީ 10،000 ރުފިޔާ އާއި 14،000 ރުފިޔާއާ ދެމެދުގެ އަގުތަކެއްގައެވެ. ކަރަންޓާއި ފެނަށް 5،000 ރުފިޔާ ވަރު ޚަރަދުވާނެއެވެ. މިވަރުގެ އާއިލާއެއްގެ ކެއުމަށް ގާތްގަނޑަކަށް މަދުވެގެން 7،000 ރުފިޔާ ބޭނުންވާނެއެވެ. ކުދީން ސްކޫލަށް ފޮނުވުމަށާއި އެހެނިހެން ކުދިކުދި ޚަރަދުތަކަށް މަހެއްގެ މައްޗަށް 3،000 ރުފިޔާ ވަރު ޚަރަދުވާނެއެވެ. އެހެންކަމަށް ވާނަމަ، މި މިންގަނޑުން ބެލިނަމަވެސް، ޚަރަދުގެ ގޮތުގައި މަހެއްގެ މައްޗަށް 29،000 ރުފިޔާވަރު އެބަ ބޭނުންވެއެވެ.\nޓެކްސީ ޑްރައިވަރު، އާންމު ރައްޔިތުންގެ ބަދުދުއާގައި ޖެހިގެންނާއި ގިނަބައެއްގެ ނަފުރަތާ ކުރިމަތިލާ ހާލު ބުރަމަސައްކަތުން ރައްޔިތުން ފެލައިގެން ހޯދި ފައިސާގެ ބޮޑުބައެއް ގެންގޮސް ލާން މިޖެހެނީ "މާލޭން ގެދޮރު ކުއްޔަށްދޭ މީހާ"ގެ ޖީބަށެވެ. ބާކީ ހުރި ފައިސާކޮޅުން ދެކޮޅެއް ނުޖެހެއެވެ. މަސްނިމޭއިރު މީހާ އޮންނަނީ ދަރަނިވެރި ވެފައެވެ.\nކުލީގެ މައްސަލައިގައި އާންމު ރައްޔިތުމީހާވެސް ދަރަނިވެރިވެފައެވެ. ޓެކްސީ ޑްރައިވަރުވެސް ދަރަނިވެރިވެފައެވެ. އެކަމަކު އެނޫން އެހެން ގޮތެއް އޮތީކީވެސް ނޫނެވެ. ނަމަވެސް މި ވާހަކަ ދައްްކާން ފޯރަމެއް ބާއްވާނޭ މީހަކުވެސް ނުވާނެއެވެ. އަދި މިފަދަ ސިޔާސަތެއްގެ ވާހަކަވެސް އިންތިޚާބަކާ ދިމާކޮށްފައި ނޫނީ ނުދައްކާނެއެވެ. އިންތިޚާބު ނިމި، ސިޔާސަތު ކަނޑައަޅައި ތަންފީޒުކުރާން ތިބި މީހުންނަށް ހިންދެމިލެވޭ އިރަށް މިކަންކަން ހަނދާންނެތި ދެއެވެ. ދެންވާނެ ގޮތަކީ ލޭމައްޗަށް ދާނީ ނޫންތޯއެވެ. ރުޅިވެސް ގަދަވާނީއެވެ. ވަޒީރާއި އަދި އެނޫން ފަރާތްތަކުގެ ކުރިމަތީގައިވެސް ބަސްނޭހުމާއި ބިރުދައްކާފަދަ ގޮތްގޮތަށްވެސް އުޅެވެނީއެވެ.\nއުފަލާއެކު ބަލައިގަނެވޭނެ ހައްލު!\nމިހާރު އޮތްގޮތުން އެންމެން އުފާވާގޮތަށް، އިންސާފާއެކު ޓެކްސީ ދަތުރުތަކުގެ އަގު ހެޔޮކުރުން ވާނީ ބޮޑު ގޮންޖެހުމަކަށެވެ. ނަމަވެސް، ހެޔޮ ނިޔަތެއްގައި މިކަން ހައްލުކުރާން ސަރުކާރުން ބޭނުންވާ ނަމަ، މިއީ ހަމަ އެއްވެސް ކަމެއް ނޫނެވެ. ގާތްގަނޑަކަށް މާލޭގެ އާބާދީގެ ތިންބައިކުޅަ ދެބައި މީހުންނަށް އަގުހެޔޮކޮށް ބޯހިޔާވަހިކަމެއް ހޯދައިދޭންވީއެވެ. "ގޭން ބޭރަށްލާފައި ތިބި" މާލޭ ގެދޮރުވެރީންގެ ގެދޮރު އެމީހުންނަށް އަނބުރާ ދޭންވީއެވެ. އިތުރަށް ބޯހިޔާވަހިކަން ދޭނީ، މިހާރު ދޭގޮތަށް، ގެދޮރުވެރި މީހުން ބަލާފައި އެމީހުންނަކަށް ނޫނެވެ. މާލޭގައި، ބޮޑުކުލީގައި ދިރިއުޅޭ މީހުންނަށެވެ. ބޯހިޔާވަހިކަން ދިނުމުން އެތަނުގައި ދިރިއުޅޭނޭ މީހުންނަށެވެ. ގެދޮރުގެ ތަނަވަސްކަން ނެތްމީހުންނަށެވެ.\nސަރުކާރުން މިހާރު މިވަނީ ޓެކްސީތަކުގައި މީޓަރު ހަރުކުރާން ނިންމައިފައެވެ. ދެން ހަދާންވީ ގޮތަކީ، އަވައްޓެރި ސްރީ ލަންކާގައި ބޭނުންކުރާ "ޕިކްމީ" ނުވަތަ ދުނިޔޭގެ ގިނަ ގައުމުތަކުގައި މަޝްހޫރު އޫބަރ ފަދަ އެޕްލިކޭޝަނެއް ތައާރަފްކުރާންވިއެވެ. އަދި ސިންގަޕޫރުގައި ކުރާ ގޮތަށް، ފުލީ އޯޑިޓްކުރެވޭ، ރަނގަޅަށް މޮނިޓަރކުރެވޭނޭ، މީޓަރުލީ ޓެކްސީ ނިޒާމެއް ހަމަޖައްސަންވީއެވެ. އަގުތައް ކަނޑައެޅުމުގައި މާލެއާއި ރާއްޖެތެރެވެސް ހަމަހަމަވާނޭ އުސޫލަކުން އެންމެންގެ މައްޗަށް ހިނގާނޭ އުސޫލެއް ނެރެންވީއެވެ. ރާއްޖެ ފަދަ ޖަޒީރާ ގައުމަކަށް، ބިޔަބޮޑު ޓެކްސީގެ ބަދަލުގައި "ނެނޯ ޓެކްސީ" ރަނގަޅުވާނެއެވެ. އެއަރޕޯޓް ޓެކްސީއާއި ލަގެޖް ދަތުރުތަކަށް ޚާއްސަ ޓެކްސީތައް ބޭއްވުމުން ޓްރެފިކަށްވެސް ހައްލެއް ލިބޭނެއެވެ.\nވިޔަފާރިވެރީން މުދަލުގެ އަގުބޮޑުކުރަނީ، އެމީހުންގެ ފިހާރަތައް ނުވަތަ ވިޔަފާރިތައް ހަދާފައިވާ ތަންތަނަށް ދައްކަންޖެހޭ ބޮޑު ކުލީގެ ސަބަބުން ކަމަށް އެމީހުން ބުނެއެވެ. ރަނގަޅު ބޯހިޔާވަހިކަމެއް ހޯދައި ދެވިއްޖެ ނަމަ، މާލެ ސަރަހައްދުގެ ކުލީގެ އަގު ތިރިވެ އެންމެނަށް އުފާވެރިކަން ލިބިގެން ދާނެއެވެ. އެއާއެކު އެއްކަލަ ޓެކްސީ ޑްރައިވަރުވެސް "ކުއްޔޭ އޭއްޗެކޭ މީއްޗެކޭ" ކިޔައިގެން ދައްކާނެ ވާހަކައެއް ނޯންނާނެއެވެ. އެހެންކަމުން މިހުރިހާ ކަމެއްގެ ހަގީގީ މައްސަލައަކީ ބޯހިޔާވަހިކަން ނޫން ހެއްޔެވެ؟\nބޭނުންވަނީ، މިކަންކަން ދިރާސާކޮށް، ސިޔާސަތުތައް މިގޮތަށް އެކުލަވާލައި، ގާނޫނާއި ގަވާއިދުތަކާއި އުސޫލުތައް ހަމަހަމަކަމާއެކު، އަމާނާތްތެރިކަމާއެކު ތަންފީޒުކުރާނޭ ސަރުކާރެކެވެ. އެހެންކަމަށް ވެއްޖެ ނަމަ ޓެކްސީގެ އަގުތައް ރައްޔިތުން ބޭނުންވާ ގޮތަކަށް އެއްވެސް މައްސަލައެއް ނެތި ތިރިކޮށްލެވޭނެއެވެ.\nރިޕޯޓް އިޖްތިމާއީ ފީޗަރ ޓެކްސީ ޓެކްސީ ޑްރައިވަރުން\nއެމްޓީސީސީއިން ޓެކްސީ އޮޕަރޭޓުކުރީމަ މައްސަލަ ހައްލުވީ. ކުރީގައި އެއަރޕޯޓު ފެރީ ހައްލުކުރިގޮތައް.


Isthihaarehgai dhogu hedhumun Samsung ah 10 million dollar ge joorimanaa eh | Mihaaru\nއިޝްތިހާރެއްގައި ދޮގުހެދުމުން ސެމްސަންގަށް 10 މިލިއަން ޑޮލަރުގެ ޖޫރިމަނާއެއް\n24 ޖޫން 2022 - 08:56\nވޯޓާޕްރޫފް ފޯނެއް އިޝްތިހާރުކުރުމަށް ހިންގި ކެމްޕެއިނެއްގައި ދޮގު މައުލޫމާތު ދިނުމުން ސެމްސަންގް އޮސްޓްރޭލިއާ 10 މިލިއަން ޑޮލަރުން ޖޫރިމަނާކޮށްފި އެވެ.\nއެ ކެމްޕެއިންގެ އިޝްތިހާރުތަކުގައި ވަނީ ސެމްސަންގްގެ ބައެއް ވޯޓާ ރެޒިސްޓެންޓް ފޯނުތައް ޕޫލާއި މޫދަށް ލިޔަސް ގެއްލުން ނުވާނެ ކަމަށް ބުނެފަ އެވެ. އެކަމަކު، އެއީ ސެމްސަންގްގެ ރަސްމީ ވެބްސައިޓްގައި ވެސް ނުކުރަން އަންގާފައިވާ ކަމެކެވެ.\nއެހެންވެ، އޮސްޓްރޭލިއާގައި ވިޔަފާރިތަކުގެ ކަންކަން މޮނީޓާކުރާ "ދަ އޮސްޓްރޭލިއަން ކޮމްޕެޓިޝަން އެންޑް ކޮންޒިއުމާ ކޮމިޝަން (އޭސީސީސީ)"، ސެމްސަންގާ ދެކޮޅަށް 2019 ވަނަ އަހަރު އެ ގައުމުގެ ފެޑެރަލް ކޯޓަށް މައްސަލަ ހުށަހެޅި އެވެ. އެ މައްސަލަ އިއްޔެ ނިމުނީ ސެމްސަންގް އޮސްޓޭރިލިއާއާ ދެކޮޅަށެވެ.\nސެމްސަންގް އޮސްޓްރޭލިއާ އިން މާޗު 2016 އިން އޮކްޓޯބަރު 2018 އަށް ދެއްކި އެ އިޝްތިހާރުތަކުގައި ވޯޓާޕްރޫފް ވާނެ ކަމަށް ބުނި ފޯނުތަކަކީ ގެލެކްސީ އޭ ސީރީޒްގެ ފޯނުތަކާއި އެސް ސެވަން ސީރީޒްގެ ފޯނުތަކާއި އަދި އެސް އެއިޓް ސީރީޒްގެ ފޯނުތަކެވެ.\nއެ ފޯނުތަކަކީ އައިޕީ68ގެ ރޭޓިން ދީފައިވާ ފޯނުތަކެކެވެ. އޭގެ މާނައަކީ ސާފު ފެނުގެ 1.5 މީޓަރު އަޑީގައި އެ ފޯނުތަކަށް ފެން ނުވަދެ، ގިނަވެގެން 30 މިނެޓް ވަންދެން އޮންނާނެ އެވެ. އެކަމަކު ލޮނުފެން ނުވަތަ ޕޫލުތަކުގައި ހުންނަ ކުލޮރިނޭޓެޑް ފެނުގެ އަޑިއަށް ލައިފި ނަމަ ފޯނު ހަލާކުވާނެ އެވެ.\nއޭސީސީސީން އެ މައްސަލަ ކޯޓަށް ހުށަހެޅީ ސެމްސަންގް ގެލެކްސީގެ އުފެއްދުންތައް ބޭނުންކުރާ 100 އަށް ވުރެ ގިނަ މީހުން އެކަމާ ގުޅޭ ގޮތުން ޝަކުވާ ހުށަހެޅުމުންނެވެ. އެގޮތަށް އިޝްތިހާރުކުރުމުން، ގިނަ ބައެއްގެ ފޯނު ހަލާކުވެ، ބޮޑެތި ގެއްލުންތައް ލިބިފައިވާ ކަމަށް ބުންޏެވެ.\nސެމްސަންގް އޮސްޓްރޭލިއާ ވޯޓާޕްރޫފް ލޭޔާ\nދެން އެ ލާރިން ފޯނު ހަލާކުވި މީހުންނަށް ފޯނު ގަތްދިންތަ؟\nރަނގަޅުތާ ފޯނުހަލާކުވިމީހުނަކަށް ތިޔަފައިސާއިން ބައިރުފިޔާއެއްވެސް ލިބޭނީކީނޫންގައިމު


Brexit ah fahu Ingireysi Masveri kamah gellun\nބްރެކްސިޓަށްފަހު އިނގިރޭސި މަސްވެރިކަމަށް ގެއްލުން\nއިނގިރޭސި މަސްވެރި ކަމަށް ގެއްލުން ވާނެ ކަމަށް ބުނަނީ އެކްސްޕޯޓް ނުކުރެވި ލަސްވާތީ\nޔޫރަޕިއަން ޔޫނިއަން (އީޔޫ) އިން އިނގިރޭސިން ރަސްމީކޮށް ވަކިވެފައިވި ނަމަވެސް، ވިޔަފާރިއާ ގުޅުން ހުރި މުއާމަލާތްތައް އަދި ވެސް ހަމައަކަށް ނޭޅެ އެވެ. މި މަރުހަލާތަކުގައި ތާށިވެ ބޮޑު ގެއްލުމެއް ކޮނޑުއަޅަންޖެހިފައި ވަނީ އިނގިރޭސި މަސްވެރިންނެވެ.\nއިނގިރޭސިން ބާނަ މަސް ޔޫރަޕަށް އެތެރެ ކުމުގައި އިނގިރޭސިވިލާތަށް ލުއިތަކެއް ލިބިފައި އޮތް ނަމަވެސް، ގުޅުން ހުރި މުއާމަލާތްތައް އަދި ވެސް ހުރީ ކަރުދާހުގައި ކަމަށް ގާނޫން ހަދާ މަޖިލީހުގެ މެމްބަރުން ވިދާޅުވެ އެވެ.\nމަސްވެރިން ތަމްސީލް ކުރާ ޖަމާއަތް ތަކުން ބުނާ ގޮތުގައި މަސްވެރިންނަށް ލިބޭނެ ދެރައަކީ މި ސިނާއަތަށް ވެސް ލިބޭ ދެރައެކެވެ. މަސްވެރިން ބާނާ މަސް ޔޫރަޕަށް އެކްސްޕޯޓް ނުކުރެވި ތައްޓު މަތީގައި ކުނިވާން ދޫކޮށްލުމަކީ ގަބޫލު ކުރެވޭނެ ކަމެއް ނޫނެވެ. މިހެން ކަންތައް ވާން މެދުވެރިވެފައި ވަނީ ޔޫރަޕުން ދީފައި އޮތް ލުޔާއެކު ވެސް، އިނގިރޭސިވިލާތުން ނިންމަން ޖެހޭ ލިއެކިޔުންތައް ލަސްވުމުންނެވެ.\nމަސްވެރިން ބުނަނީ މިހާރު އަންދާޒާ ކުރެވެނީ އެއްމިލިއަން ނަމަވެސް ގޮތެއް ހަމަނުޖެހި ގިނަ ދުވަސް ވާވަރަކަށް ގެއްލުން ބޮޑުވާނެ ކަމަށެވެ.\nއިނގިރޭސި ބޮޑު ވަޒީރު ބޮރިސް ޖޯންސަން ވިދާޅުވީ މަސައްކަތްތައް ތާށިވުމުން އެއީ ވަގުތީ ކަމެއް ކަމަށެވެ. މަސްވެރިކަން ކުރިއަރުވަން ބުރަ މަސައްކަތްތަކެއް ކުރައްވާނެ ކަމަށް ވިދާޅުވަމުން ބޮޑު ވަޒީރު ވިދާޅުވީ މަސްވެރިންނަށް ލިބޭ ގެއްލުމަށް ބަދަލު ދެއްވާނެ ކަމަށެވެ. އަދި މި ސިނާއަތް ޒަމާނީކު ރަން 100 މިލިއަން ޕައުންޑް އިންވެސްޓް ކުރައްވާނެ ކަމަށް ވެސް ވިދާޅުވި އެވެ.\nއިނގިރޭސިވިލާތް ކޮވިޑް-19 މަސްވެރިން\nޔޫކޭއިން ބޮޑެތި އެންމެނަށް ވެކްސިންދީ ނިންމަނީ\nޔޫކޭއިން އަނެއްކާވެސް ކޮވިޑްގެ އާވައްތަރެއް\n"ލަންކާއިން މަރުވާ މީހުން އަންދަން މަޖުބޫރު ކޮށްގެން ނުވާނެ"


އިތުބާރު ގެއްލުވާ ނުލާ –7| Vaahaka އިތުބާރު ގެއްލުވާ ނުލާ –7– Vaahaka\n4k 11 0\tJanuary 3, 2021\nއަކިލްގެ ކޮންމެ އަމަލެއްގެ މާނަ އެންމެ ކަމަކަށް އިޝާރާތް ކުރަމުން ދިޔަ ނަމަވެސް، އެއީ ތެދުކަން ޤަބޫލުކުރާކަށް އަހަރެން ބޭނުމެއް ނޫނެވެ. އަކިލް އަހަރެންނާ ގަޔާ ވަނީ ބާއެވެ؟ ނޫނީ މިއީ އަހަރެންނަށް ހީވާ ހީވުމެއް ބާއެވެ؟\nއިރުކޮޅެއް ފަހުން ޖައިލަމް ގެއަށް ދިއައިރު، ގަޑިން ތިންގަޑި ބައި ހިނގައިފިއެވެ. ހަތަރު ގަޑި ބައިގައި ފުރަން ހަމަޖެހިފައި އޮތުމާއި އެކު، ބާކީ އޮތް އެއްގަޑީރު ތެރޭ ބަނޑަށް އެއްޗެއް ލުމަށް އަހަރެންނާއި ޝާޔާ އަވަސް ވެގަތީމެވެ. އަހަރެމެން ބަދިގެއަށް ދިއުމުން އަކިލް އޭނާގެ ކޮޓަރިއަށް ދިއައިރު، މަންމަމެން އޭރުވެސް ފޯރީގައި ކެރަމް ކުޅެމުން ދިއައެވެ.\nއަހަރެންގެ މަންމަ، މުޒުނާ ދައްތަ، ވަޒްލިފާ ދައްތަ އަދި މާއިޝްގެ މަންމަ ކަމުގައިވާ ސަޖާޔާ ދައްތައެވެ. ބަދިގޭގައި ހުރި ކޮފީ ފުޅިން ކޮފީ އެއް ގިރާ ލައިގެން އައިސް، މަންމެމެން ކައިރީގައި އަހަރެމެން މަޑުކޮށްލީމެވެ.\nގަޑިން 4:30 ހިނގި އިރު އަހަރެމެން ތިބީ ފުރުމަށް ބަނދަރަށް އެރިއެވެ. ދޯނި އަންނަން ދެން ބަނދަރު މަތީގެ ޖޯލިފަތީގައި އިށީނދެ ތިބި އިރު، އިރު އިރު ކޮޅާ ގެއާ ދިމާލަށް ހުންނަ މަގަށް އަހަރެންނަށް ބަލައިލެވެއެވެ. އަހަރެމެން ފުރުވަން އަންނާނެ ކަމުގައި ބުނި މީހާ ކޮބައި ހެއްޔެވެ؟ އަހަރެން ފުރުވަން ވެސް ނައިސް އޭނާ ނިދީ ހެއްޔެވެ؟\n"ދަރިފުޅާ ދޯނި އައިސްފި" ހިޔާލުތަކުގައި އަރަޤު ވެފައި އިން އަހަރެންނަށް ހޭވެރިކަން ވީ މަންމަ ގޮވައިލުމުންނެވެ. ހިނިތުންވެލަމުން ދޯންޏަށް އެރުމަށް ހިނގައިގަތް ނަމަވެސް އަހަރެންގެ ސަމާލުކަމާއި ނަޒަރު ހުއްޓިފައި ހުރީ ރަށު ތެރެއަށެވެ.\nއާހިމްބޭބެގެ އަތުގައި ހިފައިގެން ދޯންޏަށް އަރައި އަހަރެން ހަމަ ޖެހިލީމެވެ. ދޯނި ނައްޓައިލައި ގެމަނަފުށީގެ ފަޅުން ނިކުތް އިރުވެސް އަހަރެންގެ އިންތިޒާރަށް ނިމުމެއް ނާންނަ އިރު، އަހަރެން އެރަށުން ފުރީ، އެތައް ފޮނި ހަނދާންތަކަކާއި އެކީގައެވެ.\nދޯންޏަށް އެރުމަށް ފަހު އާހިމް ބޭބެ ތަންމަތި އަޅައިދިނުމާއި އެކީ އަހަރެމެން އެންމެން ނިދުމަށް އަވަސް ވެގަތީ ރޭ ހަތަރު ދަމު އެކަކު ވެސް ނުނިދައި ހުރުމުންނެވެ. ދެން އަހަރެމެންނަށް ހޭލެވުނު އިރު، ދޯނި މާލޭގެ ފަޅާއި ގާތް ކުރަނީއެވެ.\nއައު އަހަރު ފެށި ސުކޫލު ހުޅުވިގެން ދިއުމާއި އެކީ އަހަރެން އުޅެމުން އައީ ވަރަށް ބުރަކޮންނެވެ. ސުކޫލުގެ ފުރަތަމަ ހަފްތާ ނިމުނު އިރު، ހިންދެމިލާނެ ވަގުތު ކޮޅެއް ނުލިބެޔޭ ބުންޏަސް ދޮގަކަށް ނުވާނެއެވެ. ސުކޫލު އޮންނަ ކަމުގައި ވާނަމަ އަހަރެންނަށް ފޯނު ލިބޭނީ ހަމައެކަނި ހުކުރު އަދި ހޮނިހިރު ދުވަހުގައެވެ.\nދުވަހަކީ ހުކުރު ދުވަސްކަމުން ފަތިސް ނަމާދަށް ހޭލި ގޮތަށް ހައެއް ޖެހި އިރުވެސް އަހަރެން ނުނިދަމެވެ. ފޯނާއި ކުޅެލަ ކުޅެލައި އޮތީއެވެ. އަހަރެންނަކީ ގޭގައި ހުންނަ ހަމައެކަނި އަންހެން ކުއްޖާ ކަމުން އަހަރެންނަށް އެކަނި އެއްކޮޓަރި ލިބިފައިވެއެވެ. އެހެންކަމުން އަހަރެންނަށް އުނދަގޫ ކުރާނެ މީހެއް ވެސް ނުހުރެއެވެ.\nނެޓްފްލިކްސް އިން ފިލްމެއް އަޅުވާލައިގެން އޮތް އަހަރެން ސިއްސައިގެން ދިއައީ ފޯނަށް ނޮޓިފިކޭޝަންއެއް އައުމުންނެވެ. އިންސްޓަގްރާމް އިން އަހަރެންނަށް އަކިލް މެސެޖު ކުރިކަމަށް އެ ނޮޓިފިކޭޝަންގައި އިން އިރު، ކިތަންމެ އަޅާނުލައި ފިލްމު ބަލަން އިންނަން މަސައްކަތް ކުރި ނަމަވެސް، އަހަރެންނަކަށް އެކަން ކާމިޔާބުވާގޮތެއް ނުވިއެވެ. އެންމެ ފަހުން އިންސްޓަގްރާމަށް ވަދެ އެ މެސެޖު ހުޅުވާލީމެވެ.\n"ހާއި މަލަކް، ކިހިނެއްތަ؟" އެ މެސެޖުގައިވީ އެހެންނެވެ. "ހޫން ގަރުނެއް ފަހުން އަހަރެންގެ ހާލު ބަލަން މެސެޖު ކުރާނެ ކަމެއް ނެތް ފުރުވަން ނައިއްސަ" މެސެޖަށް ބަލަހައްޓައިގެން ހުރެ ތުންދަމައިލަމުން އަހަރެން ކުދިކިޔައިލީ އަމިއްލަ ނަފުސަށް އެކަނި އަޑުއިވޭ ވަރަށެވެ.\n"ރަނގަޅު" ހަމަ އެކަނި އެހެން ޓައިޕު ކޮށްލުމަށްފަހު އަހަރެން އަކިލްގެ މެސެޖަށް ޖަވާބުދިނީމެވެ. "ކީތްތިކުރަނީ؟ ކިޔެވުން ކިހިނެއް؟" މިނެޓެއް ނުވަނީސް އަކިލްގެ ޖަވާބު އައުމާއި އެކު ދެލޯ ފޮހެލާފައި އަހަރެން ރަނގަޅަށް ބަލައިލީމެވެ. މިއީ ކުންހީއެއް ނޫންކަން ޔަޤީންވުމާއި އެކު "ކަމެއް ނުކުރަން، ކިޔެވުން އެހާ ފަސޭހަ އެއް ނޫން" ތެދުތެދަށް އަހަރެން ޖަވާބުދިނީމެވެ.\n"އަކިލް މިކޮޅަށް ދެން ނާންނަނީތަ؟" އަހަރެން އަހައިލީ އަކިލް އަދިވެސް ހުރީ ގެމަނަފުށީގައި ކަމުންނެވެ. "ތިކޮޅަށް ދާނެ ރީޒަންއެއް މިހާރަކު ނެތް" އަކިލް މާނަ ކުރި އެއްޗެއް ފަހުމް ނުވި ނަމަވެސް "ދެން ރީޒަން އެއް ހޯދަންވީނު؟" މިހެން އަހަރެން އަހައިލީމެވެ.\n"އިނގޭތަ މަލަކްއަށް، އަކިލް ވަރަށް ލޯބިވާ ކުއްޖެއް އެބަހުރި" އަކިލް ދިނީ މުޅިން އެހެން ޖަވާބެކެވެ. އޭނާ ލޯބިވާ ކުއްޖެއް ހުރި ވާހަކަ ބުނުމާއިއެކު، އެނދުމަތީގައި ދެފައި ވައްކޮށްލައިގެން އަހަރެން އިށީނދެލީމެވެ. "ކޮން ބަދުނަސީބު އަންހެން ކުއްޖެއް ދެކެ ބާ މީނަ އަށް މިފަހަރު ލޯބި ވެވިގެން މިއުޅެނީ" ހިތާހިތުން އަހަރެން ބުނެލީމެވެ. އަދި "އެހެންތަ!" ޖަހާފައި މެސެޖަށް ރިޕްލަކޮށްލީ، އަކިލްގެ ޒާތީ ކަންކަމަށް އަހަރެންގެ އެއްވެސް ޝައުގުވެރިކަމެއް ނެތީތީއެވެ.\n"އަދި އިނގޭތަ، އެ އަންހެން ކުއްޖާ ވަރަށް ފޫހިވާނެ އަކިލް ދެކެ، އެހެންވެ ކަންނޭނގެ އަކިލްއަށް އެކުއްޖާ ކަމުދަނީ... ޝީ އިޒް ޖަސްޓް ސޯ ޑިފަރެންޓް" އަނެއްކާ ވެސް އަކިލް އޭނާގެ ހިތުގެ ރާނީއަށް އަހަރެންގެ ކައިރީ ތަޢުރީފު ކުރަން ފެށިއެވެ. މިއީ ކިހިނެއް ވެގެން އުޅޭ މޮޔަ ފިރިހެނެއް ހޭ ހިތަށް އެރުމުން ފޯނު ޗާރޖަށް ޖަހައިލުމަށް ފަހު ސައިބޯން ބަދިގެއަށް އަހަރެން ދިއައީ، އަކިލްގެ މެސެޖު ހުޅުވުމެއް ނެތިއެވެ.\nމަންމަ އަދި ބައްޕައާއި އެކު ސައިބޮއެގެން އަހަރެން ބަދިގޭގައި އުޅުނީ މަންމައަށް ކެއްކުމުގައި އެހީތެރި ވެދިނުމަށެވެ. އަހަރެންގެ ބޮޑަށް މަންމައާއި ބައްޕައަށް ލިބިފައިވަނީ ދެ ފިރިހެން ކުދިން ކަމުން ހުރިހައި ކަމެއް ގިނަފަހަރަށް ކުރާނީ މަންމައެވެ. އަހަރެންގެ ދޮންބެ "މުފްލިހް" އެމްޕީއެލްގައި މަސައްކަތް ކުރާއިރު، ތިއްތި "މަޔާން" ކިޔަވަމުން ދަނީ ވަކީލުކަމެވެ.\n"މަންމާ، ހާދަ ބަނޑުފައޭ" ކޮޓަރިން ނިކުމެގެން އައި ގޮތަށް ތިއްތި ބުނެލީ، އައިސް މަންމަގެ ގައިގައި ބައްދައިގަންނަ މުންނެވެ. އުމުރުން އެކާވީސް އަހަރު ފުރެން އުޅޭއިރު ވެސް ތިއްތި އެކޭ ކުޑަ ކުއްޖެކޭ ތަފާތެއް ނޯންނާނެއެވެ. ބައެއްފަހަރު އޭނާއާއި ދިމާކުރުމުގެ ގޮތުން "މަންމާސް ލިލް ޕްރިންސެސް" އޭ އަހަަރެންނާއި ދޮންބެ ކިޔައި އުޅެމެވެ.\nމަންމައަށް އަތް ގާތް ކޮށްދިނުމުގައި އުޅުމަށްފަހު އަހަރެން ކޮޓަރިއަށް ވައިން އިރު މެންދުރު ނަމާދަށް ބަންގިވެސް ގޮވައިފިއެވެ. އެހެންކަމުން ފެންވަރާލައިގެން އަހަރެން ނަމާދު ކުރުމަށް އަވަސްވެގަތީމެވެ. ނަމާދުކޮށްގެން އައިސް ފޯނު ބަލައިލި އިރު ކަމަކު ދާކަށް ނެތެވެ. ފުލު ފުލުގައި އަކިލްގެ އެތައް މެސެޖެއް އައިސްފައިވިއެވެ. މި އަވާމެންދުރެއް ކަހަލަ ފިރިހެން މީހާ މިއުޅެނީ ކޮން މޮޔައެއް ވެގެން ބާއޭ އަހަރެންގެ ހިތަށް އެރިއެވެ. އަދި މެސެޖުތައް ކިޔަން ފެށީމެވެ.\n"މަލަކް؟ ދިއައީތަ؟ ހިތްހަމަނުޖެހުނީތަ މި ވާހަކަތައް މަލަކްއަށް ކިޔައިދޭތީ؟ ނޭނގެ ކީތްވެ ކަމެއް މަލަކްއަށް ކިޔަދޭ ހިތްވަނީ ހަމަ....ބުނަންތަ އަދި ވަރަށް ބޮޑު ސިއްރެއް، އަކިލް އެކުއްޖާ ދެކެ ލޯބިވާތާ ތިން އަހަރު ވަރު ވެދާނެ އެކަމު އެކުއްޖާއަކަށް ނުވެސް އިނގޭ....އަކިލް އެކުއްޖާ ކައިރީ ބުނަން ބޭނުން ނުވަނީ ވެސް އެކުއްޖާ ޤަބޫލު ނުކުރާނެކަން އިނގޭތީ އަދި އެކުއްޖާގެ ޖަވާބަކަށް ވާނީ ނޫނެކޭ ކަން އިނގޭތީ.....އެކަމު މިވީ ހުރިހާ އަހަރު އެތައް އަންހެން ކުދިންނަކާ ރައްޓެހިވީއިރު ވެސް އެކުއްޖާ މަތިން ހަނދާން ނައްތައެއް ނުލެވުނު، މަލަކް އަޅެ ބުނެބަލަ، އަކިލްއަށް އެކުއްޖާ ލިބި ދާނެ ތަ؟"\nއަކިލްގެ މެސެޖުތައް ކިޔައި ނިމުމާއިއެކު، ފުރިހަމައަށް އޭނާގެ ވާހަކަތަކަށް އިތުބާރު ނުކުރެވުނު ނަމަވެސް، އެވާހަކަ ތަކުގައި ކޮންމެވެސް ވަރެއްގެ ހަޤީގަތެއް ވާކަމަށް އަހަރެންނަށް ޤަބޫލު ކުރެވުނެވެ. "މަލަކް އަކަށް ނޭނގެ....އަކިލް އެކުއްޖާ ދެކެ ތިހާ ލޯބި ވަންޏާ ރަނގަޅަށް ރީއްޗަށް އުޅެންވީނު" އަހަރެން ޖަވާބުގައި ފޮނުވައިލީމެވެ.\n"ރީއްޗަށް އުޅެންޏާ އެކުއްޖާ ލިބި ދާނެ ތަ؟" އަނެއްކާ ވެސް އަކިލް ކޮށްލީ ސުވާލެކެވެ. ނަމަވެސް މިފަހަރު ޖަވާބުއައީ ހުކުރު ނަމާދުގެ ގަޑި ނިމުމާއި އެކީގައެވެ. "ތިއެއް އިނގޭނީ ހަމަ ތިކުއްޖަކަށް" އަނެއްކާވެސް އަހަރެން ބުނެލީމެވެ. އެހެންޏާފަހެ އަހަރެންނަށް އިނގޭނީ ކިހިނަކުން ހެއްޔެވެ.\n"ހެހެހެ އޯކޭ....މަލަކްއަށް އިނގޭތަ އަދި އެކުއްޖާ އަކިލްގެ ކުރިމަތީގަ އަކިލްގެ ވަރަށް ކްލޯޒް ފްރެންޑް އަކާ ފްލާރޓް ކުރި....ވަރަށް ޖޭ ވެސް ވި، އެކަމްވެސް..." އަކިލް އެހސާބަށް ބުނުމާއިއެކު އަހަރެންގެ ހިތުގައި ޝައްކުގެ އޮއެވަރެއް ދުވެލިއެވެ. އަކިލް އެބުނާ އަންހެން ކުއްޖަކީ އަހަރެން ބާއެވެ؟ އަކިލް އެބުނަނީ އޭނާގެ ކުރިމަތީގައި އަހަރެން ޖައިލަމްއަށް ތަޢުރީފު ކުރި ވާހަކަ ހެއްޔެވެ؟ ހަޤީގަތުގައި ވެސް އަކިލް އެހަދަނީ ތެދު ހެއްޔެވެ.\nނޫނެކެވެ. އަކިލް ފަދަ ޒުވާނަކު ކޮންމެ ފަދަ އެއްޗެކޭ ވެސް ކިޔައިފާނެއެވެ. މިވީ ތިން އަހަރު ދުވަހު އޭނާ އަހަރެން ދެކެ ލޯބިވީނަމަ އަހަރެންނަށް ނޭނގި ނުހުންނާނެ ނުން ހެއްޔެވެ. އެފަދަ ކޮންމެވެސް އިޝާރާތެއް ފެންނާނެ ނުން ހެއްޔެވެ.\nއިރުކޮޅަކު ފޯނު ބޭއްވުމަށް ފަހު އަހަރެން ރަނގަޅަށް ވިސްނާލީމެވެ. އެއާއިއެކު އަހަރެންގެ ހަނދާނަށް އައީ އަބަދު އަކިލް އަހަރެންނާއި ދިމާލަށް ބަލާގޮތެވެ. އެބެލުމުގައި ތަފާތުކަމެއް ވާކަމަށް އިޙުސާސް ކުރެވުނަސް އަހަރެން އެކަމަކަށް ސަމާލުކަމެއް ނުދެމެވެ. އަކިލް ދެކެ ވާ ފޫހީގެ ބޮޑު ކަމުންނެވެ. އަބަދުމެ އަހަރެންނާއި ގާތްވާން އަކިލް މަސައްކަތް ކުރާ ގޮތެވެ. އަހަރެންނަށް އޭނާ ކުރާ އިތުބާރެވެ.\nވިސްނެމުން ދިޔަ ވަރަކަށް އަކިލްގެ ވާހަކަތައް އަހަރެންނަށް ތެދު ކުރެވުނު އިރު، އަކިލްއަށް އިތުބާރުކުރުމަށް އަހަރެންނަށް މަޖުބޫރު ވެގެން ދިއައެވެ.\n"މަލަކް، އާދޭ ކާން" ފޯނު ނަގައި އަކިލްއަށް ރިޕްލައިކުރުމަށް އުޅުނު އަހަރެންނަށް ފޯނު ބާއްވަން ޖެހުނީ މަންމަ ކާން އައުމަށް ގޮވައިލުމުންނެވެ. ކާން އިން އިރުވެސް އަހަރެންގެ ހިޔާލުތަކާއި ސަމާލުކަން ހިސޯރުވެފައިވީ އަކިލް ގެ ވާހަކަތަކަށެވެ. އެޅި ބަތްކޮޅު ހުސްވެސް ނުކޮށް ކާ މޭޒުން ތެދުވެގެން\nއަހަރެން ދިއައީ، މަންމަގެ ގާތުގައި ކާހިތެއް ނެތް ކަމަށް ބުނަމުންނެވެ.\nއަދި އަކިލްއަށް ޖަވާބެއް ދިނުމުގެ ކުރިން އަހަރެންގެ ވަރަށް ގާތް އެކުވެރިއެއް ކަމުގައިވާ ނައިޔާންއާއި އެހުރިހާ ވާހަކައެއް ހިއްސާކުރީމެވެ. އަދި އަހަރެން ކަންތައް ކުރަންވީ ކިހިނެއްތޯ އެހީމެވެ. ނައިޔާން އެންމެ ފުރަތަމަ ވެސް އަހައިލީ، އަހަރެންގެ ހިތުގައި އަކިލްއާއި މެދު އޮތީ ކޯޗެއްތޯއެވެ. އަހަރެންގެ ހިތުގައި އަކިލްއާއި މެދު ކުޑަ ނަމަވެސް ޖަޒުބާތެއް ވޭތޯއެވެ.\nވަގުތުން އަހަރެން އިންކާރުކޮށް ނޫނެކޭ ބުނީމެވެ. އަހަރެންގެ ހިތަކު އަކިލްއަށް އެފަދަ އެއްވެސް ޖާގައެއް ދެވިފައި ނުވާ ކަމާއި އަދި ނުވެސް ދެވޭނެ ކަމަށް އަހަރެން ބުނީމެވެ. މިފަހަރު އަކިލްއަށް އިތުބާރުކުރި ނަމަވެސް، އެހެން އެއްވެސް ކަމެއްގައި އަހަރެން އަކިލްއަށް ޒައްރެއްގެ މިންވަރަށް ވެސް އިތުބާރު ނުކުރާ ކަމުގައި ބުނީމެވެ. އަދި އަހަރެން އަކިލް ދެކެ ވާ ފޫއްސާއި ކުރާ ނަފުރަތު ބަޔާން ކުރީމެވެ.\nދެން ނައިޔާން އެދުނީ ރީތި ގޮތުގައި އަކިލް ދެރަ ނުވާނެ ފަދަ ގޮތަކަށް އަކިލްއަށް އެ ހުރިހައި އެއްޗެއް ސާފުކޮށްދިނުމަށެވެ. ނަމަވެސް ކަންކަމުގައި މީހުނާއި ކޮންފްރޮންޓް ކުރުމަކީ އަހަރެން އަބަދުވެސް ޖެހިލުންވާ ކަމެއް ކަމުން އެ ހަފްތާ ނިމި އަނެއް ހަފްތާ ފެށިގެން ގޮސް ހޮނިހިރު ދުވަސް އަންނަންދެން އަކިލްގެ މެސެޖުތައް ނުހުޅުވާ އަހަރެން ހުރީމެވެ.\nހުކުރު ދުވަހު ފޯނު ލިބުމާއި އެކު އަހަރެން އަކިލްއަށް ޖަވާބު ދިނުމަށް ތައްޔާރުވެލީމެވެ. "މަލަކްއަށް އިނގޭ އަކިލް ތިބުނާ އަންހެން ކުއްޖަކީ މަލަކް ކަން....އަކިލްތި ވާހަކަތައް ކިޔައިދިނީމަ ވަރަށް އުފާ ވެސް ވެއްޖެ....މިހާރު އަކިލްއަށް ވެސް އަދި މަލަކްއަށް ވެސް އެތަންވާން ޖެހިއްޖެ ހާލަތެއްގަ އުޅެން ފަސޭހަވާނެ...އަކިލް ތިވާހަކަތައް ކިޔައިިދިން އިރުވެސް އިނގޭނެ ކަންނޭމގެ މަލަކް ގެ ޖަވާބަކަށް ވާނީ ނޫނެކޭ ކަން....އިފް އައި ގޭވް ޔޫ އެނީ ފޯލްސް ހޯޕް އައި އޭމް ސޮރީ.....އަކިލްއަށް އިނގޭނެ މަލަކް ކުޑަ ތަންފުކެއް ވެސް އަކިލްއަށް އިތުބާރު ނުކުރާކަން...އެއީ މަލަކްއަށް އެހާ ފަސޭހަ ކަމެއް ވެސް ނޫން....އެއީ ކީއްވެގެން ކަން ވެސް އަކިލްއަށް ރަނގަޅަށް އިނގޭނެ...މިހާރު ވެސް އަކިލް ތިކިޔައިދިން ވާހަކަ ތަކަކީ ތެދުކަން ޤަބޫލުކުރަން މަލަކްއަށް ވަރަށް އުނދަގޫ....އެކަމު މަލަކް ވަރަށް އުފާ ވާނެ އަކިލް ތި އުޅުން ދޫކޮށްލާ ރަނގަޅަށް އުޅޭތަން ފެނިއްޖެ ދުވަހަކުން....ސޮރީ އިފް އައި ހާރޓް ޔޫ އަންނޯވިންގްލީ....ބަޓް އައި ޑޯންޓް ހޭވް އެނީ ފީލިންގްސް ފޯރ ޔޫ އަކިލް"\nބޮޑު ޕެރެގްރާފެއް ލިޔެލުމަށްފަހު އަހަރެން އަކިލްއަށް ފޮނުވައިލީމެވެ. އަކިލްގެ ވާހަކަތަކަކީ ތެދު ނަމަ، ހަމަ ހަޤީގަތުގައި ވެސް އަހަރެން މިއަދު ދެރަ ވެއްޖެއެވެ. ނޭނގި ވިޔަސް އޭނާއަށް ދެރައެއް ދެވުނީތީއެވެ. އެވަގުތު އަހަރެން އަޑުއަހަމުން ދިޔައީ އަހަރެންގެ ހިތުގެ އަޑެވެ. އަކިލް ދެކެ ވާ ފޫއްސާއި ކުރާ ނަފްރަތު ހިނދުކޮޅަކަށް ނަމަވެސް ހަމްދަރުދީއަށް ބަދަލުވެގެން ދިއައިރު، އެއީ ހަމަ އެކަނި ހަމްދަރުދީ ތޯ އަހަރެންގެ ހިތުގައި ސުވާލު އުފެދުނެވެ.\n"މަލަކްއަށް ކިހިނެއް އިނގުނީ؟ އައި އޭމް ސޮރީ ޓު ޑިސްޓާރބް ޔޫ....ތިބުނީ ރަނގަޅަށް، މަލަކް ތީ އަހަރެންނަށް އެކުއްޖެއް ދެކެ ލޯބި ވެވުނު ކުއްޖަކީ....ތެންކިޔޫ ފޯރ އަންޑަސްޓޭންޑިންގް ...އުންމީދުކުރަން އަހަރެމެންނަށް އެކުވެރިކަން އަދި ވެސް ބޭއްވޭނެކަމަށް...." އެއީ އަކިލްގެ ޖަވާބެވެ.\nއެހަފްތާ ނިމި ހުކުރު ދުވަސް އައުމާއި އެކު އަހަރެންގެ އަތަށް ފޯނު ލިބުނެވެ. އަކިލްގެ އެތަކެއް މެސެޖުތަކެއް އައިސްފައި ހުރިއިރު، އޭނާ މުޅިންވެސް އަހައިފައިވަނީ އަހަރެންގެ ހާލަހުވާލެވެ. ކައިފިންތޯ އެވެ. ނަމަވެސް އޭނާގެ މި ސުވާލުތަކުން އަހަރެންގެ ބޮލުގެ ރިހުން ގަދަ ވެގެން ދިއައެވެ. އޭނާގެ މި "ކްލިންގީ ބިހޭވިއާރ" އަހަރެންނަކަށް ކަމަކު ނުދިއައެވެ. އޭނާއާއި ގާތްވެގެން އުޅެން އަހަރެންގެ ޒަމީރު ބިރުގަނެއެވެ. އެއްބަހެއް ނުވެއެވެ. އެއީ ކީއްވެކަން އަހަރެންނަށް ނުވިސްނުނު ނަމަވެސް، ހަޤީގަތުގައި އަހަރެން ބިރުގަތީ އޭނާއާއި މާ ގަތްވެގެން އުޅެން ވެއްޖެނަމަ، އަހަރެންގެ ހިތުގައި އޭނާއާއި މެދު ކުޑަ ނަމަވެސް ޖަޒުބާތެއް އުފެދި ދާނެ ތީއެވެ. އަދި އެ ޖަޒުބާތް އުފެދި ވަރުގަދަވެ، އެޔަށް ލޯބީގެ ނަން ދޭން ޖެހިދާނެ ތީއެވެ.\nއަކިލްގެ ޗެޓުން ނިކުންނަމުން އަހަރެން މީހުންގެ ސްޓޯރީތައް ބަލަން ފެށީމެވެ. ފަހަރަކު ސްޓޯރީއެއް ބަލަމުންގޮސް ހައިފާގެ ސްޓޯރީ ފެނުމާއިއެކު އަހަރެންގެ ދެލޯ ބޮޑުވެގެން ގޮސް އަތުން ފޯނު ނުދޫވީ ކިރިޔާއެވެ. އަހަރެންނަށް އިހުސާސް ނުވިޔަސް، އަހަރެންގެ ކޯތާފަތުން ތިރިޔަށް ކަަރުނައިގެ ރޮނގެން ދެމިގެން ދިއައެވެ.\nއިވާން January 4, 2021\nކީއްވެ މަލަކް ރޮނީ؟🥺😭\nAfyy January 8, 2021\nމަލަކް އަކަށް ވެސް ނޭނގެ ރޮވޭ ކަމެއް އެބަ😭\nRrYn January 4, 2021\nމާޝާ ﷲ! މިބައިވެސް ވަރަށް ރީތި 💜💖 ކިޔުރިއަސްލީ ވެއިޓިން ފޯ ދި ނެކްސްޓް ޕާޓް 💗✌\nސެވޭޖް ކުއީން January 4, 2021\nAfyy January 5, 2021\n🌹Ril🌹 January 4, 2021\nހެއި ސިސް ވަރަށް ސަޅި މި ބާވެސް\nއަޅޭ ވަރަށް ދެރަ ވާނެ ދޯ އަކިލް އެކަމަކު ވެސް އެދެމީހުން ވަރަށް ގުޅޭ ހެހެހެހެހެހެ\nއަނެއްކާ ކޯންޗެއް ބާ މަލަކް އަށް ފެނުނީ ވަރަށް ކިޔުރިޔަސް ދެން އޮތްބާގެ އިންތިޒާރުގަ\n14 January 4, 2021\nއޭ މަލަކްއަށް ކީއްވެ މި ރޮވެނީ؟؟ ކޯންޗެއް ފެނިގެންބާ؟ ވަރަށް ބޮޑަށް ކިއުރިއަސް ވެއްޖެ.... މި ޕާރޓް ވެސް ހަމަ ވަރަށް ސަޅި.. އަކިލް އާ މަލަކް ޓެކްސްޓިންގް ސޯ ކޫލް... ދެން އޮތް ބައިގެ އިންތިޒާރުގަ ވަގުތު ގުނަން ފެށިއްޖެ......................................................................\nnaa January 5, 2021\nވަރަށް ރީތި މި ބައިވެސް ކިޔުރިއަސްލީ ވެއިޓިން ފޯ ދި ނެކްސްޓް ޕާޓް


4 އޭޕްރީލް 2020, 9:02 |\nދުނިޔޭގައި ހަލުވިކަމާއިއެކު ފެތުރެމުންދާ ކޮރޯނާ ރޯގާއާއި ގުޅިގެން ދުނިޔޭގެ އިގްތިސާދަށް ބޮޑު އަނދަވަޅަކަށް ވެއްޓޭނެ ކަމަށް ބައިނަލް އަގްވާމީ މާލީ އިދާރާ އިދާރާތައް ކަމަށްވާ ވޯލްޑް ބޭންކާއި އައިއެމްއެފުން ބުނެފިއެވެ. އެއްމިލިއަނަށްވުރެ ގިނަ މީހުންނަށް މިރޯގާ ޖެހިފައިވާއިރު މިރޯގާގެ ސަބަބުން އެތައް ބަޔަކު ކޮންމެ ދުވަހަކުވެސް މަރުވަމުންދާ މިރޯގާ އާއި ގުޅިގެން މުޅި ދުނިޔެއަށް ބިޔަ ރިސެޝަނެއް އަންނާނެކަމަށް ބައިނަލް އަގްވާމީ މާލީ އިދާރާ ވޯލްޑް ބޭންކުގެ ރައީސް ޑޭވިޑް މަލްޕާސް ވިދާޅުވެއެވެ. މި ރިސެޝަން ސިފަ ކުރައްވަމުން ބައިނަލް އަގްވާމީ މާލީ އިދާރާ އައިއެމްއެފުން ސިފަކުރަނީ މިއީ މީގެކުރިން ދެކެފައިނުވާފަދަ އިގްތިސާދީ ކާރިސާއެއްކަމަށެވެ.\nމި ރޯގާ އާއި ގުޅިގެން ރާއްޖޭއަށް މިހާރުވެސް ވަނީ އިގުތިސާދީ ބޮޑު ގޮންޖެހުމަކާއި ކުރިމަތިވެފައެވެ. އެހެންކަމުން އިގްތިސާދީ މާހިރުން ލަފާދެނީ މިދުވަސްވަރު ވީހާވެސް ޚަރަދުކުޑަކުރުމަށާއި ފަހަށް ރައްކާކުރުމަށް އިސްކަންދިނުމަށެވެ.\nމިރޯގާ މިހާތަނަށް 1 މިލިއަން 98 ހާސް މީހުންނަށް ޖެހިފައިވާއިރު މިރޯގާގެ ސަބަބުން 59 ހާސް މީހުން ވަނީ މަރުވެފައެވެ. އިއްޔެ އެކަނިވެސް އެމެރިކާއިން 1300 އަށްވުރެ ގިނަ މީހުން މިބަލީގައި މަރުވެފައިވާއިރު ފްރާންސްއިން 1100 އަށް ވުރެ ގިނަ މީހުން އިއްޔެ މަރުވެފައިވެއެވެ.\nމިރޯގާގައި ރާއްޖޭގައި މިހާތަނަށް އެއްވެސް މީހަކު މަރުވެފައި ނުވިނަމަވެސް 19 މީހުންނަށް މިރޯގާ ޖެހިފައިވެއެވެ. އަދި 13 މީހަކު މިބަލިން ފަސޭހަވެފައިވާއިރު2މީހަކު ވަނީ ބަލީގެ ނަތީޖާ ނުލިބެނީސް ރާއްޖެދޫކޮށް ދަތުރުކޮށްފައެވެ. މިވަގުތު މިރޯގާ އަށް ފަރުވާ ދެމުންދަނީ4މީހުންނަށެވެ.\nއިތުރު ލިޔުންކޮރޯނާ ވައިރަސްއިގްތިސާދު\nTags: ކޮރޯނާ ވައިރަސް, އިގްތިސާދު


ވަޒީފާގެ ފުރުސަތު - ޖޮބް ސެންޓަރ އޮފިސަރ، ހއ. ދިއްދޫ\nޖޮބް ސެންޓަރ އޮފިސަރ، ހއ. ދިއްދޫ\nހއ. ދިއްދޫ ބިޒްނަސް ސެންޓަރ\n23 ސެޕްޓެމްބަރ 2021 ވަނަ ދުވަހުގެ 15:00 އަށް\nމިމަޤާމަށް ޝައުގުވެރިވާ ފަރާތްތަކުން 23 ސެޕްޓެމްބަރ 2021 ގެ 15:00 ގެ ކުރިން ވަޒީފާއަށް އެދޭ ލިޔެކިއުންތައް [email protected] އަށް އީމެއިލް ކުރެއްވުން އެދެމެވެ. މި މަގާމްގެ މަސްއޫލިއްޔަތު އަދި ޝަރުތުތައް މި އިއުލާނާއި އެކު އެއްކަރުދާށް ކުރެވިފައިވާނެއެވެ.\n16 ސެޕްޓެންބަރު 2021\nޕަބްލިޝްކުރި ތާރީޚު: 16 ސެޕްޓެންބަރު 2021\nސުންގަޑި: 23 ސެޕްޓެންބަރު 2021 15:00


Council thakun nimmaa nimmunthakakee zimmaadhaaru nimmun thakakah vaan jehey - AO News Council thakun nimmaa nimmunthakakee zimmaadhaaru nimmun thakakah vaan jehey\nއައްޑޫސިޓީ ކައުންސިލްގެ ބައެއް މެމްބަރުން - ފޮޓޯ އައްޑޫސިޓީ ކައުންސިލް އިދާރާ\nކައުންސިލުތަކުން ނިންމާ ނިންމުންތަކަކީ ޒިންމާދާރު ނިންމުންތަކަކަށް ވާންޖެހޭ\nދިވެހިރާއްޖޭގެ އިދާރީ ދާއިރާތައް ލާމަރުކަޒީ އުސޫލުން ހިންގުމުގެ ބޭނުމުގައި ވަކި ގާނޫނެއްގެ ދަށުން ކައުންސިލްތައް އުފައްދައިގެން ހިންގަމުން އަންނަތާ 10 ވަރަކަށް އަހަރު ވެއްޖެއެވެ. އެގޮތުން މީހުން ދިރިއުޅޭ ކޮންމެ ރަށެއްގައި ކައުންސިލެއް އޮވެފައި އެއިންކޮންމެ ރަށެއް ހިމެނޭ އަތޮޅެއްގައި އަތޮޅު ކައުންސިލެއް އެބައޮވެއެވެ. މީގެއިތުރުން އާބާދީ ބޮޑު2އަތޮޅާއި މާލޭގައި ވަނީ ސިޓީ ކައުންސިލްތައް އުފައްދާފައެވެ. މިދެންނެވި ކައުންސިލްތައް އުފައްދާފައިއޮތީ ކިތަންމެ މާތް މަގުޞަދެއްގައި ނަމަވެސް މިއަދާއި ހަމައަށް އައިއިރު އެކައުންސިލްތަކުން އެކަށީގެންވާގޮތެއްގައި ޚިދުމަތްތައް ފޯރުކޮށްނުދެވޭކަމުގެ ޝަކުވާ އަބަދުވެސް އަޑުއިވެއެވެ. މިހެންކަންތައްތައް މެދުވެރިވާންޖެހޭ ސަބަބުތައްވެސް މަދެއްނޫނެވެ. އެގޮތުން ބަލާނަމަ ކައުންސިލްތައް އުފެދުމަށްފަހު މިއަދާއި ހިސާބަށް ވެރިކަމަށް އައި އެކިއެކި ސަރުކާރުތަކުން ކައުންސިލްތަކަށް ބާރުތަކާއި ބަޖެޓުދިނުމަށް ފަސްޖެހި ބައެއް ބާރުތައްދީ އަނެއްބައި ބާރުތައް ނަގަމުން ގެންގޮސްފައިވެއެވެ. އަދި މިސަރުކާރު ވެރިކަމަށްއައިއިރު ބައެއް ކައުންސިލްތަކުގެ ޒިންމާއަކީ ހަމައެކަނި ވިހައި މަރުވާ މީހުންގެ ލިޔެކިޔުންތައް ބެލެހެއްޓުމޭ ބުންޏަސް ދޮގަކަށް ނުވާނެއެވެ.\nމިސަރުކާރު ވެރިކަމަށް އައުމަށްފަހުގައި ލާމަރުކަޒީ ގާނޫނުގައިވާ އެންމެހައި ބާރުތައް އަލުން އަނބުރައި ކައުންސިލްތަކާއި ވަނީ ޙަވާލުކޮށްފައެވެ. މީގެއިތުރުން ކައުންސިލްތަކަށް އިތުރު މަސްއޫލިއްޔަތައީ މާލީ ތަނަވަސްކަން ދިނުމުގެގޮތުން ގާނޫނަށް ގެންނަންޖެހޭ ބަދަލުތައް ގެނައުމުގެ މަސައްކަތް ކުރިޔަށް އެބަދެއެވެ. އެހެންކަމުން މުސްތަގުބަލުގައި ކައުންސިލްތައް ވެގެންދާނީ ބޮޑެތި ޒިންމާތަކެއް ޙަވާލުކުރެވި އެޒިންމާތައް އަދާކުރެވޭވަރުގެ މާލީ ތަނަވަސްކަންހުރި މުއައްސަސާތަކަށެވެ. ވުމާއެކު ކައުންސިލްތައް ވާންވާނީ ހަވާލުކުރެވޭ ޒިންމާތައް އަދާކުރެވޭވަރުގެ ޒިންމާދާރު ބަޔަކަށެވެ.\nމިވަގުތުވެސް ކައުންސިލްތަކަކީ އެރަށެއްގައި އާއްމު ޚިދުމަތްތައް ފޯރުކޮށްދިނުމުގެ ޒިންމާ ޙަވާލުކުރެވިފައިވާ ފަރާތެވެ. އެހެންނަމަވެސް އެކައުންސިލްތަކައް ލިބިފައިއޮތް ބަޖެޓުން އެރަށެއްގެ އާއްމު ޚިދުމަތްތައް އެންމެ އެދެވޭގޮތެއްގައި ފޯރުކޮށްދެވެނީ ކިތައް ކައުންސިލަށްތޯ ވިސްނާލަންއެބަޖެހެއެވެ. ނަމަވެސް ކައުންސިލްތަކުން ފޯރުކޮށްދޭ ޚިދުމަތްތަކާއިމެދު ސުވާލުއުފެދިފައިވާ މިފަދަ ދަނޑިވަޅެއްގައި ބައެއް ކައުންސިލްތަކުން ނިންމާ ނިންމުންތަކަކީ ޒިންމާދާރު ނިންމުންތަކެއްކަމާއިމެދު ސުވާލުއުފެދެއެވެ.\nމިފަހަކަށްއައިސް ކޮންމެ ރަމަޟާންމަހަކާއި ދިމާކޮށް ބައެއް ކައުންސިލްތަކުން އެރަށެއްގެ ގެތަކުގެ ކަރަންޓުބިލު ދައްކައި ދިނުމާއި ފައިސާގެ އެހީދިނުމާއި ކާބޯތަކެތި ދިނުންފަދަ ކަންކަން ކުރަމުން އެބަގެންދެއެވެ. އަދި ބައެއް ކައުންސިލްތަކުން އެފަދަ ނިންމުންތައް ނިންމުމުގެ ސަބަބުން އެހެން ރަށްރަށުގެ ރައްޔިތުންވެސް އެރަށްރަށުގެ ކައުންސިލްތަކުން އެކަންކަމަށް އެދެމުން އެބަދެއެވެ. އަޅުގަނޑުގެ ނަޒަރުގައި އެއްބަޔަކު އަނެއްބަޔަކަށް އެހީވުމަކީ އެއްވެސްހާލެއްގައި މައްސަލައެއް ނޫނެވެ. ނަމަވެސް ކައުންސިލްތަކުން އެފަދަ ކަމެއް ކުރަންވާނީ އެކައުންސިލްތަކާއި ހަވާލުކުރެވިފައިވާ ޒިންމާ އެންމެފުރިހަމައަށް އަދާކުރުމަށްފަހުއެވެ. އަދި ބަޖެޓުންކުރާ އެފަދަ ޚަރަދެއްނަމަ އެއީ އާއްމު މަންފާއަށް ކުރެވޭކަމަކަށް ވާންވާނެއެވެ. އެހެންނަމަވެސް ކަރަންޓުބިލު ދައްކައިދިނުމާއި ކާބޯތަކެތި ފޯރުކޮށްދިނުންފަދަ ކަންކަމަކީ އާއްމު މަންފާއަށް ކުރެވޭ ކަންކަންކަމަށް ބެލެވޭކަށް ނެތެވެ. ސަބަބަކީ އާއްމު މަންފާއަކަށް ކުރެވޭ ކަމަކުން އެރަށެއްގެ ރައްޔިތުންނަށް ދިގުމުއްދަތަކަށް އެކަމަކުން މަންފާލިބެމުން ދާންޖެހޭތީއެވެ.\nއަޅުގަނޑުގެ ނަޒަރުގައި ކައުންސިލްތަކުން އެރަށެއްގެ ރައްޔިތުންނަށް އެހީތެރިކަން ފޯރުކޮށްދޭން ބޭނުންވާނަމަ މިއަށްވުރެ ޒިންމާދާރުކޮށް އެކަންކުރެވެން އެބަޖެހެއެވެ. މިފަދަ އެހީތައް ދިނުމުގައި ތަނަވަސް މީހުންނާއި ނިކަމެތީން ހަމަހަމަ ކުރެވިގެންނުވާނެއެވެ. އެހެންކަމުން ކައުންސިލްތަކުން އެރަށެއްގައި އުޅޭ ނިކަމެތި އާއިލާތައް ބަލައި އެއާއިލާތަކައް ގަވާއިދުން އެހީތެރިކަން ލިބޭނެ ގޮތްތަކެއް ހަމަޖައްސައިދޭން އެބަޖެހެއެވެ. މީގެއިތުރުން މުޅިރަށުގެ ރައްޔިތުންނަށް ކާބޯތަކެތި ފޯރުކޮށްދިނުމުގެ ބަދަލުގައި ބޭނުންޖެހިފައިވާ މީހުންނަށް އެކަނި އެތަކެތި ދިނުމަށްފަހު ބާކީވާ ފައިސާ ރަށުގެ ތަރައްގީއަށް ނުވަތަ އަސާސީ ޚިދުމަތްތަކުގެ ފެންވަރު ރަނގަޅުކުރުމަށް ޚަރަދުކުރުން މާރަނގަޅެވެ. އެޚަރަދެއްކުރަނީ ބަޖެޓުގެ ތެރެއިން ކަމުގައިވިޔަސް ނުވަތަ ކައުންސިލަށް ލިބޭ އެހީއަކުން ނަމަވެސް އޭގެ ބޭނުންކުރެވެންވާނީ އެރަށެއްގެ ކުރިއެރުމާއި ތަރައްގީއަށެވެ. ނޫންނަމަ ކައުންސިލްތަކައް ލިބޭ ފައިސާއިން ރަށުގެ ގެތަކުގެ ބިލުތައްދައްކައި އެގެތަކަށް ބޭނުންވާ ކާބޯތަކެތި ފޯރުކޮށްދިނުމަށްފަހު ރަށުގެ ތަރައްގީއަށް ކުރެވޭނެ މާބޮޑުކަމެއް އޮންނާނެކަމަށް ނުބެލެއެވެ. އަދި ރަށްރަށުގެ ކުރިއެރުމާއި ތަރައްގީއަށް ކައުންސިލްތަކުން އެކަށީގެންވާ މަސައްކަތް ނުކުރެވޭނަމަ ހަމައެކަނި މިދެންނެވި ކަންކަންކުރުމަށް ކޮންމެ ރަށެއްގައި ކައުންސިލެއް އޮތުމުގެ ބޭނުމެއްވެސް ނެތެވެ.\nއެހެންކަމުން ކުރިޔަށްއޮތްތަނުގައި ކައުންސިލްތަކާއި މަތިކުރެވޭ އިތުރު ޒިންމާތަކާއި މާލީ ތަނަވަސްކަމާއިއެކު ކައުންސިލުތަކުގެ ހިންގުން މިއަށްވުރެ ފުރިހަމަވާނެކަމަށް އުއްމީދުކުރަމެވެ. އަދި މިއާއި އެކުއެކީގައި ކައުންސިލްތަކުގެ ހިންގުމުގެ ފެންވަރު ވަޒަންކުރެވޭނެ ނިޒާމެއްވެސް އަންނާނެކަމަށް ގަބޫލުކުރަމެވެ. މިދެންނެވި އުސޫލުން ކައުންސިލުތަކުގެ ހިންގުން ހަރުދަނާކުރެވިއްޖެނަމަ ރާއްޖޭގެ ރަށްތައް އަވަސްމިނެއްގައި ތަރައްގީވެގެންދާނެކަމާއިމެދު އެއްވެސް ޝައްކެއްނެތެވެ.